
REZUMAT 


Chiar dacă poate fi argumentat că artele şi educaţia conlucrează prin însăşi natura lor, preocuparea 
pentru valorificarea sistematică a beneficiilor potențiale ale punerii lor împreună este de dată relativ 
recentă, atât la nivel mondial, cât şi în România. Ultimele două decenii au adus în atenţia decidenților din 
sfera educaţiei o serie de argumente riguros documentate, care pun în evidenţă potențialul conlucrării lor. 

În acest context, ni s-a părut utilă o privire de ansamblu asupra modului în care sistemul 
educaţional formal din România se raportează la arte şi patrimoniu, precum şi la modul în care colaborarea 
dintre cele două sfere poate fi încurajată şi cum pot fi documentate beneficiile ei. Publicația de față 
reuneşte eforturile aferente a două demersuri de cercetare care şi-au propus să ofere o imagine de 
actualitate a contribuţiei artelor în procesul formativ gestionat de sistemul formal de educaţie. Pe parcursul 
anului 2014, am întreprins o serie de demersuri investigative menite să cartografieze relația dintre 
dimensiunea conceptuală și cea practică a artelor prezente în mediul școlar și în imediata lui proximitate, 
pentru ca apoi, în prima jumătate a anului 2015, să urmărim mai în profunzime un decupaj din acest 
spectru, reprezentat de educaţia prin arhitectură. 

Premisa de la care am pornit a fost că, la fel cum educaţia făcută de profesionişti are o valoare 
adăugată, la fel și arta dezvoltată prin intermediul profesioniştilor în domeniu are o altă influență decât arta 
amatorilor sau arta făcută de specialişti în educație. Din acest motiv, ne-am centrat atenția pe activități şi 
inițiative care menţin o legătură deschisă și directă între sistemul formal de educaţiei şi domeniul artelor, 
atât în cadru curricular, cât şi extracurricular. Am făcut acest lucru fără a ignora educaţia artistică oferită de 
şcoală, pe care am folosit-o, în principal, ca reper pentru ceea ce sistemul educațional a asimilat şi 
reprezintă o componentă a cărei valoare şi importanţă a fost deja validată. 

Primul studiu s-a conturat în contextul în care, odată cu creşterea ofertelor operatorilor culturali 
îndreptate spre elevi, sistemul educațional din România încearcă să îşi asume din ce în ce mai mult postura 
de facilitator pentru activităţile legate de arte, cultură şi patrimoniu cu care elevii intră în contact de-a 
lungul anilor petrecuţi în şcoală. De la ateliere de câteva ore desfăşurate într-o singură clasă, la programe 
cu desfăşurare la nivel naţional întinse pe mai multe luni şi ani, şcoala este pusă în postura de a acomoda o 
varietate de intervenții cu o dimensiune artistică, ce îşi revendică și o influență în plan educațional. 

Dinamismul cu care sunt asociate activitățile de educaţie prin arte a făcut ca ele să fie deosebit de 
apreciate de pedagogi într-o multitudine de contexte, dar o analiză sistematică a beneficiilor create de ele a 
început să constituie preocuparea cercetătorilor doar în ultimele două decenii. Constatăm că în ultimii ani 
au apărut mai multe compendii de studii explorative, experimentale şi de politici în domeniul artelor cu 


impact educațional care au cartografiat nivelul actual al cunoştinţelor din domeniu. 

O primă dificultate întâmpinată în procesul de a înţelege domeniul artelor folosite cu scop 


educaţional a fost să navigăm prin varietatea foarte mare de concepte şi definiții care încearcă să 
cartografieze domeniul. În documentele și studiile consultate ne-am confruntat cu un fenomen extins de 
sinonimie parțială și sinonimie contextuală a termenilor şi sintagmelor folosite, de aceea am dedicat un 
efort semnificativ clarificării conceptelor de „educaţie artistică”, „educaţie culturală” și „educaţie estetică”. 

Dacă cercetătorilor şi oamenilor de politici educaţionale le este greu să se orienteze în labirintul 
conceptual existent, cu atât mai mult ne aşteptăm ca cei care implementează programe şi cei care 
beneficiază de ele să întâmpine dificultăți în acest sens. Acesta este motivul pentru care ne-am asumat încă 
de la început opţiunea pentru conceptul de artă în şcoală, sub umbrela căruia am reunit toate tipurile de 
interacțiune întâlnite. De asemenea, pentru a evita polemicile conceptuale asupra a ceea ce reprezintă arta, 
pe parcursul investigaţiilor noastre am operaţionalizat conceptul de artă prin raportare la un set de domenii 
de exprimare artistică (arhitectura, sculptură, muzică, dans, etc.). Suntem conștienți că aceste opțiuni pot 
da naştere unor dezbateri, însă considerăm că au fost necesare pentru a ne putea apropia prin instrumente 
de cercetare de o serie de grupuri ţintă cu caracteristici foarte diferite. 

Referitor la prezenţa artei la nivel legislativ, am considerat potrivit să trecem în revistă principalele 
documente de politici educaționale la nivel internațional pentru a identifica tendințele în care se înscriu 
eforturile de a aduce arta în şcoală. Ni s-a părut simptomatică utilizarea într-o manieră neunitară a 
diferitelor noțiuni legate de acest domeniu. 

Pentru a contextualiza aspectele menționate mai sus am urmat două piste de investigare. Una a 
fost reprezentată de o trecere în revistă a mecanismelor prin care sistemul de educaţie se deschise către 
sfera artelor, iar cea de-a doua s-a îndreptat către cei implicați în mod direct în acest proces (elevi; cadre 
didactice şi decidenți locali; părinți; artişti şi operatori culturali), pentru a înțelege practicile care aduc 
împreună arta şi educația. 

Rezultatele studiului s-au concretizat într-un portret descriptiv al conceptelor şi practicilor care se 
regăsesc în şcoala românească, tratat pe cinci paliere: 1) conceptele cu care operează actorii implicaţi, 2) 
contextele de desfăşurare, 3) practicile legate de implementare, 4) impactul atribuit implicării în activități 
artistice cu o dimensiune educațională şi 5) mecanismele de feedback și ajustare pe care le-am întâlnit. 

Cel de al doilea studiu a urmărit să sistematizeze şi să sintetizeze informaţii şi date care au fost 
colectate în vederea pregătirii unei cercetări experimentale privind posibila contribuţie a educaţiei prin 
arhitectură la formarea de competenţe cheie la elevii de ciclu primar. 

Trebuie să menționăm că în ciuda unor eforturi semnificative, nu am putut identifica studii 
experimentale dedicate potenţialului impact al educaţiei prin arhitectură. Descoperirea a fost cu atât mai 
surprinzătoare, cu cât la nivel internațional am constatat că există o multitudine de proiecte și programe 
care pun arhitectura şi spaţiul construit în centrul intervenției pe care o propun şi ne aşteptam să 


identificăm experienţe de tip reflexiv în acest context. 

În cazul de faţă, pentru a avea un punct de plecare în configurarea acestui studiu, am recurs la 
informaţii atât din documentele programatice, cât şi din experienţele practicienilor în zona educației prin 
arhitectură. La nivel conceptual, am pus în paralel competențele cheie, cu beneficiile presupuse ale 
educaţiei prin arhitectură,aşa cum au fost descrise de Uniunea Internaţională a Arhitecţilor, şi cele urmărite 
de un opţional de educaţie prin arhitectură. La nivelul practicilor, am consultat un grup de arhitecți 
voluntari şi de cadre didactice din ciclu primar, care au implementat un opţional de educaţie prin 
arhitectură la clasele a III-a şi a IV-a, în legătură cu competențele care consideră ei că ar putea fi dezvoltate 
într-un asemenea cadru. Rezultatele sunt discutate din perspectiva construirii unui cadru experimental care 
să urmărească un set de competenţe identificate ca fiind posibil de dezvoltat prin educaţia prin arhitectură. 

În final, am venit cu o serie de concluzii și recomandări care ni s-au părut că ar putea contribui la 
consolidarea domeniului. 

În raport cu această realitate (şi în perspectiva unei educaţii de calitate), considerăm că şcoala 
trebuie să acționeze pe trei paliere: a) să-şi definească propria ofertă în sfera artelor, culturii şi 
patrimoniului; b) să exploreze şi să integreze beneficiile derivate din ofertele profesioniştilor din domeniul 
artelor, culturii şi patrimoniului; c) să-şi construiască o serie de instrumente şi mecanisme pentru facilitarea 
colaborării cu profesioniștii din domeniul artei şi patrimoniului. Pornind de la o reprezentare a şcolii 
văzută ca făcând parte dintr-o comunitate care are resurse şi expertize valoroase, prin studiul de față, am 
urmărit să facem vizibil în mod special acest al treilea palier, cel al zonei de contact dintre şcoală şi cei care 
propun activități artistice cu o dimensiune educațională. Credem că şcoala ar putea să valorifice aceste 
resurse şi expertize în activităţile sale dedicate creşterii calității educației, pentru a-şi îndeplini mai bine 


misiunea. 

PARTEA I 
CADRUL FORMAL AL PĂTRUNDERII ARTELOR ÎN ŞCOALĂ 


CAPITOLUL 1 
INTRODUCERE 


În ultimele decenii, s-a înregistrat o schimbare a idealului educaţional, de la unul eminamente 
academic, în care fiecare elev era tratat ca un potenţial profesor universitar, la unul conectat la realitatea 
economică, în care succesul este măsurat prin rapiditatea cu care absolvenții se inserează pe piața muncii, 
la un nivel potrivit calificării dobândite. Această schimbare venită dinspre nivelul politicilor, în special în 
ceea ce priveşte modul de direcționare a resurselor financiare, încă se luptă să se impună la nivelul 
mentalului sistemului educațional. Probabil va mai trece o bună perioadă de timp până când profesorii se 
vor lăuda cu numărul de elevi care şi-au găsit locuri de muncă în acord cu propriile capacități şi aspirații, 
mai degrabă decât cu cazurile de elevi cu performanţe academice excepţionale sau care au ajuns în poziții 
de prestigiu. 

Din a doua jumătate a secolului XIX şi, până târziu, în secolul XX, programele educaționale 
bazate pe elemente artistice au fost fundamentate în special pe autoritatea susținătorilor lor şi pe dovezi 
anecdotice, fără a beneficia de aportul unor studii ştiinţifice. Analiza sistematică a impactului artelor în 
contexte educaţionale nu a început să fie pusă în practică decât în ultimele decenii ale secolului trecut, fără 
să ajungă totuşi să ne ofere o imagine comprehensivă a schimbărilor produse de utilizarea artelor în scop 
educaţional. Cu toate acestea, studiile şi meta-analizele pe care le avem la dispoziţie în acest moment 


reuşesc să reliefeze ceea ce ar putea constitui o schiță utilă a interacțiunii dintre cele două domenii. 


Principii 

De ce artă în educaţie? În justificarea asumării acestei teme de investigaţie, ne raliem la două idei 
care s-au conturat în ultimele decenii: pe de o parte, considerăm că este nevoie de dovezi şi probe în 
fundamentarea oricărui program educaţional, iar pe de alta, credem că utilizare artei se justifică prin 
beneficiile directe pe care le creează (Winner, Goldstein & Vincent-Lancrin, 2013). 

Intersecţia dintre artă şi educaţie ia multe forme, fiecare cu o identitate distinctă, cu mijloace de 


acțiune specifice și cu beneficii diferite (demonstrate sau presupuse). Zona instituțiilor culturale 

promovează educaţia pentru artă, prin intermediul căreia se urmăreşte orientare culturală și facilitarea 
accesului la produse culturale a unor categorii cât mai largi de public. Instituţiile din sfera educaţiei 
promovează educaţia artistică şi educaţia prin artă în diferite contexte şi cu diferite modalități de 
recunoaştere a învățării. Actorii din sfera socială utilizează artele în scop terapeutic și pentru a genera 


schimbare socială. 


Tabel 1. Tipuri de programe educaționale cu o dimensiune artistică 


Domeniul cultural Domeniul educaţional Domeniul social 
Dezvoltarea Intervenţie 
Orientare de noi Educaţie Educaţie prin sisu, Terapie prin 
culturală categorii de artistică arte arte 
, culturală 
public 


Dovezile aduse de cercetările ce s-au centrat pe efectele utilizării artelor în contexte educaționale 
au semnalat o multitudine de beneficii generate pe diferite paliere (social, emoţional, al abilităților, etc.), 
dar de multe ori temele urmărite (de exemplu, efectele utilizării muzicii în predarea matematicii) au pus în 
evidență instrumentalizarea artelor și reducerea lor la un statut de mijloc auxiliar al educaţiei. Credem că 
această modalitate de a privi rolul artelor în educaţie este una limitativă şi cu un potenţial negativ în ceea ce 
priveşte susținerea artelor în a crea o serie de beneficii care depăşesc simpla facilitare a transmiterii 
cunoştinţelor de un anumit gen. 

Principalul efect cu care credităm prezenţa artelor în educaţie se întemeiază pe crearea unui capital 
cultural, cu toate efectele pozitive asociate, şi doar în mod secundar ar trebui urmărite beneficiile colaterale 
(eng. spi/l-overs) pe care prezenţa artelor le poate avea asupra învăţării, predării şi evaluării anumitor 
discipline şcolare. Chiar dacă există diferenţe în ceea ce priveşte efectele ce pot fi puse în evidenţă în urma 
programelor educaționale cu o dimensiune artistică (Greene, Kisida & Bowen, 2014), ele contribuie, în 
manieră semnificativă, la formarea unor comportamente de consumatori culturali și a unei pieţe de capital 
cultural. 

Demersul analizei pe care o propunem se înscrie într-un curent mai larg prin care la nivel 
european și global se încearcă valorizarea artei în contexte educaţionale. În anul 2009, Uniunea Europeană, 
prin intermediul rețelei Eurydice, a strâns date referitoare la prezenţa artelor în sistemele de educaţie din 
statele membre şi asociate (EACEA, 2009). Un alt exemplu este Anglia, unde s-a derulat o evaluare a 
implementării muzicii în şcoală (Henley, 2011), urmată de un studiu privind educaţia culturală (Henley, 
2014). 

Recent, industriile creative şi-au construit o poziție cu multiple valențe față de sistemul 
educaţional, în acelaşi timp contribuind la creşterea capitalului cultural al elevilor, promovând exprimarea 
artistică în cadrul sistemelor educaţionale şi oferind perspective concrete de angajare care să ţină cont de 


aspirații şi de nevoile de exprimare creativă. Iniţial, motivaţia pentru dezvoltarea unei relații cu sistemul 

educaţional a fost una de natură pragmatică, vizând în special creșterea unor noi generaţii de tineri înalt 


calificaţi, care să ocupe locuri de muncă în acest sector, dar în timp ea a devenit una complexă. Contribuţia 
industriilor creative la dezvoltarea economică este uşor de observat în statisticile naţionale şi internaționale 
(Van der Pol, 2008; Oxford Economics, 2014). În acest context, nu este de mirare că statele care depind 
economic de un puternic sector de industrii creative au sprijinit pătrunderea dimensiunii artistice în şcoli, 
atât la nivel nonformal, dar din ce în ce mai des şi la nivelul formal al curriculumului. Un exemplu sugestiv 


în acest sens este Marii Britanii unde designul este asociat cu arta în curriculum (Henley, 2014). 


Artele în curriculumul şcolar românesc 

În ceea ce priveşte prezenţa artelor în școlile din România, studiile disponibile conţin o cantitate 
limitată de informații. Studiul Eurydice menţionat anterior (FACEA, 2009) arată că România nu este 
foarte bine situată în ceea ce priveşte integrarea artelor în școală, în raport cu țările participante la studiu. 
În afară de muzică şi desen, nici o altă artă nu a fost identificată ca fiind prezentă la nivel curricular — în 
condițiile în care materiile de tipul „limba şi literatură” nu au fost luate în considerare, ele având un statut 
special. Capitolul 3.1 va trata mai în detaliu această situaţie. 

Din perspectiva deschiderii către comunicare și parteneriat cu comunitatea, în ultimii ani, şcoala 
românească a făcut unii paşi în a cartografia oferta artiştilor şi operatorilor culturali, pentru a asigura o mai 
bună întâlnire a zonei educaționale cu cea artistică. Remarcăm posibilitatea de înregistrare într-o bază de 
date, accesibilă şcolilor, a celor care doresc să propună activități în cadrul programului „Şcoala altfel”. Cei 
interesați pot alege din oferta respectivă ceea ce cred că ar fi potrivit pentru contextul lor. Există inițiative 
mai mult sau mai puţin extinse, cum ar fi, spre exemplu, identificarea de către Inspectoratul Şcolar al 
Municipiului Bucureşti a tuturor cercurilor artistice care-şi desfăşoară activitatea în instituţiile din 
subordine şi încărcarea listei pe site-ul propriu! pentru a putea fi consultată de oricine ar fi interesat. 
Pentru documentarea necesară studiului de față, am parcurs ofertele artiștilor şi operatorilor culturali 
înscrise în această bază de date, însă ne-am limitat intenţiile de analiză aprofundată a acestora, deoarece am 
considerat că aceasta se pretează la un alt demers decât cel pe care ni l-am asumat noi, fiind mai potrivită o 
abordare administrativă de inventariere a ofertelor şi agregatoarelor de oferte. 

Datorită poziţiei speciale pe care o au şcolile de artă față de prezenţa artelor în educaţie am ales să 
nu le includem, decât marginal, în analiza noastră. Atunci când am discutat de opţiunile profesorilor, am 
reuşit să includem totuşi un studiu privind percepțiile şi experienţele profesorilor din cadrul unui liceu de 
arte. De asemenea, în cercetarea percepţiilor şi a experienţelor profesorilor şi elevilor, am avut ocazia să 
explorăm și dimensiunile artei în sistemul educațional alternativ Waldorf (pentru care arta este puternic 


ancorată în definirea misiunii sale formative). 


1Vezi 
http://ismb.edu.ro/documente/proiecte/Baza%20de%20date%200nline%20pentru%20educatie%20formala%20si%>20nonforma 
la.pdf 

România se află, în prezent, în proces de reformă curriculară din perspectiva integrării 
competenţelor cheie, din care face şi competența „sensibilizarea şi exprimarea culturală”. Din cercetări 
anterioare, rezultă că „sensibilizarea şi exprimarea culturală” era reprezentată doar în mod implicit în 
cadrul programelor şcolare şi doar la anumite discipline (Costea, 2009). De asemenea, în reprezentările 
profesorilor şi ale elevilor privind formarea acestei competenţe prin activitatea școlară, domeniul ocupa 
unul dintre ultimele locuri, ceea ce poate să releve faptul că nu sunt bine cunoscute posibilitățile de 


dezvoltare oferite de acest domeniu de competenţe în școală (Costea, 2010; Bercu, 2012). 


Învătarea nonformală şi recunoaşterea ei 

O serie de studii la nivel naţional au relevat complementaritatea dintre educaţia nonformală şi cea 
formală, ele permiţându-ne o explorare a posibilităților de integrare a experiențelor de învățare ale elevilor 
şi de identificare a impactului unor mecanisme sau instrumente utilizate în acest sens, având astfel câteva 
informaţii prealabile despre experienţe/proiecte/practici privind formele de expresie artistică (Căpiţă, 
2011; Măntăluță & Velea, 2013). 

Un aspect problematic îl reprezintă modalitățile de recunoaștere a competenţelor dobândite de 
către elevi în afara educaţiei formale. Activităţile educaţionale care implică artele se desfăşoară atât în 
cadrul cât şi în afara orelor de curs, conducând la apariţia unei probleme semnificative referitoare la modul 
în care oferim recunoaştere pentru competențele dobândite prin intermediul acestor experiențe de învăţare 
(Căpiţă, 2011). De-a lungul timpului, au existat mai multe inițiative atât la nivel naţional, cât şi la nivel 
european care au vizat sprijinirea procesului de recunoaştere a competenţelor dobândite în alte cadre decât 
cel formal. La nivel național, a fost introdus în urmă cu circa un deceniu „Portofoliul de educație 

permanentă”, un instrument menit să-l însoțească pe elev pe tot parcursul său educațional formal și care 
să-l ajute în special la trecerea dintre ciclurile de învățământ, iar apoi în tranziția la piața muncii. Din 
păcate, în lipsa unei metodologii de implementare şi a unei formări a cadrelor didactice responsabile, el a 
devenit doar un document birocratic, a cărui completare cade cel mai adesea în sarcina personalului 
administrativ al şcolii. În perioada 2009-2011, Institutul de Ştiinţe ale Educaţiei a explorat, printr-o serie de 
teme de cercetare, problema recunoaşterii competențelor dobândite în contexte informale şi nonformale şi 
a instrumentelor care pot sprijini acest proces (Ţibu & Botnariuc, 2010; Botnariuc, 2011). Din păcate, 
efectul acestor studii s-a limitat la creşterea gradului de conştientizare în rândul profesorilor şi decidenţilor 


a nevoii de a avea instrumente specializate pentru recunoașterea competenţelor indiferent de contextul în 


care au fost dobândite, fără a crea un instrument funcțional pe care să-l ofere experţilor în educaţie. 


Formarea profesioniştilor 
O premisă importantă pentru pătrunderea artelor în şcoală ţine de existența unor oportunități de 
pregătire profesională a celor implicaţi în derularea activităților de educaţie prin artă. La nivelul studiilor de 


licenţă, o trecere în revistă a programelor care să îmbine dimensiunea artistică cu cea pedagogică a pus în 

evidenţă o ofertă extrem de limitată sau care se adresează unui grup foarte restrâns. Spre exemplu, chiar 


dacă la Universitatea Naţională de Arte din Bucureşti (UNARTE) există un astfel de program, la concursul 
din septembrie 2014 au fost admiși 9 candidaţi. În mod evident, acest număr nu este suficient pentru a 
acoperi nevoile unui sistem educațional de dimensiunile celui românesc. 

O poziţie interesantă în spectrul opțiunilor de formare ar fi putut-o ocupa masteratul didactic 
propus prin Legea educatiei naționale nr. 1/ 2011, dar cate nu a fost implementat până la momentul redactării 
raportului de față. Acest masterat ar fi putut oferi o opțiune viabilă pentru orice absolvent de facultate cu 
profil artistic care ar intenționa să-şi asume rolul de profesor în sistemul de educaţie preuniversitar. De 
asemenea, acesta ar fi constituit o oportunitate de a integra elemente din sfera artelor în pregătirea 
viitorilor profesori, indiferent de formarea inițială avută. 

Totuşi, la nivelul studiilor aprofundate, există câteva oportunități de integrare a artelor în educație. 
UNARTE, prin Departamentul de Pedagogia Artei, a propus încă de la începutul anilor "90 programe de 
formare cu dublă specializare: arte şi pedagogie. Principalul program implementat în acest moment este 
Masteratul de Educaţie prin Arte Vizuale, care pune în valoare dimensiunea nonformală a artei în educație. 
Universitatea Naţională de Artă Teatrală şi Cinematografie (UNATC) vine cu o altă abordare, care îl are în 
centru pe artistul pedagog, concretizată în masteratul de pedagogie teatrală. În sfârșit, Facultatea de 
Psihologie şi Ştiinţele Educaţiei din Universitatea Bucureşti, în parteneriat cu UNATC, propune un 
masterat în care un loc important îl are pedagogia prin teatru. 

Dacă extindem investigaţiile noastre dincolo de programele care vizează în mod direct formarea 
cadrelor didactice, descoperim o serie de programe dedicate aplicaţiilor terapeutice ale artelor. Spre 
exemplu, Secţia de Pedagogia Artelor din cadrul Facultăţii de Arte Plastice din Cluj propune un program 
de formare în art terapie, iat la Universitatea de Vest din Timişoara există module de art terapie, în cadrul 
unui masterat orientat către asistenţă socială (Loniță, 2012). 

O altă alternativă la programele de formare - care în acest moment nu acoperă decât parțial 
nevoile personalului didactic şi ale artiştilor interesați de latura educațională a muncii lor - sunt proiectele, 
de o anvergură mai mare sau mai mică, ce propun formări de durată scurtă şi medie în domeniul artei cu o 
dimensiune educațională. „Competenţe în comunicare, performanţă în educație” (2011-2013) a fost un 
proiect care a avut ca obiectiv dezvoltarea unui program de formare ce viza creşterea competenţelor de 
comunicare ale profesorilor din sistemul educațional preunuiversitar şi crearea unei comunități de practică 
în jurul celor formaţi. Între modulele oferite, unul s-a referit la teatru, iar altul la film, ca mijloace de 
comunicare?. Un alt proiect, „Susţine cultura în educație” (2014-2016), a venit cu o abordare 
complementară a nevoilor de formare ale profesorilor şi artiştilor. El a propus, pe lângă analize de practici, 


instrumente de advocacy şi resurse pentru domeniul artelor în educaţie, precum şi o serie de formări pentru 


2 Proiectul a fost finanțat din Fondul Social European (componenta Dezvoltarea Resurselor Umane). Acesta a fost 
coordonat de UNATC şi implementat cu parteneri din trei centre universitare (Bucureşti, Iași Și Cluj), împreună cu 
un furnizor de formare. Impactul proiectului de formare a fost considerat relevant dat fiind grupul ţintă vizat, adică 
2000 de cadre didactice (vezi http://www.competenteincomunicare.ro/). 

cadre didactice și artiști pe domeniile de competenţă pe care aceştia ar dori să se dezvolte, cum ar fi lucrul 
cu artişti şi organizații culturale pentru profesori sau dezvoltarea de programe educaționale pentru artişti şi 


organizații culturale?. 


lată doar câteva aspecte pe care credem că este important să le avem în vedere atunci când ne 
referim la arta în contexte educaţionale în România. Pe unele le vom explora mai în detaliu (artele în 
curriculumul şcolar românesc), în timp ce pe altele (principii, educaţia nonformală şi recunoaşterea ei, 


formarea profesioniştilor) le vom folosi doar ca referință când vom discuta rezultatele cercetărilor. 


SProiectul este coordonat de „Asociaţia MetruCub — resurse pentru cultură” şi se derulează în perioada 2014-2016, 
cu finanțare prin Fondul ONG, componenta Dezvoltarea Capacităţii ONG-urilor, (vezi www.m3culture.ro). 

CAPITOLUL 2 
CONCEPTE, DEFINIŢII, POLITICI PUBLICE 


În capitolul de față vom analiza modul în care sunt definite de către diferiţi autori unele concepte 
des vehiculate şi vom încerca să clarificăm ce atribute capătă arta şi educaţia în momentul în care acestea se 
asociază. De asemenea, dimensiunea conceptuală va fi completată cu proiecția acestora în plan legislativ, 
astfel încât să punem în evidență modul în care ele îşi aduc o contribuţie la instrumentele de politici 
publice. 

Pentru foarte mulți pedagogi întâlnirea dintre artă şi educaţie se rezumă la sintagma „educație 
artistică”, motiv pentru care am ales să-i acordăm o atenţie deosebită. Uneori, alături de ea mai sunt 
vehiculate sintagme precum „educaţie culturală” şi „educaţie estetică”. Este util de precizat de la început 
faptul că în documentele de politici publice în domeniul educaţiei vom întâlni şi sintagma „educație 
artistică şi culturală” (vezi cap. 2.2.). Deoarece problematica legăturilor dintre artă şi educaţie este amplă, 


vom considera studiul Eurydice (FACEA, 2009) ca punct de referință pentru definirea conceptelor de 


lucru. 


2.1. Concepte şi definiții 
PASA Educația artistică 


Artele şi educaţia artistică cunosc o diversitate de accepțţii şi de practici de la o cultură la alta, în 
timp şi spaţiu, determinând conştiinţa culturală a fiecărei comunități. Artele se regăsesc în educația artistică 
în ipostaza de ansamblu de activități educative prin care sunt transmise tinerilor valori culturale ale 
comunităţii, tehnici şi mijloace de exprimare prin care aceştia îşi pot crea propriul limbaj artistic. Valoarea 
artei în plan formativ este relevată prin aceea că presupune o activitate umană conştientă în care o 
persoană îşi manifestă pe deplin capacitatea de a interveni, de a observa, de a manipula forme, idei sau 
experienţe proprii (Arañó Gisbert, 1993). De asemenea, arta se dovedeşte formativă pentru elevi și prin 
impactul său asupra rezultatelor şcolare, a stării de bine, a atitudinii față de şcoală şi față de învăţare 
(Bamford, 2006). 

Rolul educativ al artelor s-a conturat şi a evoluat în relație cu învățământul public, ilustrând inițial, 
în discursul pedagogic, interesul pentru valoarea estetică a operelor şi structurându-se, în timp, constant, în 


jurul obiectivelor culturale, sociale şi estetice, cu deschidere, în alte culturi, şi către obiective spirituale 

(Bamford & Wimmer, 2012). În raport cu sistemul de învăţământ, reprezentarea rolului educativ al artelor 
s-a îmbogăţit cu atribute şi funcţii care răspundeau nevoilor de specializare şi de diversificare a domeniilor 
educaţiei artistice, pe de o parte, precum şi tendințelor de generalizare şi de obligativitate în formarea 
elevilor, pe de altă parte. Evoluţia acestei reprezentări este vizibilă, în timp, în politicile educative și în 
structurarea sistemelor de învățământ, prin accentele lor comune, la nivel european, sau prin acelea 
determinate la nivel naţional. Este vizibil acest rol educativ, de asemenea, în diferitele accepții ale 
conceptului de formare a elevului, accepții a căror evoluție încearcă să surprindă dimensiuni privind 
dezvoltarea personală (prin creativitate, de exemplu) sau integrarea socială şi pe piaţa muncii. În acest 
context, putem afirma faptul că educația artistică se definește, pe scurt, ca reprezentând o sumă de 
mijloace de învățare care să-i asigure elevului accesul la artă şi, prin aceasta, să-l ajute să-şi formeze o 
viziune asupra sa şi a lumii în care trăieşte. 

Revenind la legătura dintre arte şi educaţia artistică, constatăm că există un spațiu dinamic de 
manifestare (convergent sau conflictual), în care observăm că arta constituie un concept deschis şi în 
permanentă evoluţie, iar educaţia artistică încearcă să ia în considerare faptul că şi domeniile care i se pot 
subsuma ca obiect de învăţare pot constitui, la rândul lor, o listă deschisă. De altfel, studiul privind 
educaţia artistică şi culturală realizat de Eurydice, se întemeiază tocmai pe compararea practicilor de 
educaţie artistică din sistemele educative ale țărilor Uniunii Europene având în vedere, pe de o parte, acest 
ansamblu deschis, în evoluţie, de domenii artistice şi, pe de altă parte, obiectivele şi mijloace de învățare 
puse la dispoziţia elevului în acest sens (FACEA, 2009). 

Aceasta listă deschisă de domenii artistice cuprinde/ar putea să cuprindă educaţie plastică, 
educaţie muzicală, teatru, dans, expresivitatea corporală, dar şi fotografie, design, cinema, artă digitală, 
arhitectură etc. În studiul Eurydice (FACEA, 2009), lista domeniilor artistice luate în considerare în cadrul 
cercetării comparative este formată din: arte vizuale (pictură, desen, arta tridimensională — sculptură; 
muzică — interpretare, compoziţie, apreciere critică); arta dramatică (interpretare, dramaturgie, apreciere 
critică), dans (interpretare, coregrafie, apreciere critică); artele comunicării (elemente artistice şi exprimare 
prin intermediul prin media — fotografie, film, video şi animaţie pe computer); artizanat (elemente artistice 
şi culturale cu privire la artizanat — textile, ţesături, bijuterii); arhitectură (arta construirii edificiilor — 
observare, planificare, construcţie). Studiul Eurydice oferă, de asemenea, informaţii sugestive privind 
prezența acestor domenii în sistemele de învățământ și regimul acestora — obligatoriu, facultativ, integrat, 
inclus în timpul şcolar sau în afara acestuia etc. Se constată, aici, că există două modalităţi de definire a 
educaţiei artistice în cadrul curriculumului şcolar european: o abordare integrată, sub denumirea de arte 
sau de educaţie artistică, sau ca domenii distincte. În general, în toate țările europene care au optat pentru 
abordarea domeniilor artistice în mod separat, cu statut de disciplină obligatorie sau opțională, se află 
educaţia plastică şi educația muzicală. În România, cele două discipline fac parte din trunchiul comun şi 


sunt studiate de toţi elevii timp de 11 ani (durată învățământului obligatoriu, în prezent). 

Cel de-al doilea aspect determinant privind educaţia artistică se referă la schimbările referitoare la 


modul de abordare a acesteia care, alături de percepția artelor ca reprezentând un sistem deschis de 
domenii, au generat şi intervenţii asupra obiectivelor de învăţare. De exemplu, obiectivele „clasice” 
atribuite educaţiei artistice (cunoaşterea şi înțelegerea artei, apreciere critică, creativitate, exprimare 
individuală etc.) vor fi extinse prin trimiteri la: competenţe de comunicare; „competenţe sociale/ lucru în 
grup/ socializare/ lucrul în echipă”; „bucurie/satisfacţie/relaxare prin artă”; „expunerea la diverse 
experienţe şi mijloace artistice”; „aptitudinea de a interpreta sau a prezenta o operă”; „sensibilitate şi 
responsabilitate față de mediul ambient (conservare, sustenabilitate)”; „încredere în sine sau stima de sine”; 
dezvoltarea unui interes permanent pentru arte”; „identificarea potenţialului/ talentelor artistice” (EACEA, 
2009, p.12-13). 

La finele acestui excurs concentrat în care am încercat să explicăm succint ce înseamnă educația 
artistică, considerăm că putem opera cu o definiție a acesteia ca domeniu de formare constituit ca interfața 
între arte şi educaţie şi structurat ca ansamblu deschis de domenii artistice, de finalități și obiectivele 


educative, precum şi de mijloace de învăţare puse la dispoziţia elevului. 
2.1.2. Educaţie culturală 


Pentru abordarea educației culturale, am considerat util să examinăm mai întâi modul în care este 
definit termenul de „cultură”. Am optat pentru o definiție din documentul AX Our Futures: Creativity, 
Culture and Education, anume ca „valori împărtășite şi modele de comportament caracteristice diferitelor 
grupuri sociale și comunități” (NACCCE, 1999). În Foaia de parcurs privind educatia artistică (UNESCO, 
2006) se specifică faptul că „fiecare cultură deţine un ansamblu unic de expresii artistice şi de practici 
culturale” (p.18). Astfel, este promovată o perspectivă asupra culturii care integrează cultura înaltă şi 
cultura cotidiană. Criteriile de apreciere ale valorilor culturale sunt mai flexibile şi mai dinamice, acordând 
atenţie artelor, dar şi culturii ştiinţifice, tehnice, urbane etc. 

Studiul comparativ referitor la educaţia artistică şi culturală în țările din Uniunea Europeană relevă 
faptul că definirea educaţiei culturale presupune acordarea unor semnificații diferite de la o țară la alta, dar 
că se observă şi o zonă de convergenţă care presupune „transmiterea identităţii naționale, regionale sau 
locale și/sau promovarea înţelegerii interculturale” (EACEA, 2009, p.18). În încercarea de delimitare a 
domeniului care îi poate fi atribuit acesteia, recurgem şi la observaţia din raportul privind educaţia culturală 
al Barbarei Putz-Pecko: „În timp ce educaţia artistică pleacă de la subiect, educaţia culturală se axează pe 
dialog şi ţinteşte către comuniunea dintre oameni şi mediul lor de viață. Aceasta contribuie la socializare şi 
întărește aptitudinea persoanei de a participa activ la viața socială, la diverse niveluri şi în diverse moduri” 
(2008, p.8). 

În documentele de politică educativă și culturală, internaționale şi naționale, apar trimiteri la 


educaţia culturală şi la cea artistică prin intermediul unei sintagme comune, ceea ce relevă anumite 

dificultăți în analiza şi delimitarea atributelor caracteristice fiecărui domeniu. Prin urmare, vom lua în 
considerare faptul că între aceste domenii există anumite interferenţe în ceea ce priveşte aproprierea unor 
obiective formative‘, dar putem lua în considerare şi accente proprii. Ne referim, în acest de-al doilea caz, 
la faptul că abordarea culturală accentuează îndeosebi dimensiunea de interrelaționare și de dialog, într-un 
context educativ corelat cu manifestările artistice. 

Un pas important în stabilirea contextului în care prezența educaţiei culturale este legitimată şi 
formalizată este realizat prin documentul privind competențele cheie, aflat pe agenda europeană în 2006 
(UNESCO, 2006). Pentru a defini competențele culturale, s-a avut în vedere rolul activ pe care acestea pot 
să îl îndeplinească în formarea conștiinței culturale, în sens larg, a oamenilor şi în asigurarea unor mijloace 
eficiente de acces la valorile artistice şi culturale. Sunt vizate componente care au în vedere modalități de 
acţiune socială, comunicare interpersonală şi intergenerațională sau coeziunea socială, precum şi obiective 
coerente pentru conştientizarea valorilor individuale și colective, formarea identităţii culturale proprii în 
relație cu alteritatea şi promovarea unei comunicări din perspectiva diversităţii culturale şi a relațiilor 
interculturale. 

În concluzie, educaţia culturală favorizează deschideri, la nivelul percepțiilor sociale, către alte 
componente ale domeniului artistic şi oferă ocazii de reflecţie asupra diversităţii manifestărilor creative 
(practici tradiționale, valori culturale locale etc.). Scopul educaţiei culturale este să reprezinte un catalizator, 
prin dialog; şi deschidere către ceilalți, pentru recuperarea valorilor locale şi pentru înțelegerea şi dinamica 


valorilor de patrimoniu, local, național şi internațional. 


2.1.3. Educaţie estetică 


Educaţia estetică este acea dimensiune a educaţiei orientată spre dezvoltarea personalității umane 
prin valorificarea frumosului ca valoare fundamentală umană şi a modului cum acesta este exprimat prin 
diferite arte şi nu numai. Prin educarea estetică elevul este pregătit pentru receptarea, aprecierea 
frumosului din natură, din viața socială şi din artă, dezvoltând astfel o atitudine estetică manifestată prin 
gust, judecată, sentimente, idealuri şi convingeri estetice. 

Frumosul ca valoare universală şi ca „modalitate existențială a omului” reprezintă însă un 
fenomen „fluid şi mereu activ ca năzuință a spiritului către armonie, perfecțiune şi mulțumire sufletească” 
(Rusu, 1968, apud Călin, 2007, p.359). Acesta se prezintă în diferite forme în natură şi societate, rostul lui 
fiind acela de a „ne face să trăim, să vibrăm şi prin aceasta să ne identificăm cu el” (idem, p.359). 

Maxine Greene (2001, apud Frawley, 2013, p.22) defineşte educaţia estetică ca: „un demers 


conştient proiectat să cultive o angajare apreciativă, reflexivă, culturală şi participativă față de arte prin 


4În sistemul educativ francez, educaţia artistică şi culturală contribuie împreună la formarea elevilor: „Pe parcursul educaţiei 
sale artistice şi culturale, la şcoală, la colegiu şi la liceu, elevul trebuie să exploreze marile domenii ale artei şi ale culturii (s.a.), în 
manifestările sale cu valoare patrimonială şi contemporane, populare și culte, naţionale şi internaţionale” (MEN — DGESCO. Le 
parcours d'éducation artistique et culturelle, Circulaire n° 2013-073 du 3-5-2013). 

abilitarea elevului să sesizeze ceea ce este de sesizat şi să trăiască opera de artă într-un mod în care aceasta 


să capete sensuri multiple”. 

Această dimensiune a educaţiei începe să se cristalizeze în curriculumul şcolar la sfârşitul anilor '50 
odată cu apariția a două lucrări de referință: Anuarul 57 al Societăţii Naţionale pentru Studiul Educaţiei 
intitulat Concepte de bază în educația muzicală, manual elaborat de 8 profesori de muzică, psihologi, filosofi şi 
sociologi, care au alcătuit un compendium de lucrări de educaţie muzicală din perspectiva propriilor lor 
discipline de studiu facilitând astfel căutarea unor noi fundamente pentru educația muzicală, şi Fundamentele 
și principiile educației muzicale de Charles Leonhard şi Robert W. House (Mark, 1999). 

După cum arată Smith (2001), cercetător care a abordat problema relației dintre disciplinele de 
învățământ şi ariile problematice ale educaţiei estetice, predarea artelor în școli, nu valorifică experienţele 
de învăţare oferite de alte discipline care pot avea o contribuţie semnificativă la construirea unui simţ 
artistic la elevi. Obiectivele, curriculumul, procesele de predare, învăţare şi evaluare, cercetarea şi pregătirea 
profesională a cadrelor didactice rămân zone sensibile ale educaţiei artistice în şcoala actuală. 

Kaelin (1989, apud Johnson, 1998) descrie trei categorii estetice: 

1. „Obiectul senzorial” care include culori, linii, forme, texturi, şi relațiile dintre acestea. Pe măsură 

ce sunt percepute induc un „sentiment nedefinit” ce indică natura acapatatoare. 

2. „Profunzimea experienţială” care reprezintă asocierea elementelor din experiența trecută cu 

obiectul perceput (asocierile pot fi imagini, idei şi sentimentele profunde asociate cu acestea). 

3. „Expresivitatea totală” a operei de artă, care constă în sensurile descoperite în contextul estetic 

al experienţei în locul în care are loc interacțiunea dintre critic şi opera de artă. 

Moore (1998, apud Smith, 2001) inventariază beneficiile educaţiei estetice şi experienţei frumosului 
în planul formării individului. O parte din acestea sunt efecte imediate, iar altele apar cu o întârziere şi nu 
sunt neapărat de natură estetică. În perioada Renaşterii, a Iluminismului şi în epoca modernă se considera 
că studiul artelor contribuie la: o viață împlinită, la cultivarea minții și a simţurilor, la succesul social; 
înțelegerea naturii realității subiective (Reimer, 1989, apud Smith, 2001); alfabetizarea estetică ce permite o 
extindere a imaginației şi a sentimentului de libertate personal (Greene, 1981, apud Smith, 2001); la 
bunăstarea estetică (Beardsley, 1973, apud Smith, 2001); menţinerea instituţiilor cultural responsabile de 
valorile estetice (Kaelin, 1989, apud Smith, 2001); la cultivarea receptivității reflective (Smith, 1992, apud 
Smith, 2001); la grija față de calitatea mediului (Godloviteh, 1999, apud Smith, 2001); cât şi la dezvoltarea 
unor abilități academice de bază; îmbunătăţirea climatului profesional în şcoli. 

Scopul educaţiei estetice este dezvoltarea dispoziţiilor care permit elevilor să abordeze creațiile 
lumii artistice cu discernământ şi studiul operelor de artă pentru a surprinde valoarea lor intrinsecă (Smith, 
2001). În aceeaşi perioada a Renașterii, a Iluminismului și epocii moderne, studiul artelor era considerat, de 
asemenea, o condiție pentru o viață adultă bogată şi satisfăcătoare, ce permitea cultivarea minții şi a 
simțurilor, succesul social şi, după cum afirma John Dewey, „împlinirea proceselor naturale ale dezvoltării 


umane” (apud Smith, 2001, p. 63). 

Sundin (2000 apud Smith, 2001) relevă clivajul care exista în trecut între artele frumoase şi valorile 
estetice promovate în instituţiile de cultură, pe de o parte, şi cultura populară şi preferințele estetice 
implicite din majoritatea colectivelor de tineret, pe de altă parte. Acesta s-a estompat în era postmodernă 
odată cu îmbinarea diferitelor forme de artă „serioasă” şi „populară”. Definiția clasică a esteticului ca 
teorie sau ştiinţă a frumosului este considerată insuficientă şi desuetă, conceptual lărgindu-se în acord cu 
schimbările sociale şi cu definițiile actuale ale artei şi culturii. Dacă în trecut estetica era apanajul exclusiv al 
filosofilor şi învăţaţilor, astăzi conceptul este folosit în diferite alte discipline, activități sportive, 
vorbindu-se inclusiv de o estetică chirurgicală sau dentală. 

În ceea ce priveşte organizarea educaţiei estetice, Smith (2001) consideră că întrucât principalul 
mod în care elevul accesează arta în societate este în calitate de receptor al artei (lectura unor romane sau 
poezii, vizite la muzee şi galerii de artă, reprezentații de muzică dans, şi teatru, filme şi emisiuni de 
televiziune) accentul ar trebui pus în şcoală pe dezvoltarea abilității de receptare a artei la elevi. În urma 
acestor experienţe elevii discută făcând aprecieri personale, fără însă să poată oferi argumente pentru 
susținerea acestora. Rolul şcolii ar fi acela de a cultiva la elevi valorile inerente ale artei pentru a le permite 
să obţină o mai mare bucurie din experiența estetică și să caute exemplele de calitate superioară. Un simț 
mai dezvoltat al artei ar pune indivizii din societatea de azi în postura de a exercita un anumit control 
asupra calităţii artei produse de artişti. 

Ideea integrării educaţiei estetice în curriculumul prevăzut pentru celelalte discipline școlare este 
susținută de numeroși autori printre care și Özdemir (2012). Acesta contestă separarea dintre disciplinele 
ştiinţifice şi domeniile artistice sau, în plan psihologic, dintre lumea cogniției şi cea a imaginației, care a 
condus la aplatizarea psihicului uman și la o educaţie artistică din ce în ce mai introvertită. Autorul 
lansează ipoteza unei eficiențe crescute a educaţiei ştiinţifice, ca rezultat al sporirii interacțiunilor 
interdisciplinare dintre ştiinţă şi artă. Cu toate acestea, în prezent, există foarte puține cercetări care să 
fundamenteze modul în care operele de artă ar putea fi valorificate în procesul de învățământ, în 


ansamblul său, sau în domeniul educației ştiinţifice. 


2.2. Documente de politici privind integrarea artelor în educaţie 


În acest capitol, vor apărea în mod frecvent concepte legate de conlucrarea dintre artă și educaţie, 
anume: „educaţie artistică” (EA), „educaţie culturală” (EC) şi „educaţie artistică şi culturală” (EAC). În 
ceea ce priveşte înțelesul care le poate fi atribuit, luăm în considerare faptul că diferenţa dintre aceşti 
termeni este redusă. Ea constă în punerea unui mai mare accent pe dimensiunea culturală a rolului atribuit, 
în sensul de folosire a educaţiei artistice în vederea facilitării şi promovării următoarelor aspecte: 
conştientizare, exprimare şi comunicare culturală, astfel încât să fie uşurată acceptarea, înţelegerea şi 
cooperarea inter-culturală dintre persoane, comunităţi etc. Artele rămân elementul de bază, ele furnizând 


suportul expresiv şi emoțional al punerii în practică a tipurilor de educație menţionate anterior. Educaţia 

artistică a reținut, în ultimii ani, atenția organizațiilor internaționale şi a decidenţilor care acționează în 


domeniul educaţiei, în vederea dezvoltării unor politici care să susțină utilizarea artelor în educație şi 
formare. Consiliul Europei și UNESCO au luat poziţie față de acest subiect în vederea emiterii de acțiuni 
şi documente care să susţină arta şi esteticul într-un context mai larg definit prin patrimoniul cultural. În 
cadrul acestor documente, aspectele tratate se subsumează următoarei tematici privind educația artistică: 
rolul atribuit; obiectivele urmărite; conceptualizarea; implementarea (inclusiv obstacolele întâmpinate); 
conţinutul; abordările pedagogice; metodele de implementare şi evaluare; formarea profesională a actorilor 
implicați; asigurarea accesibilității; asigurarea calității conceperii şi implementării; stimularea parteneriatelor, 
a mobilităţii şi a schimbului de experiență; cercetarea, cu accent pe evaluarea impactului şi a rezultatelor 
produse de acest tip de educaţie; diseminarea rezultatelor şi a bunelor practici. 

Dată fiind varietatea şi multitudinea aspectelor abordate în cadrul acestor documente, ne-am 
concentrat atenția, în special, asupra următoarelor chestiuni: rolul atribuit şi obiectivele urmărite, 
conceptualizarea, implementarea, formarea profesională a cadrelor didactice şi a artiştilor, cercetarea şi 
evaluarea, diseminarea rezultatelor şi a bunelor practici. Alegerea noastră este una de natură pragmatică, 
având în vedere că, în România, domeniul educaţiei prin artă este la începuturile sale şi nici nu dispune de 
vreo strategie sau politică de implementare. 

Sub egida UNESCO, au avut loc două conferinţe internaționale privind educaţia artistică, prima în 
2006 (Lisabona, Portugalia), iar următoarea în 2010 (Seul, Korea). Rezultatul primei conferințe l-a 
constituit Foata de parcurs privind educația artistică |eng. Road Map for Arts education] (UNESCO, 2006), iar al 
celei de a doua fost Agenda Seul. Tinte pentru dezvoltarea educației artistice |eng. Seoul Agenda. Goals for the 
development of Arts education] (UNESCO, 2010). 


Foaia de parcurs privind educaţia artistică (FPEA) 

Foaia de parcurs privind educația artistică (EPEA) este un document conceput cu prilejul 
dezbaterilor din timpul şi de după încheierea Conferinței Mondiale privind Educaţia Artistică — Crearea 
capacităţilor creative pentru secolul XXI, care s-a desfăşurat la Lisabona în perioada 6-9 martie 2006. 

Aspectele privind EA discutate în cadrul documentului sunt: obiective (susținerea dreptului la 
educaţie şi la participare culturală; dezvoltarea capabilităților individuale; îmbunătăţirea calității educaţiei; 
promovarea exprimării diversității culturale),  conceptualizare (domenii artistice, abordări şi 
dimensiuni/abordări pedagogice ale educaţiei artistice), strategii pentru implementarea EA în mediile de 
învățare formale şi nonformale (educarea profesorilor și a artiştilor, dezvoltarea de parteneriate şi 
schimburi de experienţă între instituţii și între persoane), cercetare în domeniu și diseminarea rezultatelor 
acesteia. În vederea transpunerii în practică a acestor aspecte, documentul propune o serie de recomandări 
adresate unei diversități de actori, persoane și instituţii (cadre didactice, părinți, artişti, directori de şcoli şi 


de instituţii de formare profesională, decidenți politici, ministere, ONG-uri, UNESCO etc.). FPEA 

prezintă, în anexă, un set de bune practici în domeniu, acestea având scop ilustrativ pentru implementarea 
educaţiei artistice. 

Lista domeniilor artistice avute în vedere în documentul FPEA pentru implementarea EA 
cuprinde: dans, dramă, muzică, literatură, poezie, meşteşuguri, design, arte digitale, sforye//ng, patrimoniu, 
arte vizuale şi film, media şi fotografie. 

Documentul are în vedere două abordări privind implementarea artelor în educaţie şi anume: 
educaţia artistică (arts education) şi artele în educaţie (arts in education). Abordarea de tip educația artistică 
poate fi derulată prin două modalități (care pot fi implementate concomitent): „1. artele pot fi livrate ca 
subiecte individuale de studiu, prin predarea diferitelor discipline artistice, dezvoltând elevilor abilităţile 
artistice, sensibilitatea şi înțelegerea artelor şi 2. artele pot fi văzute ca o metodă de predare şi învăţare în 
cadrul căreia dimensiunile culturală şi artistică sunt incluse în toate subiectele curriculumului” (UNESCO, 
2006, p. 8). Abordarea de tip artele în educaţie „foloseşte artele (şi practicile şi tradiţiile culturale asociate 
acestora) ca mijloc/modalitate pentru predarea unor subiecte generale şi ca o modalitate de aprofundare a 
înţelegerii acestor subiecte; de exemplu, folosind culorile, formele şi obiectele derivate din artele vizuale şi 
arhitectură pentru a preda subiecte precum fizica, biologia, geometria; sau introducând drama sau muzica 
ca metodă pentru predarea limbilor” (UNESCO, 2006, p. 8). 

Principalele propuneri adresate instituţiilor (Ministere, UNESCO, ONG-uri etc.) şi persoanelor 
(profesori, părinţi, artişti, directori de şcoli şi de instituţii cu rol educațional, decidenți politici) în vederea 
sistematizării implementării EA vizează următoarele direcții de acțiune: conştientizare, recunoaştere şi 
promovare a rolului acesteia; dezvoltarea cooperării/parteneriatelor în vederea susţinerii, promovării, 
implementării şi diseminării rezultatelor, inițierea, evaluarea şi împărtăşirea de bune practici în domeniu; 
dezvoltarea de politici şi programe în vederea implementării și evaluării impactului acesteia; formarea 
profesorilor și a artiştilor implicați în derularea educaţiei artistice; susținerea şi dezvoltarea cercetării 
privind educaţia artistică şi promovarea rezultatelor acesteia; susținerea financiară şi politică a măsurilor de 
implementare; asigurarea resurselor materiale (spaţii de lucru, material didactic, suporturi de formare 
profesională etc.) necesare implementării; racordarea conţinutului la cultura existentă la nivel local 
(păstrând echilibrul cu valorile altor culturi); atragerea operatorilor culturali în promovarea și 
implementarea EA. 

Cu referire directă la formarea profesională a cadrelor didactice şi a artiştilor, documentul face o 
serie de recomandări, dintre care selectăm următoarele: a) facilitarea formării cadrelor didactice în 
domeniile teoriei şi practicii educaţiei artistice; b) facilitarea formării cadrelor didactice atât în vederea 
aprecierii, înțelegerii, evaluării şi creării de opere artistice, cât şi în cooperarea cu artiştii; c) dezvoltarea de 
metodologii pentru predarea disciplinelor artistice (inclusiv interdisciplinară) şi pentru predarea prin arte; 
d) încurajarea participării artiştilor, a persoanelor purtătoare de tradiție şi a celor care promovează cultura 


la nivelul învățământului primar şi gimnazial, în vederea îmbogăţirii folosirii creative de către elevi a 

diferitelor forme de exprimare artistică; e) formarea profesională a artiştilor în vederea abilitării pedagogice 


şi a dezvoltării cooperării şi comunicării cu actorii şcolari. 


Agenda Seul. inte pentru dezvoltarea educaţiei artistice 

Agenda Seul a urmărit lărgirea şi concretizarea propunerilor formulate în 2006 în cadrul 
Conferinței UNESCO de la Lisabona. Convingerea care a stat la baza propunerilor formulate în cadrul 
Agendei Seul este aceea că educaţia artistică Joacă un rol important în procesul de transformare a 
sistemelor educaţionale în direcția satisfacerii nevoilor celor care învaţă şi a adaptării la cerințele unei 
societăţi caracterizate de profunde schimbări/ dezvoltări tehnologice şi de diferenţe/inegalităţi sociale şi 
culturale. 

Principalele obiective stabilite prin acest document sunt: asigurarea accesibilității EA; asigurarea 
calității conceperii şi livrării EA; aplicarea principiilor şi practicilor EA în vederea soluționării provocărilor 
sociale şi culturale actuale (integrare, cooperare, comunicare, înțelegere, acceptare, exprimare etc.). 

Pentru soluționarea provocărilor sociale şi culturale actuale, documentul prevede următoarele 
strategii: aplicarea EA în vederea întăririi capacităţii creative şi inovative a societăţii, recunoaşterea şi 
dezvoltarea aportului la starea de bine social şi cultural a EA (cu referire la impactul pozitiv al folosirii EA: 
valoarea sa terapeutică şi recuperatorie în situaţii de stress/conflict/dezastru, dezvoltarea și păstrarea 
identităţii concomitent cu promovarea dialogului intercultural, stimularea implicării celor care învaţă şi 
reducerea abandonului şcolar); susținerea și întărirea rolului EA în promovarea responsabilități şi coeziunii 
sociale, a diversităţii culturale şi a dialogului intercultural; facilitarea capacității de reacție la marile 
provocări globale, precum asigurarea păcii și a sustenabilității (mediu înconjurător, dezvoltare sustenabilă, 
migraţie, conflicte sociale etc.) prin EA. 

Având în vedere obiectivele atribuite EA în cadrul celor două documente prezentate, putem 
conchide că accentul se pune pe: dezvoltarea individuală — în sensul de asigurare (prin EA) a educaţiei şi 
participării culturale, a dezvoltării personale, a adaptării creative — , pe promovarea păcii, a diversității 


culturale şi a înțelegerii interculturale. 


Documente de politici ale Uniunii Europene 

Obiectivele asociate de către UE implementării EA sunt: promovarea culturii, creativității, 
înțelegerii interculturale, coeziunii sociale, dezvoltarea personală, facilitarea receptării şi producerii de 
creaţii culturale/artistice, promovarea creativităţii şi a antreprenoriatului, precum şi adaptarea indivizilor la 
cerințele pieţei muncii (sub impactul globalizării şi al dezvoltării tehnologice). Vorbind în termeni de 
competențe avute în vedere a fi formate prin EA, se poate observa că accentul se pune pe trei dintre cele 
opt stabilite în documentul Recommendation of the European Parliament and of the Council on Key competences for 
lifelong learning (2006). 18 Dec. 2006, 2006/962/EC (European Parliament, Council of the European 


Union, 2006) privind competențele cheie pentru învăţarea permanentă: sociale şi civice, spirit de inițiativă 

şi antreprenoriat, sensibilizare şi exprimare culturală; totodată, prin asigurarea caracterului transdisciplinar 
al implementării EA, este vizată şi dezvoltarea celorlalte cinci competenţe cheie. 

Consiliul Europei a avut, cu mult timp în urmă, preocupări în domeniul culturii şi creativității în 
rândul tinerilor, concretizate în 1995, în proiectul Cultură, Creativitate şi Tineret (cf. EACEA, p. 7). Acesta 
a investigat starea de fapt, în vederea implementării educaţiei artistice în şcolile statelor UE, cu implicarea 
artiştilor. Cercetarea privind educația artistică în Europa (NACCCE, 1999) a evidențiat faptul că 
introducerea acesteia în cadrul curriculumului va aduce beneficii, dar pentru aceasta este nevoie de 
finanțare, de formarea actorilor finanțați şi de monitorizare în vederea asigurării calității acțiunilor 
întreprinse. 

În 2005, Consiliul Europei a emis Convenția cadru privind valoarea moştenirii culturale pentru societate 
jeng. Council of Europe Framework Convention on the Value of Cultural Heritage for Society], care leagă patrimoniul 
cultural de educaţie şi formare. Astfel, documentul european susţine: a) introducerea patrimoniului cultural 
mai curând ca mijloc de acces la diferite domenii de cunoaştere decât ca obiect de studiu, devenind astfel 
un metadomeniu care facilitează cunoaşterea, învățarea; b) utilizarea patrimoniului cultural în formarea 
continuă. 

Tot la nivelul Consiliului Europei a fost susținută ideea schimbului intercultural şi a învățării prin 
intermediul activităţilor artistice şi culturale promovate de organizații educaţionale. Aceste idei au fost 
structurate în Cara Albă a Dialogului Intercultural |fr. Livre blanc sur le dialogue interculturel (Conseil de 
PEurope, 2008), care afirmă că desfăşurarea activităţilor culturale contribuie la descoperirea diferitelor 
forme de expresie culturală şi, implicit, la promovarea toleranței, înțelegerii şi respectului reciproc. 

Uniunea Europeană, în cadrul Consiliului, şi-a manifestat interesul şi preocuparea pentru educația 
culturală şi artistică. Câteva repere se evidențiază, în acest sens: Concluziile Consiliului şi reprezentanților 
guvernelor statelor membre reuniti pe 22 mai 2008, cu privire la promovarea creativității şi inovației în cadrul educației şi 
formării |eng. Conclusions of the Council and of the Representatives of the Governments of the Member States, meeting 
within the Council of 22 May 2008 on promoting creativity and innovation through education and training], Programul 
Cultural al UE5 sprijină circulaţia creaţiilor culturale, cu scopul de a sprijini mobilitatea persoanelor active 
în domeniul culturii şi dialogul intercultural în interiorul UE (Cultură şi audiovizual eng. Cu/ture and 
Audivisual], 2014, p. 6). Rezoluţia dată ca urmare a Comunicatului agendei europene pentru cultură într-o lume 
Llobalizată (emis de Comisia Europeană în 2007); Recomandarea nr. 1884 (2009) a Ansamblului Parlamentar al 
Consiliului Europei |eng. Recommendation 1854 (2009) Cultural education: the promotion of culture, creativity and 
intercultural understanding through education); Rezolutia Parlamentului European din 24 martie 2009 privind studiile în 
domeniul artei în Uniunea Europeană (2008/2226(INI) |eng. Artistic studies în the European Union European 
Parliament resolution of 24 March 2009 on artistic studies în the European Union (2008,/ 2226(INI))]. 


5 Vezi https:/ /eutopa.eu /european-union/topics/culture_en. 

Raportul final al Grupului de lucru pentru dezvoltarea sinergiilor cu educația, în special 


cu educația artistică 

În cadrul agendei europene pentru cultură (prin Planul de lucru al Consiliului pentru cultură pe 
perioada 2008-2010), a fost constituit Grupul de lucru pentru dezvoltarea sinergiilor cu educația, în special 
cu educația artistică. Acest grup a elaborat raportul final (Lauret & Marie, 2010), care se focalizează pe 
următoarele aspecte ale educației artistice şi culturale: a) cadrul conceptual; b) conținutul; c) rolul 
instituțiilor culturale, al artiştilor şi al operatorilor culturali; d) formarea profesională a cadrelor didactice, a 
artiştilor şi a altor profesionişti ai culturii; e) evaluarea programelor de EA. Documentul prezintă şi o serie 
de bune practici menite să ilustreze și să ofere mai multe propuneri concrete pentru clarificarea şi 
transpunerea în practică a aspectelor EA prezentate anterior. 

În viziunea grupului de lucru, EAC este organizată sub forma a trei modalități (complementare şi 
interdependente), anume: relația directă cu operele de artă, realizată prin participarea la spectacole, 
concerte, expoziții, lectorate; abordarea analitică, cognitivă a operelor de artă; introducerea/inițierea în 
practici artistice în contexte adecvate. Această abordare necesită îmbinarea dezvoltării emoționale şi 
cognitive a celor care învaţă, în vederea unei reale asimilări a conținutului învățării. 

În ceea ce privește evaluarea EA, documentul recomandă introducerea de astfel de programe în 
cadrul politicilor naţionale. Cu privire la evaluarea achiziţiilor şi a rezultatelor învăţării elevilor, următoarele 
aspecte sunt considerate prioritare: dezvoltarea competențelor artistice; capacitatea de a aborda noi 
experienţe culturale; creşterea încrederii în propria persoană şi a stimei de sine; atitudini schimbate; 
dezvoltarea creativităţii, a conștientizării culturale, a comunicării; capacitatea de a transfera competențele 
achiziționate în domeniul şcolar şi în afara acestuia; stimularea colaborării; contribuția la formarea şi 
dezvoltarea identității personale. 

După cum s-a putut observa din prezentarea noastră, principalele rezultate scontate prin 
implementarea EA sunt: a) dezvoltare personală (auto-exprimare, inovare, creativitate, competențe sociale, 
rezolvarea provocărilor cotidiene, spirit critic, autoanaliză, simț estetic, încredere în propria persoană etc.); 
b) integrare și coeziune socială (respectarea diversității, cunoaşterea propriei culturi şi a altora, 
conştientizare şi exprimare culturală); c) inovaţie/dezvoltare economică (creativitate, inovare, 
antreprenoriat, flexibilitate și adaptabilitate); d) formare audienței culturale/artistice şi/sau a creatorilor în 
aceste domenii (receptare, cunoaştere, sensibilitate față de creaţiile de artă, spirit critic, inițiere în 
producerea de opere culturale/artistice). 

Având în vedere rezultatele vizate prin implementarea EA, este evidentă anvergura procesului. 
Acest fapt atrage după sine necesitatea obţinerii de dovezi privind veridicitatea şi amploarea impactului EA 
asupra aspectelor personale şi sociale avute în vedere, astfel încât să existe atât suport pentru convingerea 
decidenţilor politici asupra importanţei EA, cât şi pentru continuarea, aprofundarea şi extinderea cercetării 


în domeniu. 

Fiind vorba de un domeniu educațional destul de recent şi care, pentru a fi implementat în mod 
eficient şi la un înalt nivel de calitate, necesită schimbări profunde ale necesarului de formare al actorilor 
implicaţi, un accent deosebit se pune, în cadrul documentelor prezentate, pe recomandările privind 
formarea profesională a cadrelor didactice (atât de discipline artistice, cât şi nonartistice) şi a artiştilor şi 
profesioniştilor culturali implicați în derularea EA. Un rol deosebit, revine, așadar, asigurării 
complementatităţii funcţionale în relaţia practică artistică — formare/cultivare teoretică, astfel încât să li se 
poată asigura elevilor premisele necesare pentru a intra în contact autentic cu arta şi cultura în școală și în 
afara acesteia. Atât informarea teoretică, cât şi inițierea practică, trebuie facilitate de artiști și profesioniști 
culturali; elementele pedagogic şi artistic joacă un rol fundamental în acest proces, ele facilitând fluxul de 


informaţii şi practici între elevi şi actorii-formatori. 

CAPITOLUL 3 
ARTELE ÎN CONTEXTUL EDUCATIV DIN ROMÂNIA 


În capitolul de faţă, vom trece în revistă diferite modalităţi de manifestare a artelor în contextul 
educativ românesc, rețele de colaborare și mecanisme administrative în uz, precum şi unii dintre factorii 
care pot influența prezenţa artei în şcoală. Din câte cunoaștem, nu există o cercetare dedicată în mod 
special acestui subiect, în schimb, remarcăm existenţa unor studii şi analize din ultimii ani care au surprins 
aspecte privind modul în care educaţia artistică influențează deschiderea elevilor spre cultură şi consumul 
cultural. Informaţiile obținute provin din analiza de documente dedicate acestei problematici (de exemplu, 
EACEA, 2009), precum şi din studii şi cercetări privind cadrul în care sunt circumscrise acțiunile fiecărei 
organizaţii şcolare din învățământul preuniversitar românesc (Bercu, 2012; Măntăluță & Velea, 2013). 
Pentru analiza prezenţei, a rolurilor atribuite și a utilității artei în educație vom recurge şi la competența 
cheie „sensibilizare şi exprimare culturală” (European Parliament, 2006), deoarece aceasta cuprinde 
aspecte referitoare la educaţia artistică, culturală şi pentru patrimoniu, formulate în termeni de cunoştinţe, 
aptitudini şi atitudini, pe care elevii ar trebui să le dobândească la sfârşitul educaţiei obligatorii. Precizăm 
faptul că cele opt competențe cheie europene au fost asumate la nivelul legislativ în România (Legea 
educatiei naționale nr. 1/ 2011), fiind prezente în profilul de formare a elevului, în structura planurilor-cadru 
pentru învățământ, precum și în programele şcolare. În strategiile şi politicile educative formulate în 
diferite documente româneşti, se afirmă interesul pentru educaţia pentru dezvoltarea culturală ca punct 
important în dezvoltarea țării pe termen mediu și lung. 

În cadrul sistemului de învățământ preuniversitar, elementele specifice educaţiei artistice şi 
culturale — patrimoniu, creația artistică, diversitate culturală, multiculturalitate, ambient, intervenția 
culturală etc. — pot fi întâlnite în curriculumul şcolar care constituie trunchiul comun, în curriculumul la 
decizia şcolii, în segmentul de activități extraşcolare, în proiecte naționale şi internaționale derulate în 
parteneriat cu alte instituţii sau în cadrul programului național „Școala altfel”. Modalitățile de structurare a 
ofertelor de activităţi artistice pe care le are la îndemână organizația şcolară derivă din contribuţia adusă 
prin aria cutriculară Arte, în mod direct, prin curriculumul la decizia şcolii, precum şi prin activitățile 
educative şi activităţile extraşcolare. (Bercu, 2012; Măntăluță & Velea, 2013). Studiul Eurydice dedicat 
educaţiei artistice şi culturale în țările Uniunii Europene (FACEA, 2009) a pus în evidenţă o ofertă de 
curriculum formal din sistemul de învățământ românesc care vizează doar trei domenii artistice: muzică, 


desen şi literatură, iar prin analiza de față vom putea observa dacă au apărut schimbări în acest sens. 


“Vezi, de exemplu, Strategia Națională pentru Dezvoltare Durabilă a României. Orizonturi 2013-2020-2030, din 2008. 

Vom încerca să oferim, în continuare, câteva răspunsuri utile pentru conturarea unei imagini 
asupra ipostazelor prin care se manifestă activităţile artistice în şcoală plecând de la următoarele întrebări: 
care este suportul oferit prin intermediul curriculumului şcolar, la nivel învățământului preuniversitar? 
(cap. 3.1); ce direcţii de intervenţie sunt urmărite prin planul de dezvoltare a şcolii? (cap. 3.2); ce 


mecanisme de dezvoltare a ofertelor de activități artistice funcționează la nivel local şi național? (cap. 3.3). 


3.1. Dezvoltarea educaţiei artistice prin intermediul curriculumului şcolar 


În structura învăţământului preuniversitar românesc, doar două discipline din domeniul artistic au 
un statut obligatoriu, individualizat, pe toată durata educaţiei obligatorii. Potrivit planului-cadru pentru 
învățământul gimnazial (OMENCS nr. 3590/05.04.2016), domeniul artistic este integrat în aria curriculară 
Arte şi cuprinde Educaţia muzicală şi Educaţia plastică. Aceste discipline fac parte din trunchiul comun şi 
au alocată câte o oră pe săptămână. Pe durata ciclului inferior al liceului (OMECI nr. 3410/ 16.03.2009), 
disciplinele Educaţie muzicală şi Educaţie vizuală au alocate câte o oră/săptămână, în clasa a IX-a, şi câte o 
otă la două săptămâni, în clasa a X-a. Ciclul superior al liceului prevede câte o oră/săptămână pentru 
disciplina Educaţie artistică doar la filiera teoretică, profil umanist (nu luăm în considerare filiera 
vocaţională, profil artistic, deoarece are un statut diferit, configurat în raport cu domeniul de specializare). 

Dacă la nivelul gimnaziului şi al liceului educaţia artistică este organizată în cadrul ariei curriculare 
Arte, planul-cadrul din învățământul primar (OMEN nr. 3.371/12.03.2013) relevă o altă modalitate de 
Organizare care presupune conexiuni între mai multe arii curriculare. Abordarea domeniului artistic în 
structura acestui nivel de învățământ este transversală şi presupune legătura dintre aria curtriculară Arte şi 
aria curriculară Educaţie fizică, sport şi sănătate, prin intermediul disciplinei Muzică şi mișcare. Timpul 
şcolar dedicat acesteia este de 2 ore/săptămână, în clasele pregătitoare, I şi a I-a, și de o oră/săptămână, în 
clasele a III-a şi a IV-a. Disciplina Arte vizuale şi abilităţi practice reprezintă o punte între ariile curriculare 
Arte şi Tehnologii, având alocate 2 ore/săptămână, în clasele pregătitoare, I, a I-a şi a II-a, şi o otă/ 
săptămână, în clasa IV-a. 

În afara de situaţia descrisă mai înainte, în care constatăm existenţa unor structuri disciplinare de 
sine stătătoare, cu un timp şcolar clar alocat, domeniul artistic se regăseşte integrat şi în cadrul altor 
discipline. De exemplu, literatura este studiată în cadrul disciplinelor limbi şi literaturi materne”, limbi 
moderne, limbi clasice. Elemente de educaţie culturală şi pentru patrimoniu fac parte din studiul istoriei, 


programa școlară cuprinzând şi conţinuturi socioculturale. 


TAvem în vedere, aici, oportunităţile de dezvoltare care decurg din schimbările produse în conceperea unui domeniu 
de cunoaştere, obiect al disciplinei şcolare. De exemplu, disciplinele şcolare pentru limbi şi literaturii materne 
încearcă să răspundă provocărilor lumii moderne, în care interacțiunile umane presupun mult mai multe situații de 
realizare. Prin urmare, a fost necesară o redefinire a finalităților educative ale limbii materne astfel încât să 
integreze/adapteze conceptele de identitate, de alteritate şi de diversitate culturală dintr-o perspectivă relaţională, în 
contexte culturale diverse (Byram, 2009). 

Structura învățământului preuniversitar oferă, de asemenea, posibilitatea de dezvoltare a unui 


parcurs individualizat al formării, prin construirea unor programe școlare în funcție de interesele elevilor, 
ale părinților şi ale altor membri din comunitatea locală. Aceste programe au statutul de curriculum la 
decizia şcolii (CDS) şi au un timp şcolar alocat în planul-cadru de învățământ. 

Un alt aspect important privind dezvoltarea educaţiei artistice prin intermediul 
curticulumuluişcolar se referă la faptul că, în Legea educatiei naționale nr.1/ 2011, finalitatea principală a 
educaţiei constă în formarea competenţelor, „înţelese ca ansamblu multifuncțional şi transferabil de 
cunoştinţe, deprinderi /abilităţi și aptitudini” (art.4), iar „Curriculumul naţional pentru învăţământul primar 
şi gimnazial se axează pe 8 domenii de competenţe cheie care determină profilul de formare a elevului” 
(art.68). În prezent, învățământul primar funcţionează deja după acest model de proiectare curriculară a 
disciplinelor şcolare, celelalte cicluri de învățământ fiind în curs de schimbare. Această concepție privind 
formarea competenţelor generează perspective interdisciplinare şi transdisciplinare care pot crea un spațiu 
mai mare şi mai divers de manifestare a educaţiei artistice şi culturale chiar în cadrul timpului şcolar. Ar fi 
identificabil, de exemplu, prin aceste noi abordări metodologice, şi un răspuns pentru frecventele 
semnalări, ale decidenţilor, profesorilor, elevilor şi părinților privind lipsa de timp pentru organizarea 
activităților artistice. 

Raportatea activităților didactice la profilul de formare a elevului, rezultat din asumarea la nivel 
legislativ a celor opt competenţe cheie europene, îl ajută pe profesor să-şi construiască un demers coerent 
la clasă. Pentru reglarea propriei acţiuni, profesorul poate recurge la o analiză de context în care 
descriptorii competenţei cheie „sensibilizare şi exprimare culturală” pot constitui indicatori relevanți 
pentru observarea potenţialului de dezvoltare a activităţilor artistice prin intermediul școlii. De exemplu, în 
cadrul unei cercetări derulate în Institutul de Ştiinţe ale Educaţiei care a presupus analiza suportului oferit 
de curriculumul oficial pentru formarea competenţei cheie „sensibilizare şi exprimare culturală” 
(cunoştinţe, abilitati, atitudini), s-a constatat că, în programele școlare, se regăseau, în acel moment, trei din 
cei şase descriptori referitori la cunoştinţe (conştientizarea patrimoniului cultural local, național şi 
european; cunoştinţe de bază referitoare la opere culturale majore; înțelegerea importanţei factorilor 
estetici în viața obişnuită), doi din cei patru descriptori referitori la aptitudini (aprecierea critică şi estetică 
operele de artă şi a spectacolelor, ca şi exprimarea personală printr-o varietate de mijloace, folosind 
propriile aptitudini înnăscute; compararea propriilor sale opinii şi expresii creatoare cu ale altora) şi câteva 
elemente din cei doi descriptori referitori la atitudini (înțelegerea profundă a propriei sale culturi şi 
sentimentul identităţii; creativitate, voință de a dezvolta propriul său sens estetic) (Căpiţă, 2011). Analiza 
contextului educativ din perspectiva competenţei „sensibilizare şi exprimare culturală” ne-a oferit 
informaţii şi despre descriptorii care nu erau susținuți prin intermediul programelor şcolare. Printre aceştia 
se aflau descriptorii referitori la cunoştinţe (cunoştinţe de bază referitoare la cultura populară 
contemporană; înțelegerea diversităţii culturale şi lingvistice în Europa şi în alte regiuni ale lumii; 


înțelegerea necesităţii de a conserva diversitatea culturală şi lingvistică din Europa și din alte regiuni ale 

lumii), la deprinderi (reperarea și transferul posibilităților sociale și economice într-o activitate culturală; 
formarea aptitudinilor creative care pot fi transferate în diverse contexte profesionale; exprimarea 
personală printr-o varietate de mijloace) sau la atitudini (respect şi atitudine deschisă față de diversitatea 
exprimării culturale; voința de a dezvolta propriul său sens prin practica personală a exprimării artistice şi 
prin participarea la viața culturală). Toți aceşti descriptori ar putea fi dezvoltați şi completaţi cu resurse din 
afara timpului şcolar: activități furnizate în contexte de educaţie nonformală, activități extraşcolare 
organizate cu resursele şcolii sau în parteneriat cu ofertanți de programe şi proiecte de educație artistică. 
Prin urmare, o simplă analiză a stării de fapt (cum este aceea prezentată mai sus) ar putea oferi, atât 
profesorilor cât şi ofertanților de activităţi din zona de educaţie nonformală, soluții pentru articularea 
coerentă şi intenționată a educaţiei artistice şi culturale a elevilor. 

Nu în ultimul rând, ar trebui să ținem cont de faptul că activităţile artistice şi culturale dezvoltate 
prin intermediul curriculumului şcolar sau în afara acestuia pot face obiectul evaluării din perspectiva 
calității educaţiei, în raport cu planul de dezvoltare a şcolii. Această evaluare este realizată constant în 
cadrul Comisiei pentru Evaluarea şi Asigurarea Calităţii (CEAC) şi poate pune în evidenţă factori 
favorizanţi sau blocaje în dezvoltarea unor programe ale școlii, fie acestea în domeniul artistic sau în alte 
domenii. De exemplu, alegerea programelor de tip CDS este determinată de multe ori de aşteptările 
părinților şi ale profesorilor, decât de interesele reale de formare ale elevilor. Dimensiunea școlii sau 
resursele sale umane sunt importante, de asemenea, iat interesul pentru aprofundarea şi dezvoltarea unor 
discipline la care se dă examen influențează substanţial şi ofertele care vizează domenii noi de studiu din 


zona artistică şi culturală. 


3.2. Potenţialul de dezvoltare a activităților artistice la nivelul şcolii 


Fiecare şcoală își defineşte misiunea în acord cu obiectivele sale strategice, în funcţie de care este 
elaborat planul de dezvoltare instituțională. De exemplu, o şcoală poate urmări accesul egal la educaţie, 
dezvoltarea capacităţii instituționale şi a culturii organizaționale, promovarea unei culturi civice minimale, 
pregătirea unui mediu intercultural, pregătirea elevilor pentru a deveni buni cetățeni (Bercu, 2012). Planul 
şcolii transpune în acţiuni toate punctele referitoare la dezvoltarea calității educaţiei. Plecând de la analizele 
interne, aceste acţiuni se structurează în direcții pentru îmbunătățirea managementului școlii, dezvoltarea 
bazei materiale; aplicarea performantă a curriculumului în raport cu nevoile populației şcolare; 
îmbunătăţirea comunicării interne și externe; asigurarea transparenţei procedurilor şi a evaluării; 
îmbunătăţirea cooperării și a parteneriatului cu comunitatea locală; dezvoltarea unei oferte curriculum la 
decizia şcolii (CDS) adecvată nevoilor elevilor, dezvoltarea ofertei de activităţi extraşcolare şi acces egal la 
resurse educative. Comisia pentru Evaluarea şi Asigurarea Calităţii (CEAC), existente în fiecare şcoală, va 


aprecia gradul de atingere a acestor obiective. 

Calitatea educației este influențată de capacitatea de inovare a profesorilor, iar posibilitatea oferită 


acestora de a dezvolta oferte de CDS reprezintă un răspuns administrativ, reglementat, de acțiune, inclus 
în planurile-cadru de învățământ preuniversitar. Programele şcolare de tip CDS sunt văzute ca instrumente 
de îmbogățire a ofertei educaționale şi chiar de schimbare a practicilor didactice. Acest potențial de 
diversificare a experiențelor de învățare ale elevilor şi a practicilor didactice este atribuit şi activităților 
extracurriculare, înscrise, la rândul lor, în planul de dezvoltare a şcolii. În vederea prezentării succinte a 
contribuţiilor acestor practici la dezvoltarea domeniului artistic, am recurs la studii şi rapoarte realizate în 
cadrul unor cercetări derulate la Institutului de Ştiinţe ale Educației (Mândruț, 2010; Căpiță, 2011; Bercu, 
2012; Măntăluță & Velea, 2013), la informații existente pe site-urile şcolilor, inspectoratelor şcolare 
județene, Ministerul Educației Naţionale şi Cercetării Ştiinţifice, precum şi la informații de pe site-urile 


unor organizații, care oferă programe de educație nonformală (arte, cultură, patrimoniu). 


Oferta educațională prin curriculumul la decizia şcolii 


De mai bine de 15 ani, segmentul de curriculum la decizia şcolii (CDS) constituie una dintre 
modalitățile de îmbogățire a ofertei educaționale în cadrul sistemului de învățământ românesc 
preuniversitar. Potrivit procedurilor existente, ofertele sunt anunțate elevilor şi părinților, pentru a-şi 
exprima opțiunea, sunt aprobate la nivelul şcolii şi la nivelul inspectoratelor şcolare. Ofertei locale i se 
adaugă o alta, centrală, care cuprinde programe de CDS aprobate prin ordinul ministrului educației şi 


poate fi selectată şi derulată de orice instituție şcolară. 


Oferta centrală 

Programele şcolare care fac parte din oferta centrală de curriculum la decizia şcolii sunt aprobate 
prin ordinul ministrului educaţiei şi pot fi utilizate de toate cadrele didactice care consideră oportună tema, 
în raport cu interesele de învăţare ale elevilors. În învăţământul primar, există 17 astfel de programe CDS. 
Fiecare document vizează doi sau mai mulți ani de studiu. Programele se referă la: abordarea limbii şi 
culturii unor minorități, educaţie ecologică și de protecţie a mediului, educaţie financiară, educaţie prin şah, 
educaţie pentru prevenirea riscului rutier, educaţie pentru sănătate, educaţie europeană, educaţie pentru 
societate, matematică și ştiinţe în societatea cunoaşterii, educație pentru arhitectură şi mediu construit, joc 
şi mişcare, filosofie pentru copii. 

Din această ofertă, programa CDS „De-a arhitectura. Educaţie pentru arhitectură şi mediu 
construit”, pentru clasele a III-a şi a IV-a, este singura care abordează explicit un domeniu reprezentativ 


pentru dimensiunea artistică, culturală şi de patrimoniu în cadrul educaţiei. 


3Oferta centrală de programe de tip CDS este accesibilă pe site-ul Institutului de Științe ale Educaţiei, la 
adresa http:/ /programe.ise.ro/. 

Trimiteri la arte, cultură şi diversitate culturală, patrimoniu, creație culturală, comunitate şi tradiții 
etc. apar doar în programele care se adresează unor minorități etnice din România. Amintim, ca exemplu, 
programa „Cultură şi tradiții aromâne”, pentru clasele I-II şi III-IV. Această programă propune un 
obiectiv general intitulat „Dezvoltarea atitudinilor de empatie culturală şi interculturală”, obiective 
specifice şi activităţi de învăţare referitoare la elemente de cultură şi patrimoniu. Cu acelaşi accent pe valori 
culturale şi de patrimoniu, este definită şi programa de CDS „Limba ebraică. Limba moderna 1”, clasa a 
Ill-a şi a IV-a. Programa se raportează la competența cheie „sensibilizare şi exprimare culturală” şi 
urmăreşte formarea de „abilități de înțelegere interculturală, expresie culturală şi mediere”, care cuprinde 
frecvente trimiteri la valori culturale ale comunităţii și la valorile universale, la diversitate culturală şi 
patrimoniu etc. Având în vedere modelul de proiectare a acestor categorii de discipline, trimiterile la 
empatia culturală şi interculturală sunt prezente şi în alte programe şcolară (de exemplu, „Limba şi 
literatura maghiară pentru elevii care frecventează clasele cu predare în limba română sau trăiesc în două 
culturi minoritare”, clasele I-IV). Dat fiind domeniul de cunoaștere care presupune învățarea unei limbi, 
putem deduce că există activități de sensibilizarea față de cărți şi lectură, activități de învățare pe care le 
putem asocia cu ideea de transmitere a unor valori culturale. 

În categoria programelor care cuprind (puţine) trimiteri la elemente artistice, culturale sau de 
patrimoniu (tradiţii culturale, sărbători etc.), poate fi trecută programa „Activităţi transdisciplinare”, pentru 
clasele I-IV, sau „Joc şi mişcare”, clasele pregătitoare, I şi II, unde este recomandat „ca resursele să fie 
estetice, atractive şi ușor de manevrat”, în secțiunea referitoare la sugestii metodologice. 

Celelalte 12 programe de CDS din oferta centrală pentru învățământul primar nu cuprind explicit 
trimiteri la elemente artistice, culturale sau de patrimoniu nici măcar la activităţile de învăţare, chiar dacă 
domeniul respectiv ar putea fi abordat şi din perspectiva valorilor culturale (şah, filosofie, matematică şi 
ştiinţe). 

În învățământul gimnazial, există 19 oferte centrale de curriculum la decizia şcolii, pentru un an de 
studiu sau mai mulți: „Cultură și tradiții aromâne”, „Limba şi literatura maghiară”, „Crează-ţi mediul”, 
„Educaţie ecologică şi de protecţie a mediului”, „Limba neoelenă şi civilizația Greciei antice”, „Cultură 
civică”, „Educaţie interculturală”, „Expresii şi proverbe latine”, „Istorie orală, istorie trăită, istorie 
povestită”, „Lectura şi abilităţile de viață”, „Mituri şi legende greco-romane”, „Rădăcini latine în cultura şi 
civilizația românească”. Unele dintre acestea vin în continuarea ofertei din învățământul primar. 

Programele de CDS pentru liceu conţin 32 de oferte, care presupun, de asemenea, continuarea 


unora dintre temele abordate în gimnaziu sau introducerea unor teme noi. Sunt continuate temele 


referitoare la „Cultură şi tradiții aromâne”, „Limba neoelenă şi civilizația Greciei antice”, „Lectura şi 


“Programele actuale pentru primar au, din 2013, un alt model de proiectare, bazat pe integrarea competenţelor, acesta 
inserând secțiunea „Valori Şi atitudini” din modelul anterior în structura competenţelor generale şi specifice. Data la 
care a fost aprobată o programă CDS indică şi actualitatea acestora în raport cu precizările 
din Legea educației nr.1/ 2011. Trecerea lor în revistă este utilă pentru a avea o perspectivă diacronică asupra acestor 
oferte Şi a posibilelor lor efecte în context educativ. 

abilitățile de viață”, „Limba şi literatura maghiară”, „Rădăcini latine în cultura şi civilizația românească”, 


„Educaţie interculturală”, „Istorie orală, istorie trăită, istorie povestită”. Dintre programele de CDS noi, 
amintim „Limba română”, „Cultură şi civilizaţie latină”, „Dezbatere, oratorie și retorică”. In aria 


curriculară Arte, nu apare nicio programă de CDS. 


Oferta locală 

O analiză a tendinţelor de dezvoltare, la nivel național, a programelor de tip CDS în şcoli nu este 
posibilă, în acest moment, datorită lipsei unei baze de date complete şi accesibile. Avem ca termen de 
comparaţie cercetările privind evoluţia temelor şi practicilor privind curricumului la decizia şcolii derulate 
în cadrul Institutul de Ştiinţe ale Educaţiei (Mândruţ, 2010). Precizăm faptul că lipsa unei baze de date care 
să cuprindă informaţiile privind derularea programelor CDS în şcolile din România nu ne permite să 
analizăm nici frecvența cu care sunt alese programe din oferta centrală, nici impactul acestora asupra 
educaţiei elevilor. Site-urile şcolilor fac vizibilă oferta educaţională a instituţiei, fără să ofere informații şi 
despre contextualizarea acesteia prin intermediul programelor de CDS. Existenţa unor astfel de date, ne-ar 
permite să analizăm nevoile de formare locale, particularitățile contextului educațional respectiv sau 
evoluţia intereselor de formare ale elevilor de la o generaţie la alta şi gradul de satisfacţie al acestora în 
raport cu ofertele propuse de profesori!. 

Studiul privind mecanismele de aplicare a curriculumului la clasă (Bercu, 2012) ne oferă o serie de 
informaţii privind tematica ofertelor de CDS derulate în cele 12 şcoli care au făcut parte din eşantionul de 
cercetare. Analiza documentelor administrative furnizate de instituţiile şcolare relevă faptul că oferta de 
CDS este influențată de dimensiunea şcolii. Ofertele au fost de mai multe tipuri, observându-se un procent 
de cel mult un sfert de programe noi din total, de la un an la altul. Prin consultarea listelor puse la 
dispoziţie de şcoli putem avea o perspectivă asupra titlurilor programelor CDS, fără să se ofere informații 
neapărat şi asupra tipului de opțional. 

În învăţământul primar, sunt derulate programe de tip CDS care sunt în mai mare parte integrate 
la nivel de arie curriculară. În gimnaziu, ofertele de programe de CDS care pun în relație mai multe arii 
curriculare sau propun domenii noi sunt rare. În schimb, pare să fie mai mare numărul programelor de 
CDS care presupun o ofertă corelată cu discipline precum matematică, limba engleză, limba franceză, 
limba germană, biologie, TIC, educație civică, geografie, biologie, istorie, muzică. Oferta cea mai 
consistentă este pentru matematică şi limbi moderne. Printre ofertele de CDS derulate în cele 12 instituții 
şcolare în anul şcolar 2011-2012 (Bercu, 2012), educaţia artistică şi culturală a fost vizată de programe CDS 


precum: „Me and my world”, „Literatură pentru copii”, „English through stories”, „Mari enigme ale 


10 „Din punct de vedere conceptual şi declarativ, CDS reprezenta o inovaţie de vârf care lansa o provocare școlii 
pentru a ieși din inerție şi a deveni o adevărată organizație dinamică, şcoala care învață. În perspectiva implementării 
însă, CDS a reprezentat mai degrabă o plasă de siguranță pentru normele profesorilor în risc, devenind în loc de 
curriculum la decizia scolii, curriculum la dispozitia scolii. Diferenţa terminologică indică distanța dintre responsabilitatea 
luării unei decizii și arbitrariul unei dispoziţii.” (Mândruţ, 2010, p. 27). 

istoriei”, „Literatură universală”, „Kinderwelt”, „Set sail to English land”, „Teatru pentru copii”, „Dans 
modern şi popular” (reamintim că nu avem acces la textul programei, doar la titlul acesteia). 

Interesul cadrelor didactice pentru a realiza programe de CDS poate fi influenţat şi de tipurile de 
proceduri administrative de aprobare. De exemplu, potrivit regulamentului de avizare a propunerilor de 
CDS desfășurat în unităţile de învățământ din judeţul Bihori!!, doar „programele cu conţinuturi noi” 
trebuie avizate de inspectorul de specialitate, celelalte vor fi avizate doar în organizația școlară. 

Cum remarcam mai înainte, în acest moment, nu dispunem de date cantitative relevante privind 
tipurile şi frecvenţa de utilizare a programelor de CDS din oferta centrală, cu excepţia programei şcolare 
„De-a arhitectura. Educaţie pentru arhitectură şi mediu construit”. Datele sunt furnizate de asociația care 


dezvoltă parteneriatele de colaborare cu şcolile şi cu inspectoratele şcolare (vezi, mai Jos, studiul de caz). 


Oferta educaţională prin activităţile educative şi extraşcolare 

Practicile privind activitățile educative şi extraşcolare sunt mai vizibile, în prezent, datorită 
mecanismelor de asigurare a transparenţei activităților instituționale şi a mecanismelor care vizează 
evaluarea calităţii educației în unităţile școlare. Aceasta a însemnat dezvoltarea modalităților de comunicare 
a şcolii cu partenerii săi direcți şi cu beneficiarii educaţiei. O modalitate de informare directă este aceea 
prin intermediul site-ului şcolii sau al instituţiilor cu atribuţii în zona educaţiei formale. De exemplu, site-ul 
inspectoratelor şcolare judeţene (ISJ) oferă o imagine asupra activităţilor extraşcolare şi extracurriculare 
aprobate pentru a fi derulate în cadrul programului „Şcoala altfel”, în cadrul calendarului anual al 
activităţilor educative naționale (CAEN) şi regionale (CAER), sau în cadrul unor programe şi proiecte la 
care participă unități şcolare din județul respectiv. Sżrategia pentru educație a judetului Cluj 2013-201612 pe 
durata învățământului preuniversitar cuprinde trimiteri la obiective strategice care vizează dezvoltarea 
ofertei de activități extraşcolare și extracurriculare în domeniul educaţiei cultural-artistice şi științifice, în 
complementaritate cu educaţia formală, precum și la dezvoltarea de programe şcolare de CDS. Site-ul ISJ 
Braşov oferă vizibilitate activităţilor de educaţie culturală organizate, de exemplu, de muzeele locale, 
proiectului „De-a arhitectura” sau proiectului orașului Braşov privind candidatura la titlul de capitală 
europeană a culturii în 2021, alături de alte tipuri de programe și proiecte. Activităţile extraşcolare pot fi de 
asemenea vizibile pe site, fie cu intrări distincte, fie în cadrul secțiunii Proiecte. 

Ministerul Educaţiei reglementează desfăşurarea programului național „Şcoala altfel” din 2010 şi 
specifică modalitățile de diseminare şi recunoaştere a exemplelor de bune practici realizate în cadrul acestui 
program (OMENCS nr. 5034/29.08.2016). Evaluarea impactului acestui program, realizată prin 
intermediul unei cercetări derulate pe un eşantion reprezentativ la nivel național, la Institutul de Ştiinţe ale 


Educaţiei (Măntăluță & Velea, 2013), oferă o perspectivă de ansamblu asupra gamei de activități 


1! Aprobat în 6 martie 2015, accesibil la 
http:/ /www.isjbihor.ro/isjbihor/ fisiere/ noutati /regulamentY20CDS_2015.pdf 
2http:/ /www.isjcj.ro/htm/sitepr_new/pr/pdf/Strategia_pt._educatie_2013-2016.pdf 

extraşcolare, a frecvenței acestora și, implicit, asupra practicilor/experiențelor pe care le-au acumulat 


şcolile în acest interval de timp. Se constată, aici, că activitățile culturale se află, la diferență mică față de 
cele sportive, pe primele locuri, ca procentaje obținute. 

Tot prin intermediul ministerului educației este gestionat şi calendarul anual al activităților 
educative naționale (CAEN), în care pot fi selectate (Şi finanțate) activități din domeniul artistic şi cultural, 
secțiunile arte vizuale, literatură, muzică, dans, teatru, folclor, tradiții, obiceiuri, culturi şi civilizații. 
Celelalte domenii se referă la ecologie şi protecția mediului, domeniul educație civică, voluntariat şi 
proiecte caritabile, domeniul sportiv-turistic, domeniul științific, domeniul tehnic. Majoritatea proiectelor 
educative formulate presupun concursuri şi festivaluri. Printre aceste practici de activitățile extraşcolare se 
regăsesc: concursuri de desene, săptămâni ale lecturii; concursuri de eseuri; concursul „Lumea poveştilor”; 
concursul de decorat, concursuri interdisciplinare, interculturale; concursuri de creaţie şi recitări; atelier de 
pictură cu lucrări inspirate din textele literare citite; ateliere de creaţie literară; vizionarea unor piese de 
teatru, audiții muzicale; activităţi ale grupului coral; expoziții de desene, desene pe asfalt, serbări pe diverse 
teme; excursii tematice; activităţi realizate în cadrul unor proiecte naționale și regionale. 

La nivelul şcolilor, activităţile reflectă atât nevoia de diversitate cât şi de continuitate. Prin acestea 
se încearcă să se răspundă aşteptărilor elevilor şi să li se ofere ocazii pentru implicarea în mod activ şi 
creativ. Experiențele de activităţi înscrise în contextul unor proiecte internaționale derulate în şcoală (de 
exemplu, programele Erasmus+), relevă interesul organizatorilor pentru tradiţii şi identitate locală sau 
diversitate culturală în context european. De asemenea, se observă un interes pentru activități care au o 
dimensiune incluzivă, fiind axate pe solidaritate şi evitarea marginalizării sociale. 

Participarea la activităţile extracurriculare presupune libera alegere a copiilor, în funcţie de 
afinităţile pentru tema activităţii și de programul şcolar curent (Bercu, 2012). În ceea ce-i priveşte pe 
profesori, participarea este influențată, de asemenea, de disponibilitatea de implicare în activitățile 


extraşcolare şi de orarul lor săptămânal. 
3.3.Mecanismele de dezvoltare a ofertelor de educaţie artistică şi culturală 


Pentru derularea de programe și proiecte educative în domeniul artistic și cultural sunt abilitate 
şcolile, inspectoratele școlare judeţene şi Ministerul Educaţiei Naţionale și Cercetării Ştiinţifice (MENCS). 
La nivelul fiecărui inspectorat şcolar judeţean există un departament care gestionează programe şi proiecte 
locale, naționale sau internaționale. De asemenea, prin legislaţia în vigoare, sunt desemnate și alte instituții 
cărora le revin atribuţii privind organizarea de activități extraşcolare. Potrivit Legi educației naționale din 
2011, „antepreşcolarii, preşcolarii şi elevii din învățământul preuniversitar au drepturi egale la educație, 
prin activități extraşcolare organizate de Ministerul Educaţiei, Cercetării, Tineretului şi Sportului. 
Activităţile extraşcolare sunt realizate în cadrul unităților de învățământ preuniversitar, în cluburi, în palate 


ale copiilor, în tabere şcolare, în baze sportive, turistice şi de agrement sau în alte unități acreditate în acest 

sens” (LEN, art. 81). Responsabilități de dezvoltare a activităţilor artistice le revin Ministerului Culturii, 
cluburilor şi palatelor copiilor, muzeelor naționale şi regionale, bibliotecilor publice, centrelor judeţene de 
cultură. Astfel, se constituie o reţea de instituţii care ar putea susţine nevoi şi inițiative de dezvoltare a unor 
programe de educaţie artistică şi culturală la nivel naţional. În liniile de finanţare asigurate de MENCS, se 
înscriu programe naționale şi componente locale ale unor proiecte aflate în derulare sau activități „privind 
organizarea de concursuri pentru elevi, pe obiecte de învățământ şi pe meserii, tehnico-aplicative, 
ştiinţifice, de creaţie, concursuri şi festivaluri cultural-artistice, campionate şi concursuri sportive şcolare, 
cu participare națională și internațională, precum şi olimpiade internaționale pe obiecte de învățământ” 
(LEN, art.111). 

Palatele și cluburile copiilor sunt definite ca unități de învățământ pentru activități extraşcolare, 
organizate şi finanțate de MENCS. Palatul Naţional al Copiilor din Bucureşti este subordonat MENCS. La 
nivel local, palatele și cluburile copiilor sunt în subordinea inspectoratelor şcolare. MENCS cofinanțează 
proiectele de activități educative aprobate (depuse prin intermediul palatelor copiilor), iar propunerile pot 
cuprinde toate tipurile de activități educative, şcolare şi extraşcolare de interes pentru instituţiile educative. 
Legislaţia în domeniu nu permite însă cofinanțarea decât pentru activități care presupun concursuri sau 
festivaluri, celelalte proiecte putând fi aprobate însă fără finanțare. 

MENCS, la rândul său, poate fi partener pentru desfăşurarea de concursuri şi festivaluri, dintre 
care amintim: Concurs „Cultură şi civilizație europeană”, Festival de muzică „Jeunesses Musicales 
România”, Olimpiada meșteşugurilor tradiționale; „LicArt” - Festival național de arte pentru liceeni; 
concurs naţional pentru elevi intitulat „Diversitatea - O şansă în plus pentru viitor” (în cadrul aceluiași 
program are loc şi o tabără de creație interculturală!3). 

Rezumând, precizările regulamentelor de organizare a activităților educative, şcolare şi 
extraşcolare cu privire la domeniul cultural artistic, amintite mai înainte, stimulează dezvoltarea unor 
tematici din arta plastică, literatură, teatru, folclor, tradiții obiceiuri, film, muzică şi dans concretizate în 
concursuri, festivaluri sau proiecte. Aceste tipuri de activități sunt propuse de către gradinițe, şcoli, 
cluburile copiilor, centre şcolare pentru educaţie incluzivă, inspectorate şcolare judeţene. Componenta de 
diversitate culturală este dezvoltată în cadrul parteneriatelor dintre şcoli şi palatul copiilor din România 
prin proiecte, festivaluri şi concursuri. Cultura teatrală este foarte frecvent dezvoltată prin numeroase 
activităţi: teatrul de păpuşi şi pantomimă, festivaluri internaționale, concursuri naționale de teatru, teatru în 
limba engleză și franceză, teatru antic, teatrul de revistă etc. Venite dinspre alte tipuri de organizații, 
asociaţii nonguvernamentale şi instituții culturale, activităţile de educaţie artistică și culturală care se 
adresează şcolilor se concretizează, de asemenea, în programe, proiecte, concursuri şi festivaluri. Ultimele 
două tipuri de activități sunt mai frecvente datorită suportul financiar oferit de instituțiile educative 


centrale şi regionale (MENCS, ISJ). 


ci: http:/ /www.divers.org.ro 

La finele acestui excurs, dorim să mai semnalăm că, deoarece pentru evaluarea calității educaţiei 


din școli sunt luate în considerare şi activitățile extraşcolare şi proiectele dezvoltate, se observă, în 
consecinţă, şi o creştere a numărului acestor activităţi şi o diversificare a tematicii circumscrise domeniului 
artistic. Totuși, aprecierea impactului acestora asupra formării elevului (Căpiţă, 2011; Bercu, 2012) relevă 
nevoia de a crea legături constructive între activitățile de educaţie formală şi nonformală, problematică 
aflată încă în actualitate!+ şi în aşteptarea unor instrumente de lucru pentru toți cei implicați şi în 
desfăşurarea activităților artistice. Prin urmare, ceea ce ar fi util din perspectiva educaţiei, constă în 
echiparea elevilor cu instrumente adecvate de învăţare şi de reflecţie la propria învăţare, astfel încât să 
poată recunoaşte beneficiile experienţelor lor de învăţare din afara şcolii. Profesorii, de asemenea, au 
nevoie de instrumente adecvate pentru a reuşi să echivaleze aceste experienţe ca rezultate de învăţare 
semnificativă în planul educaţiei formale. 

În ceea ce priveşte impactul mecanismelor administrative aflate în uz, practicile existente relevă 
faptul că, pentru derularea de activități educative şi extraşcolare, colaborarea este inițiată fie de instituțiile 
școlare, prin accesarea mecanismelor şi resurselor puse la dispoziție prin intermediul Ministerului 
Educaţiei, fie de instituţii şi asociaţii culturale, prin stabilirea unor parteneriate cu instituţiile educative. 

În consecinţă, diversitatea activităţilor artistice este influențată de mai mulţi factori, printre aceştia 
fiind de amintit, în special, modul în care instituţiile şcolare se raportează la reglementările legislative 
privind evaluarea calității educaţiei (reflecția instituțională asupra atractivității și complementarității 
ofertelor de educaţie formală şi nonformală fiind de neevitat) şi modul în care ele explorează oportunitățile 
oferite prin programul național „Şcoala altfel” sau prin mecanisme de accesare a resurselor financiare 


existente. 


14 Vezi, de exemplu, explicaţia cu privire la abordarea experiențelor de învăţare din afara școlii, gestionate de alți 
agenţi educativi în Curriculum for excellence through outdoor learning, document oficial elaborat de un grup de specialiști 
pentru Outdoor Learning Strategic Advisory Group (Căpiţă, 2011, p.36). 

CAPITOLUL 4 
EVALUAREA ACTIVITĂȚILOR ŞI PROGRAMELOR DE EDUCAŢIE 
PRIN ARTĂ 


4.1. Nevoia de a evalua educaţia prin artă 


Societatea contemporană preia din ce în ce mai mult latura creativă şi capacitatea de 
autoexprimare a indivizilor în modelul de valori pe care-l promovează şi pe care-l consideră eficient pentru 
a sprijini dezvoltarea unei cetăţenii active. Acest model încorporează atât dimensiunea de bine personal 
pentru fiecare individ, prin atașarea unei componente de valoare intrinsecă exprimării propriei identități, 
cât şi pe aceea de utilitate pentru societate, prin recunoașterea contribuţiei industriilor creative la 
bunăstarea economică. Creativitatea este definită ca reprezentând o activitate imaginativă prin intermediul 
căreia sunt obţinute rezultate originale şi valoroase estetic şi/sau utilitar, iar industriile creative îmbracă o 
diversitate uriaşă de forme (de la design de produs, la jocuri video şi publicitate). 

Sistemul de educaţie reprezintă un mijloc de pregătire a copiilor pentru viața activă, care inevitabil 
se raportează și la arte şi cultură ca reprezentând componente semnificative ale existenţei cotidiene. Prin 
educaţie se înțelege nu doar însuşirea unor cunoştinţe, ci şi formarea de aptitudini şi atitudini, dezvoltând 
imaginaţia, creativitatea şi interesul pentru util şi pentru frumos. Educaţia trebuie să asigure, printre altele, 
deschiderea către cunoaştere şi recunoaştere, prețuire şi cultivare a valorilor artistice. 

Modul în care a fost conceptualizată relația dintre artă şi educație a cunoscut o evoluţie pe 
parcursul ultimelor decenii. Atâta timp cât cercetarea ei sistematică a reprezentat doar o preocupare 
periferică a oamenilor de ştiinţă, artei i s-au atribuit extrem de multe beneficii, ea fiind considerată ca 
putând îmbunătăți aproape orice registru al existenței umane (cognitiv, social, emoţional) şi a fost tratată 
ca un instrument. Odată ce studiile au reuşit să acopere un număr semnificativ de programe educaționale, 
în care arta avea un rol central, s-a constatat că este foarte greu de stabilit o relație cauzală între artă şi 
eventuale îmbunătăţiri înregistrate la nivel cognitiv, social şi emoțional, în ciuda unui volum mare de 
corelaţii între efecte pozitive şi prezența artelor în experiențele grupurilor vizate. Această realitate 
construită de datele de cercetare a condus la reevaluarea beneficiilor artei, văzută ca un element cu valoare 
intrinsecă, care generează şi vehiculează valoare (capital cultural). Bamford (2009) afirmă că scopul 
principal al evaluării în arte ar trebui să concentreze, să clarifice şi să facă mult mai concrete scopurile celor 
ce învață în cadrul unui program. Evaluarea poate fi folosită atât formativ (în timpul învățării), cât şi 


sumativ (la sfârşitul unei secvenţe de învățare) pentru a oferi o dovadă a învăţării elevilor. 

Pentru analiza de față ne vom opri asupra educației prin artă. Credem că această formă de 


intersectare a educației şi artei este cea mai apropiată de practicile din sistemul de educație formală şi de 


aceea este probabil şi cea mai uşor de transferat în realitatea acestuia. 


4.2. Studii şi analize 


O serie de organizații naționale şi internaționale au conştientizat importanţa susținerii practicilor 
de educaţie prin artă prin studii asupra impactului lor la nivelul beneficiarilor direcţi şi indirecți. Una dintre 
primele astfel de inițiative a fost cea a Consiliului Europei, care în anul 1995, a lansat un proiect major 
focalizat pe legăturile dintre cultură, creativitate şi tineret şi care a examinat educaţia artistică în şcolile 
statelor membre şi implicarea artiştilor profesioniști. El a avut ca rezultat o cercetare asupra educației 
artistice în Europa (NACCCE, 1999) şi un colocviu internațional. Tot Consiliul Europei a lansat, în anul 
2005, Conventia cadru privind valoarea moştenirii culturale pentru societate |eng. Council of Europe Framework 
Convention on the Value of Cultural Heritage for Society]. Convenţia a semnalat nevoia ţărilor europene de a 
păstra şi de a promova identitatea culturală și de a încuraja dialogul intercultural. 

În documentul Foaia de parcurs privind educația artistică |eng. Road Map for Arts education] (UNESCO, 
2006) se precizează faptul că educaţia artistică ajută la afirmarea dreptului omului la educaţie şi participare 
culturală, la dezvoltarea capacităţilor individuale, precum şi la îmbunătățirea calității educației şi 
promovarea diversităţii culturale. 

În toate ţările, „artele? ca arie cutriculară (care include unele, dar nu neapărat toate, dintre 
următoarele discipline: arte vizuale, muzică, artizanat, teatru, dans, artele media şi arhitectura) sunt 
obligatorii la întregul nivel 1 ISCED. În aproape toate ţările “artele” sunt obligatorii şi la nivel 2 ISCED; 
fac excepție Spania, Luxemburg, Malta şi Portugalia, unde artele sunt obligatorii, doar parţial, prin nivel 2 
ISCED; în Danemarca, Irlanda și Islanda toate disciplinele artistice sunt opţionale la nivel 2 ISCED 
(EACEA, 2009). 

Cercetarea realizată de Taggart, Whitby & Sharp (2004) a arătat că educaţia culturală promovată în 
statele membre UE la acea dată includea dezvoltarea abilităţilor artistice, cunoaştere şi înțelegere, 
implicarea într-o varietate de forme de artă; înțelegere culturală crescută; împărtăşirea experienţelor 
artistice, persoanele devenind şi consumatori artistici şi contribuitori. De la educaţia artistică se aşteaptă şi 
altfel de rezultate, precum încrederea în forțele proprii, exprimare individuală, munca în echipă, 
interculturalitate, participare la viața culturală. Sistemele educaţionale folosesc în predarea disciplinelor 
artistice la clasele mici profesori cu pregătire generală (Bamford, 2006). Taggart et al (2004) observă că 
învăţătorilor le lipseşte încrederea în sine. Trebuie luat în considerare atât pregătirea inițială în domeniul 
artistic, cât şi dezvoltarea profesională continuă. Preocupări legate de monitorizarea calității predării în arte 
sunt destul de puţine, dar pot fi amintite studiile realizate de Bamford (2006), Sharp & Le Mâtais (2000), 
Taggart et al. (2004). 

Reţelei Eurydice Network derulează, în perioada 2007-2008, un studiul comparativ privind 
educaţia artistică și culturală, la care au participat 30 de țări membre ale Uniunii Europene (EACEA, 
2009). În cadrul acestuia, se constată faptul că definirea criteriilor de evaluare în educaţia artistică se 
realizează la nivelul şcolii, de obicei, de către profesori. Criteriile sunt stabilite pe baza obiectivelor de 
învăţare din curriculum sau a îndrumărilor realizate de autorităţile educative, în funcție de care profesorii 
identifică nivelele diferite de performanţă ale elevilor. Criteriile de evaluare sunt definite de către 
autoritățile educaționale centrale doar în şapte țări membre UE, printre care și Romania. Disciplinele 
artistice avute în vedere în cadrul studiului comparativ au fost artele vizuale, muzica, teatrul, dansul, 
artizanatul şi artele media (nu şi literatura, deoarece în fiecare țară literatura în limba națională are un statut 
special, cu un număr de ore alocate mai mare decât în cazul altor materii): 

e Artele vizuale, arta bidimensională (pictura, desenul) şi arta tridimensională (sculptura). 

e Muzica: interpretare muzicală, compoziţia și evaluare muzicală (în sens critic). 

e Teatru. interpretare dramatică, scriere de scenariu şi evaluare teatrală. 

e Dans: interpretare a dansului, coregrafie şi evaluarea dansului. 

e Artele media; elemente artistice și expresive ale media, cum ar fi fotografia, filmul, animația 
video şi pe computer. 

e Artizanat elemente artistice şi culturale ale artizanatului, cum ar fi artele textile, țesutul şi 

producerea de bijuterii. 

e Arhitectura. arta creării clădirilor, observarea, planificarea şi construirea spațiului. 

Reformele curriculumului, care au loc în mod curent în foarte multe din țările europene ar putea 
avea un impact asupra faptului că artele sunt concepute fie integrat, fie separat. Studiul Eurydice relevă 
faptul că artele vizuale și muzica sunt obligatorii în toate țările. Două treimi dintre țări includ artizanatul în 
curriculumul lor artistic obligatoriu, iar în marea majoritate a țărilor, teatrul și dansul, sunt predate ca părți 
ale altor discipline obligatorii nonartistice, spre exemplu limbajul instrucțional și educaţia fizică. Un mic 
număr de țări oferă, de asemenea, lecţii separate în domeniul media şi arhitectură, ca parte a curriculumului 
obligatoriu artistic sau nonartistic. 

Dinspre educaţie, semnalăm practicile de evaluare a competenţelor cheie, printre care se află şi 
competența „sensibilizare şi exprimare culturală”, de către țările din UE. Precizăm şi faptul că nu toate cele 
opt competențe sunt evaluate, ci există diferenţe în ceea ce priveşte numărul lor de la o ţară la alta. De 
exemplu, competența „sensibilizare şi exprimare culturală” face obiectul unei evaluări, în Spania, 
organizată la nivelul fiecărei comunități autonome. 

Un metastudiu comandat de OECD (Winner et al., 2013) a urmărit prezentarea sistematică a 
rezultatelor cercetărilor experimentale legate de impactul educaţiei prin artă, trecând în revistă datele 
existente pentru o serie de forme de exprimare artistică. Foarte multe cercetări examinate au identificat o 


corelaţie între participarea elevilor la cursuri de artă şi nivelul performanţelor şcolare: cei care au participat 

la mai multe astfel de cursuri erau cei cu performanţe superioare, spre deosebire de elevii care au fost 


implicaţi în puţine cursuri de artă sau nu au participat deloc. Corelaţia se păstrează inclusiv în cazul elevilor 
care provin din medii defavorizate. Trebuie totuşi să subliniem că o corelaţie nu implică şi cauzalitate, 
studiile neexcluzând posibilitatea ca elevii cu performanţe școlare mai bune să fie selectați să participe la 
activități artistice. În ceea ce priveşte studiile urmărite de Winner et al. (2013), acestea indică o corelaţie 
între participarea la programe de arte vizuale şi dezvoltarea raționamentului geometric, respectiv a 
abilităților de analiză a imaginilor ştiinţifice. Se apreciază, aici, că elevii care participă la aceste programe 
prezintă abilități superioare față de cei care nu urmează asemenea programe. Nu există încă studii care să 
demonstreze şi dacă există o relație cauzală între aceste variabile. Cercetările experimentale referitoare la 
efectele artelor asupra dezvoltării creativității şi gândirii critice sau asupra ameliorării comportamentului şi 
a abilităţilor sociale sunt, de asemenea, insuficiente şi nu au reușit să ofere dovezi clare care să 
demonstreze un astfel de impact. Deşi nu există dovezi că programele de educaţie artistică dezvoltă 
creativitatea, aşa cum este aceasta operaționalizată în testele clasice de creativitate, există totuşi studii care 
relevă la absolvenţii acestor programe o probabilitate mai mare de a deține abilitățile cerute de ocupațiile 
înalt inovative (Winner et al., 2013). În anumite cazuri, a putut fi pusă în evidenţă o relaţie de cauzalitate, 
chiar dacă ea a fost limitată: a) formarea în domeniul muzicii/ cântatul la un instrument dezvoltă abilităţile 
fonologice şi de percepţie a vorbirii şi, în plus, conduce la creşterea IQ-ului, a performanţei școlare şi 
facilitează învăţarea limbilor străine; b) formarea în domeniul teatrului / educaţia prin teatru, prin punerea 
în scenă la nivelul clasei a unor poveşti, contribuie la dezvoltarea abilităților verbale şi, ca activitate ce 
presupune analiza personajelor, ajută la înțelegerea celorlalți; c) studiile referitoare la efectele dansului 
indică îmbunătăţirea abilităților vizual-spaţiale (acestea fiind măsurate prin teste de tip creion-hârtie), însă 
sunt insuficiente ca număr şi ca rigoare metodologică pentru a putea formula concluzii clare în acest sens. 
În ţările în care au fost implementate politici de dezvoltare culturală prin intermediul şcolii, s-au 
derulat adesea şi programe de evaluare a impactului respectivelor intervenţii. Amintim studiile evaluative 
pentru programul „La culture à Pecole”, care a debutat în 2004 în Quebec şi s-a adresat copiilor din 
învățământul preşcolar, primar şi secundar (Côté, 2007) sau pentru programul „La Culture et PArt au 
College”, inițiat în 2009 în Franţa (Bozec, Barrere & Montoya, 2013). Amintim, de asemenea, raportul de 
evaluare a educaţiei artistice şi culturale în Islanda (Bamford, 2009), raportul privind evaluarea gradului de 
implicare în educaţia culturală a şcolilor din Londra (Lord, Dawson, Featherstone & Sharp, 2012), raportul 
privind educaţia culturală în Austria (Putz-Plecko, 2008). În raportul de evaluare a programului 
„Education et culture”, realizat de Centrul de evaluare culturală din Zurich, se precizează faptul că acesta 
se întemeiază pe metode cantitative şi calitative de evaluare. Implicarea artiştilor profesioniști în educația 
artistică duce la creşterea calității predării și învăţării artelor, încurajarea unei creativității deosebite, 
îmbunătăţirea deprinderilor şi a încrederii profesorului în sine, precum și înlesnirea accesului la o gamă mai 


extinsă de resurse culturale (Bamford, 2006; NACCCE, 1999; Sharp & Le Metais, 2000). Calitatea 

educaţiei artistice este asociată cu calitatea parteneriatului care se coagulează între şcoli şi organizațiile 
comunitare şi artistice din afara lor (Bamford, 2006). 

Progresul copiilor este monitorizat la nivelul întregului curriculum, dar evaluarea în arte reprezintă 
o provocare, deoarece performanța nu este legată doar de rezolvarea de probleme, pentru care există 
şabloane de evaluare, ci şi de capacitatea de a crea probleme şi de dimensiunea identitară a individului. Prin 
urmare, metodele de evaluare trebuie să surprindă atât diversele tipuri de învățare experimentate de copil, 
cât şi ceea ce realizează el în mod concret. În cercetările în domeniul evaluării artelor prezentate de Taggart 
et al. (2004), autorii au observat că metodele de evaluare folosite de către profesori constă în solicitarea 
elevilor să interpreteze o operă de artă sau să producă o lucrare pe o temă dată şi vizează procesul de 
creaţie al elevilor. 

În România, evaluarea beneficiilor educaţiei prin artă se află într-un stadiu incipient, atât la nivelul 
educaţiei formale, cât şi al celei nonformale. De exemplu, profilul de formare al absolventului de gimnaziu, 
aprobat prin OMENCS 3590/05.04.2016, defineşte nivelul funcţional pentru competenţa „sensibilizare şi 
exprimare culturală” aşteptat la sfârşitul clasei a VIII-a, dar încă nu s-a propus o metodologie prin care să 


se măsoare atingerea acelui nivel. 


4.3. Metode şi instrumente de evaluare 


Cercetările privind evaluarea educaţiei artistice şi culturale relevă preocupări constante din partea 
specialiştilor pentru identificarea unor obiective şi a unor metodologii apropriate în raport cu obiectul de 
studiu. Documentarea privind experienţele de cercetare evaluativă relevă interes pentru determinarea şi, 
uneori, chiar formalizarea unor „trasee” relevante pentru abordarea artelor (de exemplu, încercarea de 
stabilire a unui profil de competenţe ale celui care învaţă să fie actor de teatru (descriptori pe niveluri). În 
Raportul UNESCO din 2003 sunt rezumate două tipuri de metodologii: a. cercetări calitative, care 
urmăresc evaluarea impactului artelor asupra educaţiei; b. cercetări cantitative, care au ca obiectiv să 
măsoare impactul artelor asupra învăţării şi presupun punerea în relația a unor variabile, utilizând metode 
experimentale (de exemplu, măsurarea efectelor educaţiei artistice asupra creativităţii elevilor) (O'Farrell & 
Meban, p. 36-37). 

Cercetările evaluative urmează două direcţii metodologice (Poyet & Bacconnier, 2006). Prima 
presupune un demers orientat către identificarea beneficiilor intrinseci observate prin studiul contribuției 
educaţiei artistice şi culturale asupra dezvoltării elevului: motivaţie, satisfacție dezvoltare personală, 
atitudini şi comportamente culturale etc. (vezi, mai jos, exemplul 2). Cea de-a doua urmăreşte cercetarea 
impactului acestui tip de educație asupra formării unor competenţe transversale, prin măsurarea 
rezultatelor: rezolvare de probleme, creativitate, comunicare, interacțiune socială, organizarea învăţării etc. 
(vezi, mai Jos, exemplul 1). Totuşi, se observă configurarea unor demersuri de cercetare care să combine 


cele două orientări metodologice pentru a surprinde mai bine complexitatea domeniului de cercetare (vezi, 

mai jos, exemplul 3), tendințe semnalate de Bamfort în interviul din 2006 (Poyet & Bacconnier, 2006). 


Documentele de politici educative referitoare la dezvoltarea competenţelor cheie produce efecte de 
restructurare a sistemelor educative din Europa cu privire la învățarea, predarea şi evaluarea rezultatelor 
școlare. Astfel, experiențele evaluative organizate în cadrul sistemului formal de educaţie au însemnat, 
pentru unele ţări, atenție acordată competenţei cheie „sensibilizare şi exprimare culturală” (vezi, mai jos, 
exemplul 4). 

Discursul de specialitate în domeniul cercetărilor evaluative a devenit, în timp, mai bogat şi mai 
divers, oferind celor interesați repere conceptuale şi deschideri aplicative semnificative, după cum se poate 
observa, de exemplu, în publicaţia Inzernational Yearbook for Arts Education nr. 3/2015 (Schonmann, 2015). 

În cele ce urmează, vom prezenta câteva demersuri de evaluare a impactului educaţiei prin artă, cu 


accent pe metodologia utilizată. 


Exemplul 1 

Evaluarea impactului educaţiei artistice asupra elevilor australieni care au participat la programe de 
educaţie artistică (Bryce, Mendelovits, Beavis, McQueen, 2003) a presupus, în principal, un demers de 
cercetare cantitativă. Au fost evaluate efectele educaţiei artistice asupra elevilor cu privire la formarea 
competenţelor de rezolvare de probleme, planificare şi organizare, comunicare și lucru în grup. Lotul de 
elevi care au participat la evaluarea acestor performanţe a fost constituit din 650 de elevi, din diferite 
cicluri de învățământ și cu vârste cuprinse între 3-5 ani, 5-8 ani, 8-13 ani. Programele de educaţie artistică 
observate au fost: Learning to learn through the arts; SCRAYP Youth Arts With and Edge; Indigenous 


Music Education Programme; Boys! Business Music Programme. 


Exemplul 2 

Evaluarea programului de educaţie artistică şi culturală „La Culture et PArt au College” (CAC) a 
fost realizată prin intermediul unei cercetări derulate de Centre de recherche sur les liens sociaux 
(CERLIS), Université Paris-Descartes (Bozec et al., 2013). Programul a fost lansat în 2009 şi a avut o 
anvergură teritorială semnificativă, cuprinzând 301 trasee de formare artistică şi culturală derulate în 118 
școli publice în anul şcolar 2011-2012, de exemplu. El a beneficiat de o pilotare şi de finanțare pe termen 
lung (din partea Consiliului general al Seine-Saint-Denis), a vizat domenii ale artei, culturii și ştiinţei şi s-a 
derulat în cadrul timpului şcolar (40 de ore). Distribuţia timpului a presupus ateliere practice (20 de ore), 
participarea la activităţi culturale în afara școlii (10 ore) şi activități destinate, serbărilor şi evenimentelor 
publice, precum şi momentelor de feedback asupra rezultatelor obţinute de grup. Orele avute la dispoziţie 
au fost utilizate fie într-o perioadă anume, fie au fost distribuite pe toată durata anului şcolar. Scopul 
programului constă în participare în comun, prin activități practice, la procesul de creaţie sau de 


descoperire ştiinţifică mediată de un artist/om de știință. 

Cercetarea a presupus un demers calitativ bazat pe mai multe modalități de colectare de date prin 
observare, discuţii informale, interviuri, chestionare pentru elevi. Analiza experienţelor şi a opiniilor 
elevilor este considerată un punct forte în cadrul studiului, deoarece vocea lor era puţin prezentă în 
cercetările momentului. Obiectivele cercetării au constat în: a. analiza modului de funcționare a 
programului, a gradului de implicare a tuturor actorilor şi a semnificațiilor atribuite acestor programe; b. 
identificarea modului în care programele derulate au produs schimbări în sensul favorizării diversificării 
culturii şcolare, a redefinirii vieții şcolare (alte modalităţi de acces la cunoaşterea şcolară, alte modalităţi de 
relaționare cu elevii, alte determinări ale spațiului şi timpului școlar, complementaritatea curriculumului); c. 
identificarea schimbărilor de atitudine față de zona culturală şi artistică cu care au venit în contact elevii pe 
parcursul programului. 

Studiul a presupus o analiză axată pe identificarea punctelor de vedere şi a experienţelor celor 
implicaţi, mai curând, decât pe identificarea efectelor pe care le-au produs programele (reușita şcolară a 
elevilor). Metodologia cercetării a fost determinată de complexitatea obiectului analizei, datorită diversității 


de factori care se manifestă în contextul propriu-zis al acțiunilor educative studiate. 


Exemplul 3 

Cercetarea „Resurse muzeale, TIC şi programa Univers social în învățământul primar” (Larouche, 
Meunier & Lebrun, 2012) reprezintă o abordare colaborativă care a avut ca scop studierea utilizării, 
aplicării şi integrării resurselor educative online propuse de Muzeul McCord pentru abordarea programei 
şcolare Univers social, în învățământul primar, ciclul 3 (vezi și Larouche, 2011). 

Obiectivele specifice ale cercetării au urmărit: analiza gradului de adecvare la nevoile și exigenţele 
mediului școlar a resurselor online pentru istorie propuse de muzeul McCord; elaborarea unei situaţii de 
învăţare şi de evaluare (SAE!5) pertinente în raport cu nevoile principalilor utilizatori, în context şcolar; 
facilitarea utilizării resurselor web de către principalii utilizatori prin validarea situaţiilor de învăţare şi de 
evaluare a SAE; contribuţia tehnologiei informației şi a comunicării (TIC) la dezvoltarea competenţelor 
elevilor în domeniul Universului social; observarea învăţării elevilor în termeni de proces (demersul de 
cercetare şi tratamentul informației) şi de produs (răspunsul elevilor). 

În raport cu obiectivele urmărite, instrumentele utilizate în cadrul cercetării au fost: 

e grila de observarea elevilor — înțelegerea modului în care elevii consultă şi utilizează site-ul internet al 
muzeului şi a reacţiilor lor; 

e ghid de interviu cu elevii observați (pe clasă) — cunoașterea interesului şi a aprecierii elevului în 
legătură cu activităţile; verificarea capacităţii resurselor TIC de a răspunde intereselor de cercetare ale 


elevilor; 


'Shttp:/ /www.tecitus.qc.ca/sae/primaire; Banque de situation d'apprentissage et devaluation. Un site du serveur en 
evaluation a PUniviresite de Montreal, http: / /evaleta.scedu.umontreal.ca/wordpress/banguesae/ 

e bilanțul impresiilor cercetătorului/anchetatorului — consemnarea reflecţiilor care ar putea să servească 


obiectivele de evaluare formativă, ca urmare a observării elevilor care consultă site-ul; 

e chestionar individual pentru elev (administrat de profesorul clasei) — culegerea aprecierilor elevului în 
legătură cu activitățile şi percepțiile sale privind aspectul prietenos al site-ului; 

e grilă de analiză a lucrărilor elevului — identificarea în produsele realizate de elev (dosarul) a demersului 
de cercetare şi de tratament a informaţiei, grila de analiza a lucrărilor elevului — identificarea în 
producţia elevului a demersului de cercetare şi de tratament a informaţiei; 

e chestionar scris pentru profesori (în termeni de activitate) — identificarea aprecierii generale privind 
activităţile, resursele şi instrumentele disponibile pe site; 

e ghid de interviu cu profesorul (pentru bilanţul întâlnirii) - validarea programului şi identificarea 
ajustărilor care ar fi de dorit pentru îmbunătăţirea resurselor, activităților şi a instrumentelor; 
identificarea tipului de pregătire/formare necesară pentru un profesor care utilizează resursa 
respectivă; 

e jurnalul de bord al profesorului (consemnat pe parcursul activitaților) — documentarea derulării 
activităţilor, în funcție de diferitele etape de lucru ale elevilor, consemnarea observaţiilor sale pe 


parcursul activităților; notarea interesului general manifestat de elevi pe parcursul activităților. 


Exemplul 4 

În Spania, evaluarea competenţelor are un caracter formativ și de orientare a profesorului în 
cunoaşterea elevilor şi în adoptarea măsurilor de îmbunătățire a rezultatelor (şi de eliminare a 
deficienţelor). Potrivit prevederilor legislative din legea educaţiei (Ley Orgánica de la Educación 8/2013), 
nivelurile la care se realizează evaluarea competenţelor sunt la sfârşitul celui de-al doilea ciclu al educaţiei 
primare (clasa a IV-a) şi la sfârşitul celui de-al doilea an de studiu al educaţiei secundare obligatorii (clasa a 
VIII-a). Începând din 2009 (educaţie primară) şi 2010 (educaţie secundară obligatorie), evaluarea se 
realizează la nivel naţional pentru competențele cheie (numite competențe de bază): lingvistice, 
matematice, sociale şi civice. 

Celelalte competenţe sunt evaluate la nivelul fiecărei comunități autonome. Competența 
„sensibilizare şi exprimare culturală” a fost evaluată experimental în anul şcolar 2006-2007. Din acest 
moment, evaluare acesteia s-a realizat în fiecare an şcolar, la anii de studiu stabiliți în acest sens. 

Contextele evaluării sunt determinate de situații şi elemente de viață cotidiană relevante: 

e manifestări artistice care au loc în viața familiei şi ieșiri în cartier sau în localitate (străzi, monumente 
apropiate, concerte etc.); 

e opere reprezentative din propria zonă culturală (ieşiri scurte, excursii); 

e opere reprezentative din cultura şi arta altor țări și civilizaţii (călătorii mai lungi în cadrul unor burse 


sau interschimbutri şcolare, vizionarea de documentare şi concerte). 

În realizarea caietelor de evaluare, se ţine cont de următoarele dimensiuni ale competenţelor de 
bază culturale şi artistice (denumire echivalentă cu „sensibilizare şi exprimare culturală”): 
1. Cunoaşterea, utilizarea şi aprecierea diferitelor limbaje artistice 
1.1. înţelege diferite manifestări artistice, ca atare, plecând de la posibilitățile oferite de imagine, sunet, 
cuvânt şi mişcare pentru reprezentarea şi comunicarea ideilor şi a sentimentelor; 
1.2. cunoaște materiale, instrumente, elemente şi tehnici ale diferitelor limbaje artistice şi le utilizează 
pentru a se exprima și a comunica; 
1.3. apreciază cunoaşterea diferitelor coduri artistice ca mijloc de comunicare şi împărtăşire a ideilor, 
gândurilor, sentimentelor şi emoțiilor, dovedind o atitudine critică. 
2. Cunoaşterea şi aprecierea diferitelor evenimente culturale şi artistice 
2.1. cunoaşte principalele manifestări culturale şi artistice din mediul său de viaţă, în special pe acelea 
care definesc patrimoniul local/al regiunii; 
2.2. recunoaşte diferite manifestări culturale şi artistice, din diferite epoci şi culturi, punând în 
evidenţă trăsăturile care le caracterizează 
2.3. apreciază realizările culturale și artistice, independent de propria opinie, precum şi importanța 
păstrării lor. 
3. Creativitatea 
3.1. exprimă într-un mod original idei, emoţii şi concepte prin intermediul diferitelor limbaje artistice; 
3.2. prelucrează diferite situații şi este capabil să le transmită într-un limbaj diferit şi nestereotip; 


3.3. surprinde sau contribuie la valorificarea artistică neconvenţională a unui mesaj. 


După cum se poate observa, toate aceste scurte exemple ilustrează diversitatea şi complexitatea 
demersului de evaluarea a impactului educaţiei prin artă la nivelul elevilor. Utilitatea acestui excurs este de 
a susţine anumite opțiuni de configurare metodologică în cazul în care ar exista intenții de cercetare 
evaluativă a posibilelor competenţe dezvoltate prin artă. Concret, în cazul nostru, această documentare 
ne-a sprijinit în constituirea unui scenariu de evaluare a competenţelor care ar putea fi formate în contextul 


educaţiei prin arhitectură la ciclul primar (vezi, mai jos, partea a I-a). 

PARTEA A II-A 
CONCEPTE ŞI PRACTICI ÎN ŞCOALA ROMÂNEASCĂ 


CAPITOLUL 5 
METODOLOGIA CERCETĂRII 


Pentru structurarea acestei cercetări, am optat, în principal, pentru un demers de tip exploratoriu. 
Acestui demers i s-a adăugat un altul, complementar, pe care am încercat să-l aproximăm prin mijloacele 


specifice cercetării documentare. 


Instrumente de cercetare 


e Chestionarul adresat elevilor şi părinților 

Chestionarul pentru elevi urmăreşte: reprezentări asupra artei şi a utilității acesteia în școală; 
domenii ale artei relevante pentru elevi şi proiecții de viitor; măsura influenţei şcolii asupra preferințelor 
elevilor; modurile în care activităţile artistice facilitează învățarea şi dezvoltarea permanentă; gradul de 
implicare a elevilor în organizarea şi desfăşurarea activităţilor artistice şi roluri asumate; experiențe de 
corelare a activităţilor artistice (educative şi extraşcolare) cu disciplinele şcolare; tipuri de activități artistice 
la care au participat şi modalități de valorizare. 

Chestionarul pentru părinți urmăreşte identificarea reprezentărilor părinților privind arta în şcoală 
și impactul activităţilor artistice asupra copiilor lor: reprezentări asupra artei și a utilității educaţiei artistice 
în şcoală; modurile în care activităţile artistice facilitează învăţarea şi dezvoltarea permanentă a copilului; 
gradul de implicare a părinților în organizarea şi desfăşurarea activităţilor artistice şi roluri asumate; 
percepțiile părinţilor asupra gradului de implicare a copiilor lor în organizarea şi desfăşurarea activităților 
artistice; atitudini ale copiilor lor dezvoltate prin intermediul activităţilor artistice; măsura în care părinţii 


consideră că dezvoltă un capital de educaţie culturală în cadrul familiei. 


e Interviul adresat cadrelor didactice şi operatorilor culturali 
Interviul adresat cadrelor didactice a urmărit aspecte precum: identificarea reprezentărilor asupra 
artei şi a educaţiei artistice; perspective asupra utilității artei şi a educaţiei artistice în şcoală și în viața de zi 


cu zi; dificultăți întâmpinate în derularea activităţilor artistice şi soluţii găsite; identificarea capitalului de 

experiență privind organizarea activităţilor artistice la nivelul şcoli (identificarea resurselor, proiectarea, 
organizarea şi derularea activităților, valorificarea produselor; feedback); gradul de dezvoltare profesională 
necesar pentru derularea activităţilor artistice la nivelul şcolii (puncte tari şi puncte slabe); modalități de 
intervenţie în viitor pentru depășirea dificultăţilor identificate/ pentru extinderea şi valorificarea 
activităților artistice în educaţie. 

Interviul adresat responsabililor cu activităţile educative şi extraşcolare, directorilor și inspectorilor 
școlari au urmărit, în afara aspectelor prezentate mai sus, și reprezentări ale conceptelor şi practici privind 
derularea activităţilor artistice în şcoală, din perspectiva responsabililor cu activităţile educative şi 
extraşcolare, a directorilor și a inspectorilor şcolari; identificarea percepţiilor privind principalele dificultăți 
întâmpinate de către profesori în derularea activităţilor artistice şi soluţii identificate. 

Interviul adresat operatorilor culturali a urmărit aspecte precumiidentificarea reprezentărilor 
operatorului cultural asupra artei și a educației artistice;perspective asupra utilității artei şi a educației 
artistice în şcoală şi în viața de zi cu zi; identificarea capitalului de experiență privind organizarea 
activităților artistice la nivelul şcolii (identificarea resurselor; proiectarea, organizarea şi derularea 
activităţilor; valorificarea produselor; feedback); dificultăți întâmpinate în derularea activităților artistice şi 
soluţii identificate; capitalul de formare oferit cadrelor didactice ca suport pentru derularea activităților 
artistice; modalități de intervenţie în viitor pentru extinderea şi valorificarea activităților artistice în 


educaţie. 


Grupul ţintă 

Grupurile investigate au fost constituite din: profesori, responsabili cu activități educative; 
responsabili cu activități extraşcolare; directori, inspectori şcolari; consilieri educativi; elevi; părinți; artişti, 
facilitatori şi manageri din instituţii culturale sau ONG-uri, profesori şi instructori din palate ale copiilor şi 
case ale corpului didactic. Opțiunile privind configurarea grupului ţintă derivă din specificul unei cercetări 
de tip exploratoriu. 

Cercetarea de teren s-a desfăşurat în instituții şcolare (şcoală generală, liceu, colegiu tehnic, 
economic) și în instituţii/organizaţii culturale din București, Constanţa, Mangalia, Buzău, Piteşti, Iaşi, 
Piatra Neamţ, Slimnic (Sibiu), Târgovişte, Heci (laşi), Timişoara etc. La cercetare a participat şi o instituție 
şcolară care funcționează în sistemul educațional alternativ Waldorf (Bucureşti). 

Numărul total al persoanelor participante la cercetare a fost: 454 elevi; 183 părinţi; 34 profesori; 
25 directori; 4 responsabili activităţi educative şi extraşcolare; 4 inspectori şcolari; 14 artişti şi reprezentanți 


ai unor instituţii culturale și ONG-uri. 

o Elevi 


La ancheta realizată prin chestionar, în vederea investigării accesului şi participării elevilor la 
educația artistică în şcoală, au participat elevi de niveluri de educație diferite, din mediul urban (cu 


preponderență) şi rural. 


Tabel 2. Caracteristici ale lotului investigat 


Mediul de rezidență N % 
Rural 25 5,5 
Urban 429 945 
Total 454 100 
Nivel de educație 

Primar 5 1,1 
Gimnaziu 129 28.4 
Liceu 312 68,7 
NR 8 1,8 
Total 454 100 
Gen 

Feminin 237 52.2 
Masculin 217 47,8 
Total 454 100 


Lotul investigat nu reproduce caracteristicile de la nivelul populației şcolare, însă oferă o imagine 
de ansamblu asupra problematicii abordate, anume conceptele vehiculate şi practicile implementate în 


domeniul educaţiei artistice. 


e Profesori 

Interviurile privind arta în şcoală s-au desfăşurat cu sprijinul a 77 cadre didactice, printre aceştia 
fiind 34 de profesori, 25 de directori, 4 responsabili cu activităţile educative şi extraşcolare şi 4 inspectori 
şcolari. Profesorii participanți la cercetare activează, în cea mai mare parte, în şcoli generale colegii şi licee 
din mediul urban. La derularea cercetării a participat şi un grup de profesori dintr-o şcoală generală 
coordonatoare din mediul rural şi o şcoală care practică alternative educaţionale. 

Referitor la decidenții participanți la interviu, aceştia sunt directori de şcoli generale, colegii 
tehnice sau economice. Un număr semnificativ al participanţilor cu funcţie de decizie provine din rețeaua 
creată de Proiectul Zone de Educaţie Prioritară!* (ZEP) din cadrul Campaniei „Hai la școală!” a UNICEF 


România. 

Gradul de profesionalizare a întregului grup de cadre didactice este foarte mare (gradul I), fiind 
puţini profesori debutanţi sau cu definitivatul. În consecință experienţa profesională presupune, în genere, 
peste 20 de ani vechime. 

Experienţa profesională, în raport cu disciplinele predate, acoperă aproape toate ariile curriculare 
şi nivelurile de învăţământ. În funcţie de frecvenţa disciplinelor, cadrele didactice sunt învăţători și 
profesori pentru învățământul primar sau profesori de: limba și literatura română; limba engleză, franceză 
sau germană; matematică; istorie; filozofie; geografie; discipline socioumane; psihologie, profesor de 
sprijin; fizică; chimie/ chimie industrială; discipline economice; muzică; desen; informatică; religie; educaţie 
fizică şi sport. 

La cercetarea privind arta în şcoală, au participat şi zece profesori care activează într-o instituție cu 
specific vocațional arte, printre aceştia fiind şi coordonatorul de programe educative şi extraşcolare din 
instituția respectivă. Participanţii la studiu predau româna, engleza, educația muzicală, educație plastică, 


arte vizuale, design vestimentar sau discipline precum biologia, chimia, educaţia fizică, psihologia. 


e Părinţi 

La cercetare au participat 183 de părinți. Grupul respondenților a fost format din 76,79 % femei şi 
23,21% bărbaţi. Observăm că la cercetare au participat mai mult mamele elevilor (două treimi), 
aproximativ o treime fiind taţi. Din perspectiva mediului de rezidență, părinţii respondenţi provin din zona 
rurală în proporție de 26,38% şi din zona urbană, 73,62%. Vârsta părinţilor este de 30-39 ani — 40,88%; 
40-49 ani — 52,20%; 50-63 ani — 6,92%. Media de vârstă a părinţilor respondenţi este de 41,25 ani. 

Din prelucrarea datelor statistice reieşite din chestionar, rezultă că jumătate dintre părinții 
participanţi la cercetare sunt absolvenţi de studii superioare, 13,8% sunt absolvenţi de studii postliceale, iar 
25,7% sunt absolvenţi de studii liceale. Dacă adunăm absolvenţii de studii postliceale cu absolvenţii de 
studii liceale obținem un procent de 39,5%. Dacă la aceştia îi adăugăm şi pe cei care au absolvit studii 
superioare obținem un total de 89,8%. Putem conchide că participanții la studiu au un nivel superior de 
educaţie, în general. Doar 3% dintre părinţi au educaţie elementară, referindu-ne aici la cei care au terminat 


doar ciclul gimnazial/ primar. Din totalul respondenţilor, 7,2% sunt absolvenţi de şcoli profesionale. 


Tabel 3. Ultima şcoală absolvită 


1; Învățământ primar 1,8% 
2. Învăţământ gimnazial 1,2% 
3. Învăţământ liceal 25,7% 
4. Învățământ profesional 7,2% 
5. Învăţământ postliceal 13,8% 
6. Învăţământ universitar 50,3% 


In ceea ce priveşte statutul ocupațional al părinților, se observă că un procent însemnat dintre ei 


nu lucrează: 1,8% şomaj + 8,9% casnic(ă) = 10,7%. 

Tabel 4. Statutul ocupaţional 


1. Salariat cu normă întreagă 69,6% 
2. Salariat cu normă parțială 4,8% 
3. Patron (cu salariaţi) 6,0% 
4. Luctătot/lucrătoare pe cont propriu 5,4% 
5. Fermier/agricultor 1,2% 
6. Pensionar(ă) 0% 

7. Casnic(ă) /nu lucrez 8,9% 
8. Sunt în situație de şomaj. 1,8% 
9. Altă situaţie 2,4% 


In ceea ce priveşte sectorul de activitate în care lucrează părinţii, se constată o distribuţie oarecum 
similară între sectorul de stat — 36,5% şi sectorul privat — 44,9%. Procentul de 13,8% al respondenților 
care nu îşi desfăşoară activitatea nici în sector privat, nici în cel de stat este apropiat de procentul celor care 


au declarat la statutul ocupaţional şomaj — casnic — altă situație. 


'Tabel 5. Sectorul de activitate 


1. În sectorul de stat 36,5% 
2. În sectorul privat 44,9% 
3. În sectorul mixt 4,8% 

4. Nu este cazul. 13,8% 


În ceea ce privește clasa în care se află copiii părinţilor participanţi la studiu,aceștia învaţă în ciclul 
primar (27,50%), în ciclul gimnazial (31,88%) şi la liceu (40,63%), după cum se poate vedea şi în tabelul de 
mai Jos. Procentele obținute reflectă faptul că 116 dintre părinți au un singur copil la şcoală, în timp ce 67 


din cei 183 de respondenţi au mai mulți. 


Tabel 6. Nivelul de învățământ în care sunt cuprinşi ceilalți copii 


Primar (cls. I-IV) 46,3% 
Gimnazial (cls. V-VIII) 50,7% 
Liceal (cls. IX-XII) 41,8% 


e Artişti şi operatori culturali 

Există nenumărate maniere de a defini cine este un artist, acestea concentrându-se, în general, 
asupra a trei elemente: a) formare profesională, b) autoidentificarea şi c) recunoaşterea de către 
comunitatea artistică. Abordarea artiştilor şi a operatorilor culturali s-a realizat prin două metode: a) 
interviuri faţă în față sau prin intermediul unor aplicații de comunicare la distanță (de exemplu, Skype) şi 
b) prin analiza ofertei de programe cu o dimensiune artistică de pe site-urile și materialele promoţionale 


create de artişti şi operatori culturali. 

La studiu, a participat un număr de 14 artişti şi reprezentanți ai unor operatori culturali (ONG-uri 
și instituţii de cultură). Grupul investigat tinde să reflecte mai degrabă viziunea artiştilor independenți şi a 


organizaţiilor nonguvernamentale care utilizează arta în oferta lor de programe. 


Limitele cercetării 


În utilizarea rezultatelor şi concluziilor acestui studiu trebuie avut în vedere caracterul ad-hoc al 
grupurilor investigate şi faptul că ele nu constituie un eşantion reprezentativ pentru sistemul educațional 
din România. Pornind de la tendinţele evidenţiate de rezultatele obținute pe grupurile curente, ar fi 
dezirabil ca, în viitorul apropiat, ele să stea la baza unor ipoteze care să fie testate pe un eșantion 
reprezentativ la nivel național. 

În cadrul cercetării, nu a fost luată în considerare măsurarea impactului contribuţiilor disciplinelor 
din aria curriculară Arte la dezvoltarea educaţiei artistice. Deși înțelegem importanța acestor discipline, 
studiul de față nu şi-a propus să urmărească în mod direct contribuţia lor la dezvoltarea artei în şcoală şi 
nici să evalueze resursele necesare pentru atingerea a ceea ce ar putea fi considerată o situație optimă. 
Întrebările incluse în instrumentele utilizate au fost generale şi au urmărit doar raportarea subiectivă a 
diferiților actori la aspecte privind prezenţa artei în şcoală. Investigația noastră nu a vizat nici colectarea de 
date de la participanţii la studiu privind finanțarea din fonduri publice sau private a activităţilor care au 
simultan o dimensiune artistică şi una educațională. Motivul neincluderii acestei dimensiuni a ţinut, în 
principal, de resursele umane şi de timp pe care le-am avut la dispoziţie pentru acest studiu (câteva 
informaţii privind acest subiect sunt descrise în capitolul 3 al acestei lucrări). 

Din categoria participanților la investigaţie, cercetarea de teren nu a reușit să realizeze interviuri cu 
reprezentaţi ai caselor corpului didactic. Din parte responsabililor, profesori şi instructori, din palate ale 
copiilor avem la dispoziţie un singur interviu. Lipsa colaborării directe, a fost suplinită prin analize 
rezultate din consultarea surselor de informaţii accesibile pe site-urile instituţiilor respective sau al 


instituţiilor conexe (inspectorate şcolare, Ministerul Educaţiei). 

CAPITOLUL 6 
ACTIVITĂȚILE CU O DIMENSIUNE ARTISTICĂ 
ÎN ŞCOLILE DIN ROMÂNIA 


În cele ce urmează vom reda sintetic informațiile colectate prin instrumentele descrise în capitolul 
anterior. Inițial, datele au fost analizate separat pentru fiecare categorie de respondenţi (elevi, părinți, 
profesori, operatori culturali), dar au fost aduse împreună pentru a crea un portret mai aproape de 
realitatea practică a ceea ce Înseamnă interacțiunea dintre actorii cheie care fac posibilă pătrunderea artelor 
în şcoală. Reamintim faptul că grupul investigat nu constituie un eşantion reprezentativ la nivel național şi 
că datele cantitative reflectă doar tendinţe, care ar putea fi susținute sau infirmate în momentul cercetării 


prin intermediul unui studiu reprezentativ. 


6.1. Conceptualizarea artei în educaţie 


Pentru a ajunge la o poziționare conştientă față de ceea ce înseamnă arta în context educaţional, 
atât artiştii, cât şi instituţiile de cultură au fost nevoiţi să-şi asume un proces complex de conceptualizare. 
În general, atunci când încep să includă în oferta lor programe cu o dimensiune artistică, actorii culturali 
pornesc cu o definire intuitivă a ceea ce este arta, bazată pe experienţele persoanelor care implementează 
programul, pentru ca în timp să înceapă să încorporeze şi elemente de teorie. De cele mai multe ori, 
domeniul artistic care a avut o mai mare pondere în pregătirea profesională inițială a persoanelor implicate 
în implementarea unor activități educative şi forma în care s-au aplecat asupra ei (teoretic sau practic) se 
reflectă direct în experiențele care sunt oferite, ulterior, elevilor. Nevoia lor de a sistematiza conceptele ce 
ţin de artă tinde să apară, în mod natural, pe măsură ce sunt implementate programele. Confruntaţi cu 
clişeele, stereotipurile şi ideile vehiculate de elevi, conducătorii de activități sunt puşi în faţa nevoii de a 
crea ad-hoc instrumente prin care să apropie imaginea elevilor de ceea ce ei înşişi consideră a fi arta. Cele 
mai multe programe ajung să-şi creeze, în timp, un set de explicații pentru principalele elemente de 
identitate ale fenomenului artistic utilizat. Acest proces este de durată şi poate fi accelerat de colaborarea 
cu experți în educație. 

Atât la nivelul practicienilor (cadre didactice şi profesionişti în domenii artistice), cât şi la nivelul 
beneficiarilor, un prim demers în conceptualizarea artei este constituit de punerea în opoziție a ei cu alte 
obiecte de studiu, susținând că „este prea multă matematică”, „avem nevoie şi de altceva decât 
matematică, fizică şi chimie”. Totuşi, acest demers nu este sistematic, fapt ce se reflectă în amalgamul de 


activități pe care elevii le consideră a fi de natură artistică. Intrebaţi fiind ce forme artistice ar dori să 

exploreze pe viitor în cadrul şcoli, 15% dintre elevi nominalizează activităţi nonartistice (de exemplu, 
acţiuni caritabile sau târgurile de promovare a universităților). 

O altă observaţie în legătură cu statutul artei în şcoală este aceea că „educaţia artistică este în şcoli 
slab reprezentată”, dacă se ia în considerare timpul şcolar alocat disciplinelor artistice (educaţie plastică şi 
educaţie muzicală) în planul de învățământ, la nivelul preuniversitar. Alocarea doar a câte unei ore pentru 
fiecare disciplină artistică la nivelul educaţiei formale impune să se recurgă la un parcurs de formare 
transversal (prin intermediul altor discipline). Este semnalat și dezavantajul anumitor specializări, cum sunt 
cele tehnice, care nu cuprind alocări orare în domeniul artei, educaţia artistică fiind dezvoltată doar în 
funcţie de diversele oportunităţi venite prin proiecte sau alte tipuri de activități extraşcolare cu elemente 
artistice. 

Respondeţii au constatat de asemenea insuficiențele ce ţin de cele două forme artistice prezente în 
mod direct în curriculum, arte plastice şi muzică. Poziţia lor periferică în rândul materiilor din trunchiul 
comun, lipsa de personal calificat (în special în mediul rural), lipsa de resurse adecvate pentru crearea unor 
experiențe de învăţare atractive, sunt doar câteva din elementele negative care, în viziunea celor 
intervievaţi, fac materiile prezente în curriculum să fie insuficiente pentru a explora înclinațiile și abilitățile 
elevilor în sfera artistică. 

Plecând de la opiniile exprimate de cadrele didactice participante la cercetare, se observă o 
tendință de percepere a artei de către o parte dintre profesori ca fiind ceva greu de definit. Din punctul 
acestora de vedere, arta presupune uneori ideea de inaccesibilitate pentru cineva care are o altă formație 
profesională („E greu de definit arta. Pentru mine arta este modalitatea de a exprima sentimentele, 
senzațiile, trăirile prin poezie, desen, sculptură, fotografie”; „Arta este combinaţia perfectă între muzică, 
desen, literatură și ştiinţele exacte”; „Arta este un mod de exprimare şi comunicare, printr-un limbaj 
specific fiecărei ramuri artistice”). În acelaşi timp, artei i se recunoaşte prezența continuă, formativă şi 
stimulativă în viața omului, din perspectiva educaţiei şi a evoluției sale ca ființă. 

Abordarea artei şi a educaţiei artistice prin intermediul școlii presupune, din perspectiva 
directorilor şi inspectorilor intervievaţi, nevoia de a realiza un demers transversal, care să utilizeze toate 
energiile şi potenţialul educaţiei formale. Astfel, un rol privind formarea artistică le-ar reveni cadrelor 
didactice a căror specialitate vizează domeniul artei, acesta vizând, în principal, funcţia estetică a artei 
(„obligaţia de a face cunoscută elevilor emoția şi sensibilitatea artistică”), cunoaşterea specificului anumitor 
arte şi cunoaşterea artelor din perspectiva patrimoniului („produsele artistice rămase moştenire în timp”). 

Unele programe, în mod intenționat, nu îşi asumă o identitatea artistică bine definită. Este spre 
exemplu cazul programei de curriculum la decizia şcolii „De-a arhitectura. Educaţie pentru arhitectură şi 
mediu construit”, promovată la ciclul primar de către Asociaţia De-a arhitectura. Dat fiind publicul căruia i 
se adresează, inițiatorii aceastei programe şi-au propus să nu abordeze arhitectura din perspectiva artei, ci 
să vorbească despre „compoziţie, ce este ritmul, cum se folosesc materialele, lucruri pe care le faci cu 


creativitate”, fiind totuşi pe deplin conștienți de dimensiunea artistică a arhitecturii (vezi partea a II-a). 

Domeniile artistice la care au acces elevii la şcoală 


Majoritatea instituţiilor de învățământ preuniversitar sunt preocupate de organizarea activităților 
artistice. Cele mai populare activităţi artistice la care au participat elevii se regăsesc în domeniul artelor 
spectacolului (68,1%), urmate de arte plastice (50,9%) şi muzică (29,3%). În cadrul activităților din 
domeniul artelor spectacolului, teatrul este cel mai bine reprezentat, urmat de cinematografie şi de dans. 
Şcoala organizează activități artistice în domenii semnificative pentru elevi, însă focalizarea pe fiecare 


domeniu nu corespunde întotdeauna intereselor elevilor. 


Tabel 7. Activităţi artistice desfăşurate în şcoală 


D ii al , 'Total 
omenii ale artei N A 
Artă dramatică 309 68,1 
Arte plastice 231 50,9 
Muzică 133 29,3 
Literatură 133 29,3 
Meşteşuguri/artizanat 62 13,7 
Altele 98 21,6 


Tabel 8. Preferința elevilor pentru domenii ale artei, în funcție de gen (%) 


G Domenii ale artei 'Total 
en 

Muzică Artă dramatică Artă plastică % N 
Feminin 72,5 19,3 8,2 100 207 
Masculin 81,6 12,3 6,1 100 179 
Total 76,7 16,1 73 100 386 


Mediul de rezidenţă al şcolii corelează, și el, cu unul sau altul dintre domeniile artei. Astfel, elevii 
din şcolile rurale sunt mai atraşi de muzică decât colegii lor din urban, ale căror preferințe se împart între 
mai multe domenii, așa cum arată tendința generală. Arta dramatică şi arta plastică sunt aproape inexistente 
printre preferinţele elevilor din școlile rurale, cel mai probabil din lipsa accesului la formele de manifestare 
ale acestor domenii. În aceste zone, nu doar lipsa instituţiilor culturale influențează rezultatele anchetei, dar 


şi lipsa de activităţi artistice organizate cu/de artiști în aceste şcoli. 


Tabel 9. Mediul de rezidenţă al şcolii 


Mediul de rezidență al Domenii ale artei 'Total 
şcolii Muzică | Artă dramatică | Artă plastică % N 
Rural 88,0 4,0 8,0 100 25 
Urban 75,9 16,9 7,2 100 361 
'Total 76,7 16,1 7,3 100 386 

Considerăm că, până să ajungă să rafineze gustul elevilor într-un domeniu sau altul al artei, școala 
poate direcționa elevul în a avea preocupări legate de artă, prin simpla organizare de activități educative 


care evidenţiază, valorifică respectivul domeniu. Datele de anchetă vin să susțină afirmația. 


Tabel 10. Domenii preferate ale artei şi domenii ale artei susținute de şcoală (%) 


Domenii ale artei Domenii ale artei Total 
susținute de şcoală Muzică Artă dramatică Artă plastică % N 
Muzică 77,2 15,4 73 100 123 
Artă dramatică 72,9 18,2 8,9 100 269 
Artă plastică 76,9 10,4 127 100 268 

Urbanism 73,1 15,4* 115% 100 26 

Meşteşuguri /artizanat 86,4 34* 10,2* 100 59 
Literatură 75,2 12,0 12,8 100 117 
Total 76,0 13,5 10,6 100 862 


* Valoare absolută nesemnificativă din punct de vedere statistic. 


Elevii care au beneficiat de activități specifice muzicii, artelor spectacolului sau artelor plastice 
manifestă mai mult interes pentru respectivele domenii decât elevii care au beneficiat de activităţi în alte 
domenii ale artei. În preferinţele elevilor, se situează cel mai bine artele spectacolului, unde ponderea celor 
care se declară interesați şi au şi participat la activități de acest tip în școală este cu aproape 5 procente mai 


mare decât ponderea iubitorilor de arte ale spectacolului din totalul elevilor investigați. 


Tabel 11. Domenii ale artei în care elevii şi-ar dori, pe viitor, să fie organizate 
activităţi la nivelul şcolii 


P ; Total 

Domenii ale artei N CA 
Artele spectacolului 154 33,9 
Muzica 52 11,5 
Arte plastice 48 10,6 
Literatura 8 1,8 
Altele 26 5,7 
Altceva decât arta 68 15,0 
NS/NR 98 21,6 
Total 454 100 


Peste jumătate dintre elevii participanți la studiu (52,4%), afirmă că şcoala le-a oferit ocazii de a 
participa la evenimente culturale precum teatru, concerte, spectacole de dans, filme etc. Experiențele legate 
de vizitarea unor muzee, galerii, expoziții sunt amintite de 47,6% dintre elevi. Aproximativ o treime dintre 
experiențele propuse sunt înregistrate de activități dedicate practicării artelor în clasă/ în afara şcolii 
(29,5%) sau vizitelor şi/sau atelierelor de lucru în biblioteci/librării (25,3%). De ocazia unor întâlniri cu 
artişti în clasă sau în afara şcolii au beneficiat 21,6% dintre respondenţi, iar de prezentările despre diferite 
forme artistice, 18,7%. Din totalul elevilor respondenţi, un procent de 15,4% declară că nu au avut niciuna 


dintre oportunităţile descrise mai sus. 

Părinții participanţi la studiu afirmă că dansul (39,68%) şi teatrul (34,92%) au fost domeniile 


artistice cu care au venit în contact cel mai frecvent copiii lor. Muzica (26,19%), pictura (22,22%) şi 
literatura (23,81%) sunt situate pe un al doilea palier de frecvenţă. Sub douăzeci de procente se situează 
experienţele legate de domeniul meşteşugurilor şi artizanatului (15,87%), al desenului (12,70%) şi al 
fotografiei (10,32%). Sub zece procente se află domeniile referitoare la film (8,73%), la grafică pe 
calculator (7,94%), în timp ce urbanismul şi arhitectura sunt relevante ca experiență doar pentru 2,28% 
dintre respondenţi. Părinţii amintesc şi alte tipuri de activități asociate domeniilor artistice, precum 
concursul pe teme culturale şi gastronomice (cultura țării sau a regiunii respective, rețete etc.) sau pe teme 
de cultură generală. 

Părerile părinților participanţi la studiu structurează experienţele oferite de şcoală copiilor în 
aceeaşi ordine de frecvență cu cele semnalate de elevi. Diferenţele de procente se datorează 
particularităţilor respondenţilor la chestionar, anume faptului că cele două instrumente nu au vizat explicit 
participarea la studiu a părintelui împreună cu copilul lui, ci au fost independente. 

Referitor la organizarea activităţilor educative cu elemente artistice, este important de semnalat 
faptul că toţi profesorii au declarat că au desfăşurat activități cu elemente artistice. Activităţile reprezintă o 
preocupare acceptată și din perspectiva directorilor, a responsabililor cu activitățile educative şi 
extraşcolare din şcoală sau a inspectorilor şcolari. 

Cele mai frecvente experienţe ale profesorilor se referă la următoarele tipuri de activități artistice: 
a. atelierele de creaţie, cluburi, redacţie de revistă; b. serbări cu prilejul unor momente/zile semnificative 
pentru şcoală sau comunitate, serate muzicale, festivaluri; c. activităţi în cadrul unor proiecte/partenetiate; 
d. concursuri cu o tematică foarte variată; e. cercuri, formaţii artistice. O categorie de experiențe în 
ascensiune este constituită de activităţi de tipul: organizarea de expoziții fotografie, desene, pictură, icoane, 
modelaj etc., în şcoală sau în afara ei; expoziţii cu vânzare pentru susţinerea unor activități umanitare etc.; 
voluntariatul („muzeul din şcoală a fost făcut prin voluntariat”) pentru organizarea spaţiului şcolii sau în 
scop umanitar („sunt organizate şi activități de voluntariat pe teme artistice pentru copiii de la casele de 
copii”). 

În funcție de resursele disponibile, accesul participanților poate fi mai mult sau mai puțin 
restrictiv. Programele de mai mare anvergură şi care pot fi repetate cresc gradul de accesibilitate al 
participanților. Criteriile de selecție diferă în funcție de dimensiunile programului propus sau de intențiile 
potrivit cărora au fost structurate activitățile (de exemplu, intervenții de mici dimensiuni, care nu-şi propun 
să fie transferate în alte contexte, unde participarea presupune doar exprimarea interesului). Criteriile de 
selecție a elevilor sunt influențate de resursele disponibile şi adecvarea materialelor la nevoile celor 
selectaţi, la impactul potenţial al participării sau la structura grupului din care provine potențialul 
participant. Acest din urmă criteriu este utilizat pentru a minimiza efectele negative ale excluderii unor 
participanţi, care deşi nu îndeplinesc unele criterii de performanţă, totuşi prin prezenţa lor contribuie 


semnificativ la bunăstarea afectivă a grupului. Potrivit afirmațiilor părinților, copiii participă la activități 

artistice organizate în afara şcolii în procent de 34,97%, în timp ce 65,03% declară că nu au astfel de 


participări. 


Experiente gestionate de familie, în afara şcolii 


Opiniile exprimate de mai mult de o treime dintre părinți în legătură cu participarea la experiențe 
din domeniul artistic şi cultural pe care le oferă copiilor lor relevă o frecvenţa de 3-6 evenimente la care 
participă în familie într-un an (38,82%). Participarea de maximum 2 ori pe an la evenimente artistice 
implică un procent de 29,41%. O frecvență mai mare de participare, de 7-12 ori, este amintită de 18,82% 
dintre părinți, în timp ce 12,94% participă cel puţin o dată pe lună. Reamintim faptul că părinții 
respondenţi au prezentat următoarele caracteristici dominante: mame (peste trei sferturi); provenienţă din 
mediul urban (peste trei sferturi), vârsta de 40-49 (peste jumătate) şi de 30-39 de ani (aproape jumătate); 
absolvenţi de studii superioare (peste jumătate), salariați în sectorul privat, cu normă întreagă (aproape 
jumătate); cu primul copil la nivelul liceului (aproape jumătate). 

Motivele care determină părinţii să nu le ofere copiilor activităţi în alte contexte din afara şcolii nu 
au constituit obiectul analizei, însă acestea pot presupune factori precum nivelul de educaţie al părinților 
sau nivelul economic, precum şi vârsta copilului (la nivelul liceului, elevii sunt mai independenţi în raport 
cu programul din familie). 

Din răspunsurile deschise se poate deduce că cele mai frecvente activități pe care le sprijină 
părinţii se referă la dans (de exemplu, dansuri greceşti, dans modern, balet). Studierea unui instrument 
muzical este, de asemenea, o preocupare semnificativă, susținută în mare măsură prin lecții particulare de 
vioară, chitară, pian. Acolo unde este posibil, aceste activităţi sunt desfăşurate şi prin intermediul unor ore 
organizate de palatul copiilor sau de şcolile de muzică existente în sistemul public de învățământ. Lecțiile 
destinate artelor plastice (pictură, desen) fac parte din orizontul de preocupări al părinților pentru a le oferi 
copiilor oportunități de dezvoltare personală. Teatrul, fotografia, atelierele de creație și de lucru manual 
sunt practicate prin intermediul instituţiilor din rețelele de învățământ public existente (cluburi ale copiilor, 


instituții culturale etc.). 
6.2. Contextul de desfăşurare 


Proiectarea 

În funcţie de viziunea pedagogică asumată, dar şi de resursele disponibile, selecţia participanţilor 
poate fi una mai mult sau mai puţin restrictivă. Cu cât programele tind să fie de mai mare anvergură şi mai 
repetitive, cu atât selecția participanților tinde să aibă criterii mai clare. Intervenţiile de mici dimensiuni, 
care nu-și propun să fie transferate în alte contexte, tind să fie mai puţin restrictive, încurajând participarea 
elevilor doar pe baza interesului exprimat. Pe lângă raportarea la resursele disponibile, în general, criteriile 


luate în considerare în selecția participanţilor se referă la adecvarea materialelor și a activităţilor pregătite la 

nevoile celor selectați, la impactul potențial al participării, dar şi la structura grupului din care provine 


potențialul participant. Acest din urmă criteriu este utilizat pentru a minimiza efectele negative ale 
excluderii unor participanți. Chiar dacă se consideră că anumiți elevi nu îndeplinesc unele criterii de 
performanță, totuși participarea în comun la o experiență contribuie semnificativ la bunăstarea afectivă a 
grupului. Un exemplu în acest sens este includerea într-un grup de dans a unor participanți care, deşi dau 
dovadă de abilități artistice limitate, pun în mişcare o dinamică afectivă pozitivă prin faptul că dau 
posibilitatea membrilor cu abilități mai dezvoltate să exerseze comportamente prosociale. 

Dacă ne referim la activități proiectate dintru început într-o formulă de parteneriat între şcoala și 
organizaţiile culturale, se remarcă disponibilitatea reprezentanților mediului artistic şi cultural în a-şi ancora 
oferta nu doar în dimensiunea artistică, ci de a scoate în evidenţă şi valenţele educaționale, civice, intra- şi 
interpersonale ale ofertei lor. 

Dimensiunile proiectate ale intervenţiei s-au reflectat în mod direct în continuitatea relației pe care 
artistul / operatorul cultural a întreţinut-o cu şcoala. Intervenţiile pe grupuri mici, care nu necesitau 
prezenţa directă a unui cadru didactic a putut fi gestionată cu o implicare minimală din partea școlii, 
limitată de obicei la o supraveghere de la distanță a activităţilor. Odată ce intervenția a fost gândită în 
conexiune cu participarea cadrelor didactice şi/sau a presupus un număr semnificativ de școli participante, 
a fost necesar ca particularităţile şi cerințele sistemului educațional să fie luate în consideraţie. Spre 
exemplu, programe gândite pentru ciclul primar nu au putut fi transferate la ciclul gimnazial datorită felului 
în care materiile sunt predate: la ciclul primar, învățătorul are la dispoziţie toate orele de curs pentru a alege 
unde să integreze noi elemente, în timp ce la gimnaziu profesorii sunt limitați la un anumit număr de ore, 
ceea ce reduce considerabil flexibilitatea lor în a aduce noi conţinuturi. 

Toţi cei implicaţi în derularea activităţilor artistice consideră că reputația este expresia modului în 
care o intervenţie de succes se propagă în sistem. 

Programele şi activităţile oferite sunt, într-o proporție covârşitoare, gândite după specificul 
educaţiei nonformale, împrumutând flexibilitatea şi adaptabilitatea acestora la nevoile grupului vizat şi la 
situațiile care apar pe parcurs. 

Cei mai mulți dintre elevi (77,5%) nu utilizează un portofoliu personal pentru activitățile artistice, 
în care să includă produsele activităţilor sau impresii, comentarii, informaţii utile achiziţionate la activitățile 
la care a participat. Nici cei care folosesc acest instrument (16,3%) nu par a fi în totalitate familiarizați cu 
utilitatea lui. 


Tabel 12. Utilizarea unui portofoliu personal la activităţile artistice 


ili foliului l Total 
Utilizarea portofoliului persona N % 
Da 74 16,3 
Nu 352 7.145 
Nu ştiu la ce se referă / ce este un portofoliu. 16 3,5 
NR 12 2,6 
Total 454 100 

Locul de desfăşurare 

Spaţiul cel mai frecvent utilizat pentru derularea de activități artistice este cel şcolar. Un procent 
de 55% dintre elevi amintesc şcoala, în timp ce 45% fac referire la experienţe care au avut loc în afara 
școlii (case de cultură, muzee, parcuri, biblioteci). Părinţii semnalează, de asemenea, faptul că ultimele 
activități de care îşi amintesc au avut loc în şcoală (70,43%), iar restul, în afara şcolii. Cadrele didactice 
folosesc resursele de spațiu din școală: sala de clasa, sala de festivități, sala de sport, Centrul de 
documentare şi informare (CDI), biblioteca. Căminul cultural reprezintă o resursă pentru activitățile care 
au loc în afara şcolii. 

Opţiunea pentru derularea unor activități artistice în cadrul școlii reflectă şi dificultățile de a avea 
acces la alte spații, din rațiuni financiare sau legate de organizarea şi aprobarea activităților de către şcoală 
sau alte instituții cu atribuţii în acest sens. Şcolile care funcționează în afara sistemului public semnalează 
faptul că accesul la resursele de spațiu existente în instituțiile care oferă activități educative nonformale 


gestionate în cadrul sistemului public de învățământ nu este accesibil pe baza unor proceduri transparente. 


Timpul alocat 
Activitățile care s-au derulat în școală au avut loc cel mai adesea în afara orarului, în timpul 
săptămânii. Astfel, 44% dintre elevi semnalează săptămâna şcolară ca practică de desfăşurare a activităților 


artistice, înainte sau după încheierea orelor de curs, opinie exprimată şi de 55,48% dintre părinți. 


Figura 1. Momentul desfăşurării 


Momentul desfășurării activităţilor 


44 


În timpul săptămânii, în afara orarului În orarul zilnic La final de săptămână 


Derularea activităților artistice în timpul orelor este o practică semnalată de 32% dintre elevi şi de 
25,16% dintre părinți. Motivaţiile care susțin prezența activităților artistice în cadrul orarului şcolar sunt 
diverse: legătura strânsă între activitatea educațională sau extraşcolară (tema activităților) şi disciplinele din 
aria curriculară Arte; activități educaționale (proiecte) care vizează abordări inter- şi transdisciplinare; 


facilitățile programului „Şcoala altfel’; proiecte ale clasei care presupun corelarea experiențelor de educație 


Arta în şcoală: concepte şi practici NI 


formală cu cele nonformale; practica informală de cedare a unor ore atunci când există o nevoie de timp 


pentru pregătirea unor activităţi ale şcolii (proiecte, alte evenimente ale şcolii). 

Imposibilitatea de a mobiliza elevii în alte perioade de timp decât cele destinate orelor de curs 
reprezintă o problemă frecvent semnalată de către profesori, mai ales la elevii mici sau la cei care fac 
naveta. Este invocată ca explicaţie şi prezenţa sau absenţa disponibilităţii elevilor de a lucra în timpul liber 
(„au alocat timp proiectelor în care s-au implicat”), care diferă în raport de solicitările curente sau de anul 
de studiu. 

Din experienţa participanţilor la studiu, se constată că 23% dintre elevi au participat la activități 
artistice care au avut loc la sfârşit de săptămână, în timp ce 19,35% dintre părinți semnalează acelaşi aspect. 

Opţiunea pentru un anume moment dedicat activităţilor artistice reflectă oportunităţile pe care le 
identifică organizația şcolară pentru a răspunde nevoilor concrete de gestiune a timpului. Cadrele didactice 
intervievate semnalează frecvent dificultăți cărora au trebuit să le facă față datorită programului considerat 
încărcat al copiilor şi al profesorilor. Programul „Şcoala altfel” oferă anumite facilități privind 
administrarea timpului educativ de către organizația şcolară. 

Frecvența cu care şcoala oferă elevilor ocazii de participare la activităţi artistice indică practici 
derulate de câteva ori pe semestru (în opinia a 42,86% dintre părinţi şi a 56% dintre elevi). Programul 
„Şcoala altfel” coagulează experienţe privind activităţile artistice pentru aproape o treime dintre elevii 
respondenţi (28%) şi pentru 21,74% dintre părinţi. Coerenţa activităţilor artistice în timp (lunar sau mai 


des) este semnalată ca experiență de doar aproximativ 10% dintre elevi şi părinți. 


Figura 2. Frecvența participării elevilor la activități artistice 


Semestrialsau mai Doar în săptămâna Lunar sau mai des 
des "Scoala altfel” 

Resurse materiale şi financiare 

Faza exploratorie o precede adesea pe cea a identificării de resurse financiare, umane şi de timp. 
Ca efect direct al finanțărilor disponibile, cele mai multe program şi activități cu o dimensiune artistică tind 
să se organizeze în ateliere de câteva întâlniri. Bineînţeles, există și o categorie semnificativă de intervenții 
punctuale (de exemplu, prezentarea unui spectacol sau film, o vizită la un obiectiv cultural), dar obiectivele 
lor sunt limitate, cel mai adesea fiind acela de a declanşa explorarea unui subiect. 

Experiențele de învăţare prin intermediul activităților artistice, oferite elevilor de către școală, 
implică existența unor resurse materiale şi financiare (identificarea mecanismelor prin care pot fi procurate 
reprezintă o provocare pentru şcoală, de exemplu). Una dintre modalitățile utilizate constă în suportul 
financiar oferit de părinţi. Astfel, 45,28% dintre părinții au declarat că a fost necesar să contribuie cu bani 
pentru activităţile artistice în care a fost implicat copilul lor, în timp ce 41,51% au răspuns că nu. 13,21% 
nu îşi aduc aminte dacă au contribuit sau nu cu bani la activitățile artistice ale copiilor lor. 

Resursele materiale utilizate frecvent de elevi constau în hârtie, carton, culori, creioane, lipici, 
acuarele, foarfece, pensule, filme educaţionale, lecţii de tip e-learning etc., necesare pentru derularea unor 
activități plastice, muzicale, teatrale, ambientale. Părinţii s-au implicat în dotarea spațiilor sau în procurarea 
materialelor, precum și prin activități de voluntariat. 

Referitor la aceste aspecte, cadrele didactice intervievate amintesc frecvent faptul că trebuie să 
găsească soluții pentru lipsurile legate de materialele necesare sau de bani, în condițiile în care nu se simt 
sprijiniți prin instrumente la îndemână pentru a găsi sponsori („pentru fiecare activitate există o cheltuială 
de timp, energie, încercare de a găsi sponsori”). Eforturile de atragere a unor sponsori au însemnat şi că în 
unele cazuri s-a recurs la finanțarea activităților de către cadrele didactice („am scos bani din propriul 
buzunar şi am înregistrat”). 

Raportul de evaluare a programului „Şcoala altfel” relevă faptul că „cele mai mari provocări 
întâmpinate în organizarea săptămânii altfel au fost de natură financiară, conform opiniei a 50% dintre 
profesorii chestionați. Resursele materiale şi cele umane au fost, de asemenea, factori problematici pentru 
aproximativ 40% dintre profesori” (Măntăluță & Velea, 2013, p.40). 

Asociaţiile şi instituţiile profesionale care promovează diferite modalități de expresie artistică sunt 
o sursă de sprijin pentru artişti şi operatorii culturali, chiar dacă acesta nu se concretizează în sprijin 
financiar. Punerea la dispoziție de spaţii pentru activități, oferirea de materiale didactice și premii, 
asigurarea transportului sunt câteva forme pe care le poate îmbrăca sprijinul venit de la asociațiile şi 
instituțiile profesionale. 

Problema resurselor financiare are multiple repercusiuni asupra relaţie şcoală — artist/operator 
cultural. Date fiind experienţele din mediul privat, unde clientul vine şi cu resursele financiare, o primă 
dificultate decurge din nevoia de a ieşi din această logică pentru a putea aduce un program pentru elevi. 
Deoarece artistul şi operatorul cultural trebuie să aducă programul „la pachet”, cu resursele prin care să îl 


pună în aplicare, se creează o presiune suplimentară, care limitează resurselor lor de timp pe care le-ar 

putea investi în partea formativă. Artiştii/operatorii culturali, în măsura în care nu sunt organizați într-o 


societate cu scop comercial, tind să fie reticenți în a recurge la banii părinților. Această atitudine este 


accentută de convingerile artiştilor care fac un ideal din egalitatea de şanse în accesul la artă. 


Resursele umane 

Reflecția asupra resurselor umane este frecventă în cazul decidenți (directori, inspectori), 
confruntați cu situații de la inexistența personalului calificat, la fluctuațiile de personal. Problemele legate 
de gestiunea spațiului necesar pentru derularea activităților artistice sunt îngreunate prin posibilitățile 
limitate ale angajării unor specialişti care să vină în şcoală. 

În viziunea profesorilor şi a decidenților componenta de voluntariat prin suportul oferit de părinţi 
sau de comunitate este încă slabă, fluctuantă, iar sprijinul concret prin intervenţii de politică educativă care 
să susţină mai mult legătura educaţiei / şcolii cu viaţa cotidiană este perceput ca reprezentând un blocaj. 
Soluţiile amintite de cadrele didactice se referă la încheierea unor parteneriate care să permită venirea unor 
specialişti în şcoală, dar şi la sensibilizarea tuturor celor implicaţi în astfel de activități, prin recursul la 
comunicare şi la organizare pentru a rezolva problemele specifice. 

Absolvenţii de psihologie şi pedagogie sunt căutați pentru a sprijini activitățile încă din faza lor de 
proiectare, pentru a monitoriza desfăşurarea lor şi a analiza la sfârșit rezultatele. Fi sunt contactaţi fie 
individual, fie direct prin facultățile de profil, cu care sunt încheiate parteneriate. Relaţia cu studenții care 
vin în practică nu a fost întotdeauna benefică pentru cei care au organizat activităţi, de multe ori resursele 
investite pentru a-i contacta, a-i forma şi a-i monitoriza depăşind considerabil avantajele aduse de 
participarea lor. 

Datele obţinute în cadrul anchetei desfăşurate în rândul elevilor arată că activităţile artistice 
organizate de şcoală îi au ca promotori, în special, pe profesori, 90,5% dintre elevi menționând acest lucru. 


Elevii au în mai mică măsură această inițiativă (35,2%), iar părinţii doar în mod excepţional (4,4%). 


Tabel 13. Facilitatori ai educaţiei artistice pe niveluri de educaţie (%) 


Facilitatori ai educaţiei 'Total 
Nivel de educaţie Persoane 
Profesorii Elevii Părinţii care vin din % N 
afara şcolii 

Primar şi 

gimnaziu 73,3 12,2 6,4 8,1 100 172 
Liceu 59,9 29,1 1,9 91 100 464 
'Total 63,5 24,5 21 8,8 100 636 


O provocare semnificativă menționată de cei intervievaţi este de a actualiza constant materialele și 


metodele folosite, pentru a-şi menține relevanța pentru beneficiari. Dificultățile vin din costurile asociate, 

în special financiare şi de timp, precum şi din nevoia de a avea oameni cu o pregătire adecvată în 
colectarea de feedback şi transformarea lui în conţinuturi ale programului. Experiențele de tip colaborativ 
au fost multiplicate datorită soluţiilor pe care profesorii au încercat să le găsească pentru a rezolva 
problemele resurselor umane sau a materialelor necesare pentru derularea activităţilor. Ei afirmă că au fost 
sprijiniți de către operatori culturali din muzee, consilii judeţene, ONG-uri, prin intermediul unor instituții 
precum muzeele, primăria, centrele culturale judeţene sau alte organisme, în principal, prin derularea unor 


proiecte sau prin semnalarea altor oferte. 


Aşteptările elevilor privind domeniile artistice la care ar dori să aibă acces 


Aproape 60% dintre elevi au declarat că s-au simţit implicaţi/ foarte implicaţi în activităţile artistice 
la care au luat parte, în timp ce 14% au răspuns că nu s-au simţit deloc implicați sau doar în mică măsură. 
Totodată, merită remarcat şi faptul că 26% dintre ei nu au avut nicio opinie în acest sens. 

Rezultatele acestea generează o serie de întrebări privind fie motivarea elevilor de a se implica în 
astfel de activităţi, fie oportunitățile propriu-zise oferite de şcoală în acest sens, în termeni de atractivitate, 
accesibilitate, calitate a activităţilor artistice. 

Aproape 65% dintre elevi au apreciat că implicarea în activități artistice le-a făcut plăcere în mare și 
foarte mare măsură, 9% au apreciat a nu fi resimţit o satisfacție prin această implicare, în timp ce 26% 
dintre ei nu au răspuns la această întrebare. Plăcerea generată de implicarea în activitatea artistică manifestă 
o corelare puternic pozitivă cu interesul elevilor față de astfel de manifestări (artistice) şi una de factură 
puternic negativă cu exprimarea unei cerinţe în acest sens din partea profesorilor. Astfel, cu cât elevul este 
mai interesat de astfel de activități, cu atât satisfacția resimțită prin participarea la ele crește, fapt explicabil 
prin motivarea internă. În același sens, cu cât elevii simt că participarea lor la astfel de activităţi este o 
cerință exercitată de profesori, cu atât plăcerea lor de a participa la acestea este diminuată. 

Referitor la opţiunile de viitor privind domeniile artistice de interes pentru elevii participanți la 
studiu, cel mai frecvent, sunt identificate trimiteri generice, precum teatru, muzică şi dans. Alături de 
acestea, apar şi răspunsuri mai bine circumscrise ca tematică sau mijloc de realizare. În cel de-al doilea caz, 
elevii fac recurs la formulele organizatorice cu care s-au întâlnit mai des în viața şcolară: concurs, spectacol, 
expoziţie, club, cerc. Astfel, teatrul s-ar dori particularizat prin activități precum spectacole la teatru; 
cursuri de teatru; exerciții teatrale; scenete. Pentru muzică, aşteptările concrete presupun: concert de 
muzică modernă; expoziţie de instrumente muzicale; audiții şi interpretări; prezentare practică a diferitelor 
stiluri de muzică; lecţii muzicale şi pentru instrumente; muzică vocală, cor pentru copii; săptămâni ale 
muzicii cu diferiți reprezentanţi ai muzicii contemporane; concurs de muzică populară; tineri compozitori. 
Pentru dans, aşteptările concrete presupun: diferite stiluri de dans; dans modern; dansuri de societate; dans 


sportiv; cursuri de dans rap; club şi activități de dans; spectacole cu diferite stiluri de dans; balet. 

Printre aşteptările de viitor privind domeniile artistice de interes pentru elevi sunt prezente activități, 


cu o frecvență medie spre mică: pictura (cu exemple precum: pictură pe pânză; pictură pe sticlă; pictarea 
mesei şi scaunelor de piatră din curte; realizarea unei picturi împreună cu colegul); fotografie („să facem 
fotografii”; fotografie artistică; desenul; grafica pe calculator; meşteşuguri şi artizanat; vizitarea unor muzee 
şi galerii de artă. 

Exemplele extrase din opţiunile formulate de elevi pot sprijini profesorul în intenţia sa de a oferi 
activităţi de interes şi cu o deschidere mai mare către alte zone de experienţe: artă urbană, concurs graffiti; 
sculptură în metal, expoziţie de cărți antice, expoziţie de fotografie „Bucureştiul vechi”; bijuterie; să facem 
filme/filmul şcolii/ film educativ; design ambiental; decorare pentru Halloween; concursuri în domeniul 
tehnic; educaţie ambientală/ecologică; cenaclu literar; concursuri de rimă; experimente distractive; 
broderie; arhitectura; expoziţii de machete; realizare scurt metraj; sculptură; modelism; plimbare prin 
centrul oraşului; curs de gătit; meşteşuguri; origami; artizanat din ceramică; târg de vechituri, carnaval; „să 
invităm şi alte şcoli şi să asistăm la ore”; crearea de lucruri folositoare şcolii, mai multe ieşiri la muze, 
biblioteci, expoziţii etc.; discutarea de cărți; expoziție de cărți; atelier de croitorie; socializare sporită; 
concursuri de gastronomie; cursuri de gătit; cursuri de make-up; literatură; editor audio; freestyle, club de 
lectură; editare video; întâlniri cu scriitori; concepte pe baze artistice; workshop de film, centru de lectură; 
prezentări despre facultăţi; expoziţie foto: şcoala de azi - şcoala de ieri - şcoala de mâine; expoziție despre 
artiştii preferați, o expoziție despre cum am vrea să arate şcoala ideală; prezentarea lecţiilor într-un mod 
diferit care tinde spre niște activități artistice, fiind prezentate în modul acesta; schimb de experiență cu 


tinerii artişti din alte țări. 


6.3. Implementare 


Activităţile artistice organizate în şcoală sunt facilitate cel mai frecvent de către profesori, în opinia 
a 90,5% dintre elevi şi a 81,70% dintre părinți. Dacă profesorii sunt mai implicați în organizarea de 
activități la nivelul învățământului primar şi gimnazial, la liceu se observă o creştere de peste un sfert din 
procente a implicării elevilor. Din perspectiva părinților participanți la studiu, aproximativ câte un sfert 
dintre ei semnalează implicarea elevilor - o consecinţă a creşterii autonomiei lor - şi, respectiv, a părinților 
în organizarea de activități, cu predilecție pentru segmentul de învățământ primar şi gimnazial. 

Implicarea operatorilor artistici şi culturali (muzee, teatre, cluburi ale elevilor etc.), precum şi a 
organizaţiilor nonguvernamentale se regăseşte în aproximativ 10% din activităţi. Părinţii atribuie o 
implicare scăzută a instituţiilor din comunitatea locală (sub cinci procente). Din perspectiva operatorilor 
culturali, este apreciat ca fiind semnificativ rolul de facilitator al comunicării dintre reprezentanții din 
mediul artistic şi şcoală pe care şi l-au asumat părinții, intermediind şi venirea artiștilor şi organizațiilor 
culturale în şcoală. O observaţie empirică a participanților la studiu a fost că aproape întotdeauna părinţii 


care îi căutau pe artişti ca să-i aducă în şcoală aveau ei înşişi o anumită pregătire în zona artelor. 

Accesul elevilor la activităţile artistice organizate prin intermediul şcolii relevă faptul că aproape 
trei sferturi dintre elevii respondenţi afirmă că au participat la asemenea evenimente (74,90%). Doar 2,60% 
dintre respondenţi susțin că nu au fost invitați să participe la activităţile organizate. 19,80% dintre elevi 
declară că în şcoală au fost organizate activităţi artistice, însă nu au dorit să participe. 

Este util de semnalat capitalul de experiență acumulat prin intermediul programului naţional 
„Şcoala altfel” care, în 2013, însemna o participare de 60,30% a elevilor la activități culturale, procente 
apropiate obţinând doar activităţile sportive (62%), potrivit declaraţiilor participanților la studiu (Măntăluță 
& Velea, 2013, p.30). 

Implementarea activităţilor nu este lipsită de dificultăți în ceea ce priveşte relaționarea cu grupul 
ţintă. Ele pornesc din mai multe surse, cum ar fi nevoile de adaptare la specificul cultural al grupului, 
revalorizarea artelor pe care practicile didactice nu le promovează, revalorizarea experienţei personale ca 
sursă de inspiraţie, redefinirea rolurilor de creator şi spectator etc. 

Cadrele didactice intervievate consideră important profesionalismul resursei umane din şcoli, dar 
și calitatea relației administrative în interiorul şcolii. Observaţia unui participant la interviuri a fost că 
„manualele sunt aceleași, ceea ce contează sunt oamenii care le folosesc”. Opiniile exprimate în cadrul 
interviurilor semnalează faptul că, în acest moment, pregătirea profesională a cadrelor didactice şi a 
personalului din conducerea şcolilor este insuficient articulată, pentru a se reuşi să se creeze oportunități 
egale pentru toţi elevii. 

Atunci când artiştii au început să ofere programe educaționale, motivaţia personală de a promova 
o modalitate de expresie pe care o considerau valoroasă prima în fața identificării nevoilor grupului țintă şi 
a organizării activităţilor în acord cu aceste nevoi. Elevul era expus la un produs sau proces artistic, de cele 
mai multe ori fără o introducere în temă şi fără posibilitatea de a discuta la sfârşit despre experiența avută. 
Chiar şi astăzi, unii artişti aflați la început de drum în intervenţiile artistice practică şi susțin o astfel de 
abordare. Cei care au perseverat în această zonă au conştientizat, în timp, necesitatea proiectării 
intervenției în funcţie de unele obiective clar definite, care să fie urmărite prin instrumente adecvate în 
raport cu diferitele momente ale activității. 

În cazul instituţiilor de cultură, provocările au fost diferite. Deşi plecau de la un set de reguli 
instituționale şi aveau un portofoliu de produse artistice şi un personal cu o anumită pregătire 
profesională, ele au fost nevoite să-şi rearticuleze discursul şi experienţele propuse, astfel încât să fie 
relevante pentru publicul vizat — în cazul nostru şcolari şi preşcolarii. Factorul care pare să fi mediat 
succesul în acest demers pare să fi fost unul de natură financiară, dublat de cel al unei pregătiri 
profesionale care să permită articularea de programe coerente. Spre exemplu, o casă memorială va puncta 
rolul respectivei personalități într-o anumită epocă, făcând referire la ceea ce elevii știu de la anumite 
materii, iar un muzeu de artă îşi va valorifica colecțiile în discuţii despre reprezentarea unor teme prin 
diverse mijloace artistice. În ultimii ani, unele instituţii culturale au început să propună şi activităţi care să 


le permită elevilor să experimenteze postura de creator. 

Atât în cazul artiştilor / ONG-urilor artistice, cât şi în cel al instituţiilor de cultură, a fost 


conştientizată nevoia de a porni de la identificarea unor nevoi reale ale grupului ţintă, pentru creionarea 
unor activități care să răspundă la ele. Modalitățile de identificare au fost foarte diverse, structurându-se, în 
general, prin contactul direct cu grupul ţintă şi explorarea liberă a dorințelor şi aşteptărilor lor sau prin 
testarea unor instrumente și activități, pentru ca apoi informațiile primite să fundamenteze intervenții pe 
grupuri mai largi. 

Cadrele didactice intervievate fac referire la practici care configurează câteva scheme colaborative 
privind derularea activităţilor extraşcolare: prin implicarea profesorului şi a elevilor în activităţi organizate 
frecvent; prin implicarea profesorului şi a elevilor în activităţi propuse de alții; prin implicarea profesorului 
și a elevilor în activităţi propuse în cadrul unor proiecte şi asumate de şcoală. 

Atât elevii cât şi părinții declară că au fost consultați cu privire la derularea unor activități cu 
elemente artistice, conturându-se anumite dominante privind modalităţile de implicare a fiecărui grup. În 
calitatea lor de principali parteneri ai şcolii, circa jumătate din părinți (44,71%) au afirmat că au fost 
consultaţi de un reprezentant al şcolii în legătură cu activitățile artistice pe care le-ar dori pentru copiilor şi 
că s-a ținut, în mare parte, cont de părerea lor. 

Plecând de la experienţele lor, care au presupus şi găsirea unor soluţii pentru problemele concrete 
pe care au trebuit să le rezolve, cadrele didactice intervievate au formulat frecvent sugestii de colaborare cu 
un profesionist prin: invitarea unor artişti recunoscuți; introducerea unui opţional de educaţie artistică 
desfăşurat de un profesionist; posibilitatea deplasării unor specialişti în şcoală pentru organizarea unor 
cercuri artistice. 

Profesorii ar dori să existe o persoană resursă în şcoală (de exemplu, un animator) care să medieze 
colaborarea cu principalii protagonişti şi să gestioneze, cu sprijinul cadrelor didactice, evenimentele 
cultural-artistice. Decidenţii urmăresc atragerea de parteneri care sa vină în întâmpinarea nevoilor de 
formare artistică și personală a tinerilor, dar și a cadrelor didactice. Există, la nivelul discursului, dorința de 
a pune în fapt diferite modalităţi de colaborare cu partenerii identificați prin: crearea de parteneriate între 
școală și lumea artistică; implicarea autorităţilor locale pentru obținerea materialelor şi mijloacelor necesare 
pentru organizarea activităţilor artistice; implicarea comunităţii în finanţarea diverselor proiecte culturale; o 
bună colaborare şcoală-familie-instituţii culturale. 

Operatorii culturali semnalează nevoia de a cunoaşte mecanismele administrative care le-ar putea 
oferi accesibilitate în şcoală, în prezent, cel mai clar atu al lor fiind dat de propria reputaţie și vizibilitate 
profesională pentru sistem. Atunci când operatorii culturali au o finanțare disponibilă, ei pot oferi şcolii 
programe și activităţi cu o dimensiune artistică, organizate în ateliere formate din câteva întâlniri. 

Primul pas este şi cel mai greu, în lipsa unor canale formale prin care artistul /operatorul cultural 
poate intra în dialog direct cu şcoala pentru a dezvolta programe cu o dimensiune educațională. 
Experiențele se divid în general în două: a) cei care au fost nevoiţi să apeleze la cunoştinţe informale 


pentru a putea iniția dialogul și b) cei care au recurs la decidenţi de nivel înalt (inspectorate, Ministerul 

Educaţiei) pentru a-şi legitima demersul şi pentru a primi atenție din partea şcolii. Sunt foarte rare 
experienţele artiştilor/operatorilor culturali în care şcolile spre care s-au îndreptat aveau nişte proceduri 
prin care să asculte, să analizeze şi să direcționeze oferta acestora către persoane abilitate din cadrul şcolii. 
Acolo unde experienţa a fost considerată un succes, există tendința apariției unui fenomen de contagiune, 
unde beneficiarii intervenţiei îi fac publicitate între egalii lor, dar şi în fața profesorilor. 

Participarea la activităţi artistice a creat un capital de experienţă pentru toți protagoniștii implicați: 
elevi, profesori şi decidenţi, părinți, reprezentați din instituții şi organisme din afara şcolii. Totuşi, 
clarificarea responsabilităţilor fiecărei părți încă de la începutul pare a fi un capitol deficitar în relația 
artist /opetrator cultural - şcoală. Nu de puţine ori, cei care au propus activităţi şcolilor şi-au exprimat 
dezamăgirea că nu au găsit în instituţia educațională un partener cu care să construiască un proiect care să 
beneficieze de aportul profesional al ambelor părți. Fie că a fost vorba de activități desfăşurate în şcoală 
sau într-o locaţie oferită de o instituţie de cultură, au existat numeroase cazuri în care profesorii au adoptat 
un rol pasiv, de simpli însoțitori de grup, punând pe umerii artiştilor/operatorilor culturali întreaga muncă 
de a susţine activitatea. Chiar dacă în cazul unor programe s-a apelat la sprijinul unor voluntari, ei nu au 
putut compensa aportul pe care l-ar fi putut aduce niște profesionişti în educație. 

Pentru mai mult de jumătate dintre elevii respondenţi (64%), rolul pe care consideră că l-au avut 
pe durata activităţilor a însemnat asistenţa la prezentări sau spectacole (vizite la muzeu, la concerte, la piese 
de teatru etc.). Asumarea unui rol care să presupună participarea activă la crearea unor produse artistice 
(piese de teatru, spectacole de muzică, obiecte decorative etc.) a fost expetimentată de mai mult de o 
treime dintre elevi, în timp ce doar 21% apreciază că au avut ocazia să înveţe despre diferite forme artistice 
(istoricul lor, concepte de bază, etc.). Se constată o implicare preponderentă a elevilor în activităţile 
artistice de tipul „asist la”, în timp ce, la o distanță considerabilă, se situează acțiuni precum „particip activ 
la” sau „învăţ despre”. 

Implicarea personală a părinților în organizarea de activităţii artistice în şcoală a presupus 
susţinerea financiară a activităţii pentru 34,78% dintre respondenţi. În ordinea descrescătoare a ponderii 
lor, părinții au mai fost implicaţi în oferirea de feedback la sfârșitul activităţii (24,22%), în pregătirea 
activităţilor (18,63%) sau în desfăşurarea acestora (16,77%). 

Operatorii culturali sunt încrezători în ceea ce priveşte oferta educaţională pe care o propun, dar 
de îndată ce trebuie să treacă de la faza de concepție la cea de transpunere în practică încep să resimtă 
dificultățile ce ţin de relația cu şcoala și cu sistemul educaţional. Consensul general pare a fi că relația cu 
şcolile este o componentă cu un grad ridicat de aleatoriu. Şcolile sunt percepute ca acționând discreționar 
în raport cu programele pe care le primesc sau le resping, ceea ce creează un oarecare sentiment de 
frustrare în rândul artiştilor şi operatorilor culturali, care nu primesc o motivare din partea şcolilor pentru 
opţiunile lor. Nu putem să nu menționăm problema pe care artiştii o văd în relaţie cu anumite mentalități 
pe care ei le consideră specifice şcolii. Este vorba de importanța acordată anumitor materii în detrimentul 


altora, care este justificată prin eficiența sau ineficiența presupusă a unora sau a altora dintre discipline. De 

aici iau naştere anumite reacții fie de respingere, fie de atragere a programelor educaționale cu o 


dimensiune artistică, însemnând includerea sau excluderea lor din oferta educațională a şcolii. 


Există o dezamăgire în rândul artiştilor şi operatorilor culturali în ceea ce priveşte sprijinul primit 
din partea Ministerului Educaţiei. Pe de o parte, se face referire la un protocol de colaborare cu Ministerul 
Culturii care ar fi trebuit să faciliteze relația dintre şcoli şi instituţiile de cultură finanțate de stat, dar care 
nu este funcțional. Pe de alta parte, se face referire la eficiența limitată a recunoaşterii din partea 
Ministerelor pe care o primesc anumite programe. Problema unor finanţări directe din partea Ministerului 
Educaţiei, după modelul celor intermediate de Administraţia Fondului Cultural Naţional, este prezentată 
ca un ideal foarte îndepărtat, fără şanse de a deveni realitate pe termen scurt sau mediu. Deşi Ministerul 
Educaţiei are astfel de mecanisme de finanțare a proiectelor (vezi mecanismul de aprobare a activităţilor 
educative la nivel național CAEN, cap. 3.2. şi 3.3.), totuşi acesta nu este foarte favorabil iniţiativelor care 
nu presupun concursuri sau festivaluri. 

Un caz distinct de model de lucru între cei care oferă anumite activități și școală este cel în care 
sistemul nici nu respinge, nici nu încurajează prezenţa artiștilor în şcoală, manifestând distanță şi 
indiferență. Rezultatul tipic al unei astfel de raportări între cele două părți este desfășurarea activității 
propuse de artişti, dar într-un climat de incertitudine, care poate evolua oricând într-o direcție sau cealaltă. 

Consilierii şcolari au jucat un rol semnificativ în intermedierea relaţiei şcoală — artist, postura lor 
de cadre didactice cu responsabilităţi şi în afara predării unor materii predispunându-i la a fi deschişi şi spre 


alte tipuri de programe educaţionale. 


6.4. Impactul activităţilor cu o dimensiune artistică 


Şcoala continuă să reprezinte locul cel mai important în care copiii şi adolescenţii își construiesc 
aparatul critic pentru înțelegerea experienţelor la care participă în timpul orelor sau în afara programului 
şcolar. Aceste experiențe se structurează în câteva dominante care pot fi asociate cu posibile obiective 
educaţionale referitoare la capacitatea de gândire critică, capacitatea de rezolvare de probleme (în raport cu 
situații din viața reală); capacități colaborative etc. Beneficiile menţionate de respondenţi se pot regăsi la 
nivel cognitiv, atitudinal, acţional şi relațional. 

Participanţii la studiu recunosc existența unor beneficii obținute prin intermediul activităților cu 
dimensiune artistică, existând un consens între respondenţii din toate categoriile investigate. Arta este 
văzută în dubla ipostază de vehicul pentru educaţie şi pentru autoformare. Ea este creditată cu puterea de 
schimbare a celor care o experimentează atât la nivel interior (dexterităţi, competenţe, reglare a emoţiilor, 


atitudini), cât şi la nivel social (emanciparea unor grupuri marginalizate, schimbarea imaginii publice a los). 

Îmbunătăţirea procesului de învățare 

Cadrele didactice participante la studiu semnalează importanţa artei şi a educaţiei artistice pentru 
îmbunătăţirea procesului de învăţare prin trimiteri la rolul acesteia, la componentele strategice sau la acest 
context de învăţare. Pentru aceştia, educaţia artistică are ca funcţie să-l înveţe pe elev să fie un bun 
receptor şi producător de artă („Arta sprijină procesul de învățare”; „Rolul educaţiei artistice constă în a 
oferi suportul formativ premergător pentru a deveni receptor (înțelegerea artistică) şi producător de artă”); 
să-l sensibilizeze de la vârste mici față de componenta estetică şi să-i cultive gustul pentru frumos 
(„Educaţia artistică presupune un proces de învăţare care vizează cultivarea gustului pentru frumos într-un 
cadru organizat şi cu strategii adecvate”); să-l ajute să se dezvolte armonios. Condiţiile de reuşită presupun 
o intervenție educativă timpurie pentru a-i sensibiliza pe elevi de la vârste mici față de componenta 
estetică. Implicit, prin această strategie, profesorii respondenţi apreciază că vor reuşi să cultive gustul 
pentru frumos şi să-i ajute pe copii să se dezvolte armonios. 

Rezultatele studiului de evaluare a programului „Şcoala altfel” arată că anumite aspecte privind 
organizarea şi desfăşurarea săptămânii dedicate acestor activități, cum ar fi corelarea temelor şi realizarea 
coerenţei activităților de învăţare sau satisfacerea dimensiunii educaţionale a activităților planificate, au fost 
percepute ca dificile de aproximativ 15% dintre profesorii respondenţi (Măntăluţă & Velea, 2013). În 
schimb, aproximativ un sfert dintre profesorii chestionați semnalează dificultăți legate de selectarea 
temelor, de motivarea elevilor pentru implicarea în activități sau de planificarea activităților. 

În studiul de față, profesorii intervievaţi au semnalat potenţialul de convergenţă al domeniului de 
învăţare, favorizând punţile necesare între formal, nonformal şi informal. Ca observaţie, această 
convergență pare să fie amintită mai curând la nivel declarativ, deoarece nu apare semnalată în plan practic 
ca beneficiu de învăţare (rezultate, produse, feedback). Totuşi, confirmări ale impactului activităților în 
planul învăţării sunt realizate prin intermediul portofoliilor elevilor. De asemenea, schimbarea formatului 
de interacțiune - activităţile desfășurate cu parteneri din afara școlii — şi a locului de desfăşurare au un 
impact mai mare asupra implicării elevilor într-o experienţă nouă de învăţare. 

În procesul de învăţare, este mai rar invocată arta ca mijloc pentru atingerea unor scopuri 
educative sau a unor obiective de învățare. Atunci când apar astfel de trimiteri, ele se referă la observații 
precum: elevii ar trebui să își formeze o educaţie culturală; îşi vor dezvoltata competențele de viață; vor 
dezvolta aptitudini artistice; îşi vor dezvolta gândirea, memoria, creativitatea. Tot rar, soluţiile pe care le-au 
găsit profesorii pentru problemele cu care s-au confruntat fac referire la utilizarea unor metode sau 
variante de lucru care să se acordeze cu exigența copiilor în aprecierea activităţilor şi să-i abiliteze 
metodologic pentru a-şi formula şi justifica opiniile. 

Opțiunile pentru utilizarea strategiilor didactice centrate pe portofoliu se justifică prin efectele 
observate de profesori asupra procesului de învăţare şi a comportamentului elevilor (Bercu, 2012). Cei mai 
mulți dintre elevii participanți la studiu (77,5%) declară că nu utilizează un portofoliu personal în care să 


includă produsele activităților artistice sau impresii, comentarii, informații utile achiziționate prin aceste 

experienţele, în timp ce 3,62% dintre aceştia nu ştiu exact în ce constă utilitatea acestuia. Elevii care declară 


că utilizează acest instrument de lucru pentru a înregistra rezultatele activităților cu dimensiune artistică 
(16,3%), au ca motivaţie principală pentru realizarea portofoliului personal constituirea unui dosar cu 
diplome şi certificate care să ateste experienţele lor și să constituie un CV util pentru admiterea la facultate 
sau pentru angajare. 

Din perspectiva a aproximativ o jumătate dintre părinţii chestionați, principala motivaţie de 
participare a copiilor la activități cu dimensiune artistică presupune interesul acestora față de astfel de 
experienţe (50,63%). Valorile colaborative, plăcerea de a lucra cu colegii, sunt determinante pentru 14,56% 
dintre părinți, iar 11,39% dintre respondenţi consideră că implicarea elevilor la sugestia părinților 
constituie motivația principală. Aproape un sfert dintre părinți afirmă că participarea copiilor a avut ca 
motiv principal faptul că a fost o cerință din partea profesorului (23,42%). Dispunerea opţiunilor elevilor 
privind principala lor motivaţie de participare la activităţi artistice este relativ similară cu cea obţinută prin 
analiza răspunsurilor părinților: interesul față de astfel de experienţe (39,30%); o cerință din partea 
profesorului (23,46%); dorința de a încerca lucruri noi (18,77%); plăcerea de a lucra cu colegii (14,37%); 


aprecierea părinților (4, 11%). 


Dezvoltarea de competenţe şi capacităţi 

Printre beneficiile implicării în activităţi artistice semnalate de elevii chestionați, se remarcă 
ponderea crescută acordată utilității activităților artistice pentru stimularea comunicării, relaționării şi a 
lucrului în echipă. Peste o treime dintre elevi consideră că activităţile artistice i-au ajutat „foarte mult” din 
perspectivă relațională. Cu ponderi semnificative sunt cei care apreciază „foarte mult” activităţile artistice 
pentru aportul pe care l-au adus la dezvoltarea comunicării, la relaxare şi la apropierea de școală. Părinţii au 
perspective convergente cu ale elevilor cu privire la relaționare, comunicare și colaborare în grup. De 
asemenea, ei consideră că există beneficii ale participării copiilor la activități artistice manifeste în plan 
atitudinal și emoţional: se simt mai bine la şcoală și sunt mai echilibrați în raport cu activitățile şi 
responsabilităţile cotidiene. 

Capacitatea de comunicare a copiilor reprezintă un punct forte nu doar în cadrul activităţii şcolare 
a copiilor, ci şi în raport cu competențele de care au nevoie în afara şcolii şi pe tot parcursul vieții. 
Comunicarea şi colaborarea reprezintă pentru părinţi aspecte care se asociază cu reuşita în plan personal şi 
socio-profesional. De altfel, ei asociază strâns imaginea pe care o au despre utilitatea artei cu cea despre 
educaţia artistică şi despre educaţie, în plan mai general. 

Cadrele didactice semnalează implicaţiile artei şi ale educaţiei artistice pentru facilitatea 
comunicării cu alte persoane, fiind amintite influențele asupra colaborării, a parteneriatului („Spre 
exemplu, devin mai cooperanți cei care participă la activități de grup, cei care şi-au descoperit anumite 
talente devin mai interesați de şcoală, se bucură când sunt promovați”) sau a disponibilității de a dialoga, a 


accepta diferențele de perspectivă sau a manifesta empatie. 

Opiniile cadrelor didactice şi ale decidenţilor intervievaţi cu privire la utilitatea artei şi a educației 
artistice se structurează, cel mai frecvent, în jurul dezvoltării creativităţii („educaţia artistică dă posibilitatea 
adolescenților să-şi exploreze creativitatea, să-și folosească imaginația, printr-o abordare integrată a 
fenomenului cultural - artistic”). Sunt aduse în discuţie beneficii privind gândirea critică, prin observare, 
descoperire, analiză, reflecţie. Trimiterile la capacitățile de a rezolva probleme sunt prezente mai rar 
(„formarea abilităţilor de rezolvare de probleme, asumarea riscurilor”). În mod similar, trimiterile la 
capacităţile de autoevaluare/ autocunoaștere sunt rare („arta poate fi folosita pentru autoeducare”; 
„activităţi în care elevii să-şi descopere, utilizeze și dezvolte talentele”). Există opinii care semnalează 
posibilitățile de dezvoltarea a abilităţilor sociale sau, mai general, de formare a abilităților de viață („în 
perioada şcolarităţii se formează abilități de viaţă, acum se canalizează trăirile, se exprimă sentimentele fără 
limită”), precum și aspecte referitoare la formarea convingerilor, modelelor de viaţă. 

Cu o frecvență medie, sunt puse în valoare de către profesori roluri ale artei din perspectiva vieții 
de zi cu zi, care se referă la cunoştinţe şi deprinderi (estetice); capacitatea de interacțiune socială şi 
gestiunea relațiilor interpersonale; capacitatea de integrare socială. Sunt semnalate limitele formative care 
apar la specializările din domeniul tehnic şi economic. 

Artei, ca modalitate de dezvoltare a abilităților sociale, i se atribuie un rol şi în integrarea socială 
(„arta poate fi folosită pentru integrare socială”), inclusiv pentru persoanele cu dizabilități („arta ne ajută să 
integrăm copii cu CES şi pe cei cu tulburare de comportament”). Funcţiile de intervenţie socială sunt 
amintite, mai curând, de profesori (decidenţii participanţi la studiu nu fac trimiteri explicite către aceste 
aspecte). 

Cadrele didactice participante la studiu semnalează frecvent utilitatea artei în raport cu dezvoltarea 
personală, în plan general, atunci când apreciază utilitatea artei şi a educaţiei artistice. Principalele beneficii 
menţionate țin de creşterea încrederii în sine, a capacității de exprimare personală şi a stimei de sine. 

Sunt amintite şi contribuţii ale artei în domeniul autocunoașterii („Pentru că prin artă vorbim 
despre vieţile noastre, ne putem schimba perspectiva din care putem cunoaşte un lucru sau un fenomen”), 
sau în ceea ce priveşte identificarea unor dimensiuni spirituale și a unor modele de viață mai complexe 
(„ne ajută să devenim mai buni”). În plan social, utilitatea artei constă în procurarea unor modalităţi 
eficiente de exprimare a problemelor sociale, dar şi în posibilitatea de a rezolva efectiv asemenea 
probleme, precum și în dezvoltarea societăţii, prin soluţiile creative pe care le oferă. Prin intermediul artei, 
se creează disponibilitate și deprinderi de observare constantă a spațiului public, ca purtător de valori 
artistice şi culturale şi ca loc al memoriei colective. 

Impactul formativ al activităţilor de educație prin artă este considerat semnificativ pentru 
înţelegerea şi exprimarea trăirilor personale (emoţii şi sentimente) şi favorizant pentru cunoaşterea de sine, 
prin descoperirea talentelor şi exprimarea personalității lor. Impactul artei asupra elevului presupune 


dezvoltare armonioasă, dezvoltare intelectuală, formarea de convingeri şi atitudini, disponibilitate pentru 

colaborare, sensibilizare şi motivare pentru participarea la evenimente artistice, calitatea utilizării timpului 


liber. 


Contactul cu latura emoțională pe care îl facilitează arta este văzut ca un atu important în a genera 
interes pentru înțelegerea lumii, în general, şi pentru învățare, în mod particular. Persoanele angajate 
într-un demers artistic sunt creditate cu o mai bună înțelegere atât a propriilor nevoi şi trăiri, cât şi cu o 
receptivitate crescută faţă de nevoile şi trăirile celor din jur. 

Dezvoltarea capacității elevilor de a lucra pe termen lung este amintită generic („proces care se 


prelungeşte şi după terminarea studiilor cu ajutorul educaţiei continue”). 


Relevanţa pentru problemele din viaţa cotidiană 


Utilitatea artelor este văzută ca fiind legată de integrarea experiențelor oferite de experienţele 
cotidiene ale tinerilor. Problema subiacentă la care au făcut referire persoanele intervievate ţine de 
prezentarea artelor ca fiind ceva inefabil, distant, greu de accesat și cu o dimensiune elitistă. Experiența de 
bază propusă este cea a participării şi a creării, fiind opusă celei de a admira ce au făcut alții. Fără să-şi 
propună să facă din tineri creatori profesionişti de artă, programele analizate şi opiniile exprimate în 
interviuri, converg spre ideea de a-i aduce pe aceştia în postura de a experimenta şi a trăi arta. 

Valoarea informaţiilor de tip enciclopedic este pusă la îndoială, în contextul în care, în momentul 
de faţă, accesibilitatea artei este incomparabil mai mare în epoca digitală. Ele sunt percepute ca fiind, în 
special la vârste fragede, un balast care are un efect negativ asupra motivaţiei de a se implica în activități cu 
o dimensiune artistică. 

Nu doar latura practică adusă de artişti şi operatorii culturali este ceea ce face diferența față de 
abordările curente propuse de şcoală, ci şi gradul de implicare al copiilor. Beneficiile aduse de învăţarea pe 
de rost a unui rol într-o piesă de teatru este văzută ca net inferioară ca rezultate faţă de implicarea copiilor 
în identificarea unei probleme, scrierea unei piese pe acel subiect şi apoi interpretarea unui rol într-o 
reprezentație a ei. Se ajunge prin acest demers complex la construirea şi/sau schimbare unor atitudini, rol 
pe care şcoala doreşte să-l joace, dar adesea nu reușește. 

Rolurile artei şi ale educaţiei artistice în raport cu viaţa de zi cu zi se structurează cel mai frecvent, 
potrivit opiniilor profesorilor participanţi la cercetare, pe următoarele direcții: dezvoltarea unei vieți de 
calitate şi a unor modele comportamentale; dezvoltarea capacităţilor de observare şi de analiză, ca suport 
pentru înțelegerea vieții. Dezvoltarea unei vieți de calitate şi a unor modele comportamentale presupune 
oportunități pentru: petrecerea constructivă a timpului liber; echilibru interior; armonie sufletească şi în 
familie; mediu frumos; modul de a se îmbrăca şi opţiunea pentru o ţinută decentă (formată prin 
intermediul şcolii); opțiunea pentru alte modele comportamentale decât cele din viața de zi cu zi, din 


media şi de pe stradă. 

Pentru părinți, relevanţa artei şi a educației artistice pentru copiii lor este identificată în planuri 
similare cu cele amintite de către profesori, accentuând totuşi anumite dimensiuni cu un caracter mai 
pragmatic. Această atitudine se explică prin faptul că părinții sunt cei responsabili de luarea unor decizii 
legate de viitorul copiilor sau de instrumentele prin care reuşesc să-i echipeze pentru a deveni autonomi: o 
bună dezvoltare a capacităţii copilului de comunicare, integrare în societate; proiecte extraşcolare care să-i 
ajute pe copii să colaboreze mai bine între ei si să se cunoască pe sine în reprezentarea şi alegerea unui 
posibil viitor etc. Implicarea în social este realizată în raport de abilitățile creative sau de calitatea de 
consumator cultural a viitorilor adulți. Astfel, se poate interveni în sprijinul calității vieții în spaţiul public 
prin implicarea in diverse activități creative, prin voluntariat, prin respectul față de valorile de patrimoniu, 
prin observare şi reflecţie critică asupra valorii acțiunilor reprezentanților instituţiilor publice etc. 

Utilitatea artei şi a educaţiei artistice pentru rezolvarea unor probleme cu impact în societate este 
mai rar amintită de către elevi, părinți sau profesori. Aceștia din urmă citează uneori beneficiile acestor 
activități în situaţii de risc (lipsă de motivare pentru învăţare, risc de abandon şcolar, grupuri din zone 
defavorizare; relaţiile dintre persoane cu dizabilități şi ceilalți elevi etc.). Părinţii percep arta ca fiind 
angajantă pentru propria adaptare/ integrare a copilului lor în societate sau pe piața muncii, mai puţin ca 
modalitate de abilitare pentru implicarea în rezolvarea unor probleme ale comunității. 

Însumând aproximativ un sfert din opiniile exprimate, reprezentările elevilor cu privire la utilitatea 
activităţilor artistice în raport cu problemele din viaţa reală se structurează, de asemenea, în trei imagini: eu 
şi profesia mea; eu şi lumea în care trăiesc; eu şi lumea pentru care trăiesc. În primul caz, arta în şcoală 
înseamnă pentru elevi o experiență din care pot învaţă lucruri noi, care îi pot ajuta în viață şi le pot 
influenţa viitorul; descoperirea resurselor proprii şi a unei posibile cariere; exersarea imaginaţiei şi a 
creativităţii ca stimulent pentru acumularea de experiență; dezvoltarea abilităţilor din punct de vedere 
profesional. Imaginea vieții personale este conturată prin opţiunile pentru anumite valori, prin cunoaşterea 
de sine şi prin utilizarea calitativă a timpului liber („să-mi petrec timpul într-un mod frumos”). În cel de-al 
treilea caz, elevii se văd implicaţi în societate prin astfel de activităţi („a face ceva din propria inițiativă, 
ceva pentru alţii, nu doar pentru tine”). Dimensiunea socială este abordată de elevi şi prin trimiteri la 
dezvoltarea societății, a întregii națiuni, prin calitatea membrilor săi şi a opțiunilor valorice („ne ajută să fim 
mai buni ca popor”). 

Artiştii independenţi şi ONG-urile artistice, în lipsa de cele mai multe ori a unui portofoliu pe care 
să se simtă obligaţi să-l valorizeze, propun elevilor experienţe artistice care să le valorifice experiența de zi 
cu zi. Fie că e vorba de imagini din comunitatea lor, piese de teatru despre ei şi şcoala, desene pe diverse 
tematici apropiate de experienţele lor, reguli pentru organizarea caselor şi blocurilor de pe strada unde 
locuiesc, artiştii încearcă să pornească din cotidian pentru a construi noi experiențe cu valoare de reflecţie 


şi exprimare. 


Arta în şcoală: concepte şi practici CI 


Rezultate şi produse 


Identificarea rezultatelor poate fi considerată ca fiind sistematică doar în ceea ce priveşte numărul 
participanților şi al activităţilor desfăşurate. Fenomenul este în bună parte datorat relației cu finanţatorii, fie 
ei privaţi sau de stat, care cer în mod regulat rapoarte de progres. 

Sunt frecvent amintite de către profesorii participanți la cercetare spectacolele, expozițiile şi 
obţinerea recunoaşterii prin intermediul diplomelor, premiilor (cupe sau bani). Valorificarea activităților 
artistice se realizează prin portofoliul personal, prin diplome, prin recunoaşterea activităţilor de voluntariat. 
De asemenea, activităţile îşi pot găsi un context de dezvoltare mai amplă prin intermediul unui CDS. 

Produsele sunt considerate principalele rezultate ale activităților, având atașați şi anumiţi indicatori 
de evaluare a calității. Spre exemplu, coeziunea grupului şi capacitatea de a pune împreună experiențe 
personale în scrierea unei piese de teatru sunt considerate ca fiind indicatori de calitate ai produsului final, 
chiar dacă ei reflectă mai degrabă procesul. 

La nivelul practicilor prin care se răspunde unei nevoi economice sau sociale identificate în grupul 
respectiv de elevi, observăm că rezultatele activităților cu dimensiune artistică au presupus vinderea unor 
produse realizate în cadrul unor târguri/bazaruri în 5,3% din situaţii, potrivit elevilor, şi în 13,58% din 


situaţii, potrivit părinților chestionați. 


Tabel 14. Utilizarea produselor activităților artistice derulate în şcoală 


Utilizarea produselor activităţilor artistice Total % 
Vi s-au dat acasă. 84 18,5 
Au fost expuse/prezentate în clasă sau în şcoală. 181 39,9 
Au fost vândute în cadrul unor târguri. 24 5,3 
Nu ştiu ce s-a făcut cu aceste produse. 61 13,4 


6.5. Mecanisme de feedback şi ajustare 


Asigurarea calității 

Colectarea opiniilor tuturor celor implicați în derularea activităților reprezintă un mecanism de 
asigurare a calității educației. Plecând de la acest feedback, organizația şcolară poate să-şi îmbunătățească 
activitățile şcolare și extraşcolare. Consultarea părinților s-a dezvoltat ca practică şi a devenit mai 
sistematică datorită schimbărilor privind evaluarea și acreditarea unităților de învățământ. 

Experiențele profesorilor privind inițierea, organizarea și desfăşurarea activităţilor artistice s-au 
structurat, în principal, prin intermediul concursurilor, serbărilor sau festivalurilor. Acestea au presupus 
implicarea personală a profesorului, precum şi implicarea elevilor. Au fost utilizate fişa şi procedura 
standard pentru proiecte la nivel de unitate şcolară, cerute la evaluările realizate de Agenţia Română de 


Asigurare a Calităţii în Învăţământul Preuniversitar (ARACIP). Este important de precizat că activităţile 

din şcoală pot face parte din calendarul activităților educative naționale sau regionale. Nu sunt oferite alte 
detalii legate de organizarea şi desfăşurarea activităților. 

Profesorii din sistemul educaţiei alternative intervievaţi afirmă existența unor practici de mentorat 
în vederea supervizării: „se lucrează pe principiul mentoratului în cadrul şcolii, în colaborare cu mentori de 
la instituţii partenere din țară şi străinătate” (alternativa educațională Waldorf). 

Aceste practici presupun un capital de experienţă constituit şi pe parcursul derulării programului 
„Şcoala altfel”, care relevă ponderi relativ similare între practicile de evaluare sistematică, realizată prin 
chestionare sau interviuri cu beneficiarii (45,9%) şi practicile discuţiilor informale cu beneficiarii (44,2%) 
(Bercu, 2012). 

Prin normativele în vigoare, profesorii constată că există o presiune administrativă asupra lor care 
îi transformă pe foarte mulţi în „vânători de puncte”. Faptul că nu se regăsesc în modalitățile de evaluare a 
prestaţiei profesionale determină o reflecţie critică legată de condiţia profesorului. 

În ansamblu, există puţine opinii exprimate de participanţi privind capacitatea de a implementa un 
ciclu complet de activităţi. Unii profesori consideră că încă nu există asemenea capacităţi, de aici, nevoia de 
sensibilizare/ formare de conţinut, nevoia de formare pentru a realiza programe performante. Sunt 
formulate argumente precum: „Încă nu. Profesorii înşişi (unii) au lipsuri în propria cultură generală şi nu 
apreciază potențialul acestor activități. Alţii promovează unele meşteşuguri, dar fără discernământ artistic, 
astfel că se ajunge la realizarea unor produse kitsch”. În opinia altor profesori, există asemenea capacităţi, 
care pot fi folosite dacă există motivaţie din partea cadrului didactic pentru implicare şi disponibilitate 
pentru a aplica cicluri de activități, precum şi disponibilitatea pentru sensibilizarea elevilor față de 
asemenea activități. 

Atuurile dobândite prin intermediul altor experiențe constituie argumente pentru profesori 
privind capacitatea lor de a implementa cicluri complete de activități. Aceste atuuri se referă la experiența 
de lucru dobândită prin intermediul proiectelor şi la sprijinul venit de la specialiști din alte instituţii 
partenere. 

Pe lângă formarea profesională pe care o au artiştii şi profesorii în domeniile lor de specialitate, 
este resimțită nevoia unor formări care să confere unele abilități şi informații din sfera profesională a 
celuilalt, cum ar fi centrarea pe nevoile elevilor, în cazul artiștilor, şi informaţii despre modul de lucru al 


artiştilor, în cazul profesorilor. 


Monitorizare şi evaluare 

Organizarea activităţilor educative și extraşcolare au pus în legătură directă părinţii cu profesorii, 
pentru rezolvarea problemelor administrative legate de resursele necesare, în general. În schimb, 
consultarea părinţilor pentru oferirea de feedback la sfârşitul activităţii a fost confirmată de doar un sfert 


dintre respondenţi (24,22%). 

Din perspectiva elevilor chestionaţi, analiza propriei implicări în cadrul ultimelor activități artistice 


organizate de profesori pune în evidenţă faptul că peste jumătate dintre aceştia consideră că au avut un rol 
în discuţiile privind tema activității (65,9%); comunicarea impresiilor personale despre implicarea în 
activitate (65,9%); pregătirea activității (55,9%); modalitatea de desfăşurare a aceasta (60,9%) sau 


îmbunătăţirea modului de desfăşurare a activității (49,2%). 


Tabel 15. Analiza propriei implicări în cadrul ultimelor activități artistice organizate de profesori 


DA* | NU* 

Tema activităţii 65,9 8,4 
Pregătirea activității 55,9 18,3 
Modul în care urma să se desfăşoare activitatea 60,9 13,2 
Rezultatele obținute 39,9 33,7 
Îmbunătăţirea modului de desfăşurare a activităţii 49,2 | 25,3 
Felul în care te-ai simţit în cadrul activităţii 472 | 26,4 
Impresiile tale despre ceea ce ai realizat în cadrul acestei 

activități 65,9 8,4 


* DA/ NU — se referă la discutarea sau nediscutarea aspectelor mentionate. Diferenta până la 100% 
este constituită de nonrăspunsuri 

Implicarea în activități artistice cu elemente artistice a presupus o distribuţie de aproximativ câte 
un sfert din opiniile elevilor chestionaţi cu privire la efectul asupra capacității acestora de autoevaluare a 
propriei activități pentru un grad de apreciere „în foarte mare măsură” şi, respectiv, „în mare măsură”. 
Oferirea de aprecieri/ impresii colegilor presupune distribuții procentuale şi de grad de importanţă relativ 
similare. 

Prima sursă de colectare a unor informaţii de tip evaluativ indicată de profesori provine din 
observarea modului în care copiii răspund la sarcinile oferite şi a gradului lor de implicare. Feedbackul 
colectat ţine în principal de impresiile post activitate. Ele pot fi oferite oral, prin alegerea unor imagini cu 
figuri triste sau fericite (mai ales atunci când se lucrează cu copii de până în 10 ani) şi, mai rar, în scris (de 
obicei sub formă de chestionare de satisfacție). Din experiența celor intervievaţi, cele mai frecvente 
întrebări se referă la modul în care s-au simţit pe parcursul activităţii şi ce şi-ar dori să facă în continuare. 

Timpul alocat evaluării reprezintă, în general, o mică fracțiune din cel alocat întregii activități. 
Această abordare nu este decât parțial adecvată, deoarece limitează foarte mult ceea ce pot spune 
participanții şi nu le oferă decât parţial oportunitatea de a-și integra experiența. Exemple de practici în 
utilizarea educaţională a filmului arată că, după o expunere de doar o otă şi jumătate la un produs artistic, 
feedbackul şi procesarea experienţei pot să dureze echivalentul unei săptămâni şcolare. 

Un punct de reper pe care-l utilizează artiştii şi instituțiile culturale pentru a şi da seama de 
relevanţa activităţii desfăşurate pentru beneficiari se referă la modul în care continuă relația cu şcoala şi cu 
participanţii după încheierea activităților. Artiştii apreciază în mod deosebit mesajele primite de la elevi în 


care aceştia îşi exprimă dorința de a repeta şi extinde experiența. Cum era de aşteptat, instituţiile culturale 

valorizează relaţiile formale stabilite cu şcolile, care le permit să aibă acces la elevi într-un mod 
neîmpovărător din punct de vedere birocratic. 

La nivelul organizaţiei şcolare, valoarea activităţilor este confirmată prin intermediul premiilor şi 
diplomelor primite. Alături de acest argument al calității activităților cu dimensiune artistică invocat 
frecvent de către profesori şi decidenți, un alt criteriu considerat semnificativ pentru feedback este dat de 
gradul de satisfacție a elevilor şi a părinților, a reprezentanţilor din comunitatea locală, primărie, agenţi 
economici: „gradul de satisfacție al spectatorilor, elevilor, profesori, părinți, aprecierea din partea 
comunităţii, publicarea în reviste, anuarul şcolii, grupul pe Facebook, site-ul liceului, panouri cu diplome”. 
În ceea ce priveşte feedbackul, la o instituţie școlară cu profil de arte există practici similare: activitățile 
primesc aprecieri din partea comunității, fac subiectul unor articole favorabile în presa locală, sunt 
premiate în cadrul concursurilor la care participă etc. Este semnalată o percepţie a performanţelor elevilor 
în cadrul activităţilor artistice ca „neconforme” cu standardele/practicile de evaluare a elevilor în cadrul 
orelor de curs, din partea unor cadre didactice: „Este adevărat că notarea elevilor implicați în astfel de 
proiecte se face diferențiat şi pe baza altor criterii poate nedumeri sau nemulțumi alți colegi profesori. Cu 
toate acestea, prezentarea unor teme în format artistic motivează mai mult elevii, iar astfel de activităţi se 
bucură de o reală popularitate în rândul elevilor şi al părinților, deopotrivă”. Referitor la „Şcoala altfel”, 
raportul de evaluare a programului (Măntăluţă & Velea, 2013) nu oferă informaţii cu privire la impactul pe 
care practicile de utilizare a feedbackului colectat şi rapoartele de evaluare realizate l-ar avea în modificarea 
unor strategii legate de aplicarea curriculumului la clasă sau în proiectarea unor activități educative 
extraşcolare şi extracuriculare în mod corelat şi coerent în timp. Percepția profesorilor cu privire la 
implicarea lor în evaluarea programului sau practicile privind corelațiile dintre diferitele secvențe de 
evaluare (de la activităţile din clasă la cele din afara clasei sau a şcolii) pot constitui noi zone de cercetare 
pentru a identifica gradul în care evaluarea constituie un criteriu de calitate a educaţiei relevant pentru 
organizația şcolară. 

Percepția pozitivă a activităţilor artistice corelate cu anumite discipline sau cu oferta de curriculum 
la decizia şcolii se reflectă, în opinia profesorilor, în opțiunea reînnoită pentru programa de CDS, dar şi în 
dezvoltarea calității educative a disciplinelor respective (de exemplu, orele de abilități practice şi tehnologii 
etc.). 

Operatorii culturali sunt conştienţi de nevoia de a evalua activitățile şi programele pe care le 
propun, precum şi de beneficiile aduse de acest demers, totuși deţin un portofoliu minimal de instrumente 
de evaluare. Obţinerea unei finanţări implică o oarecare rutină a unei evaluări a rezultatelor. Participanţii la 
studiu consideră că este necesară abordarea componentei de evaluare în mod profesionist, în special prin 
delegarea ei către specialiștii în educaţie. 

Printre criteriile de colectare a feedbackului la care se raportează operatorii culturali se află, de 
asemenea, gradul de implicare şi de răspuns la sarcini a participanților, precum şi impresiile participanților 


la sfârşitul activităţilor. Cele mai frecvente întrebări adresate elevilor se referă la modul în care s-au simţit 

pe parcursul activității și ce şi-ar dori să facă în continuare. Timpul alocat evaluării reprezintă, în general, o 


mică fracțiune din cel alocat întregii activități, ceea ce nu oferă oportunitatea explorării integrale, a 
procesării experienţei. Ca şi în cazul profesorilor, exprimarea de către elevi a dorinței de a repeta sau de a 
extinde o experienţă constituie un criteriu de valorizare a activității şi din perspectiva operatorilor culturali. 
Pentru operatorii culturali, impactul activității este apreciat ca pozitiv dacă aceasta presupune continuarea 
relației formale stabilită cu şcoala şi cu participanți după încheierea proiectului respectiv. Se doreşte astfel 
stabilirea unui canal de comunicare care să-i ajute să intre în legătură cu elevii având un parcurs mai simplu 
din punct de vedere birocratic. 

Deşi sunt conştienţi de nevoia de a evalua activităţile şi programele pe care le propun, precum şi 
de beneficiile aduse de acest demers, experienţele investigate au pus în evidenţă existența doar a unui 
portofoliu minimal de instrumente de evaluare. Inserarea lor în activităţile organizate ţine adesea de 
cerințele unui finanţator, fapt ce a contribuit la intrarea într-o oarecare rutină a unei evaluări a rezultatelor, 
chiar dacă este cel mai adesea minimală. Unele persoane intervievate au indicat nevoia de profesionalizare 
a componentei de evaluare, în special, prin delegarea ei către specialişti din educație. 

Unii artişti îşi recunosc limitele în evaluarea rezultatelor, exprimându-și dorința de a colabora pe 
viitor cu persoane cu competenţe în această arie, în timp ce alţii sunt indiferenți, neasumându-și rezultatele 
şi impactul activităţilor propuse. Aceștia din urmă invocă un statut special al artelor („artă de dragul artei”) 
şi consideră că rezultatele sunt strict dependente de persoana care experimentează respectiva formă 
artistică, responsabilitatea fiind în întregime a ei pentru valorizarea experienţei. 

Lipsa sistematizării evaluării rezultatelor și impactului este resimțită negativ de artişti şi operatori 
culturali, care consideră că intervențiile lor au un impact semnificativ, dar nu au probele științifice pentru a 
o demonstra. 

În măsura în care programul oferit presupune o colaborare directă cu cadrele didactice pentru 
punerea lui în aplicare, adesea le revine profesorilor şi sarcina de a face o evaluare. Fa se referă la 
componente atitudinale (deschidere spre nou, disponibilitatea de a participa, cooperarea cu colegii) şi nu la 
gradul de creativitate manifestat de copii. 

Persoanele cheie din cadrul proiectului /activităţii sunt folosite ca sursă de feedback. Ele pot fi 
membrii ai echipei de implementare sau persoane care au avut rolul de coordonare pe anumite 
componente. Sesiunile de feedback pot lua forma unor discuţii colegiale sau a unor focus grupuri, dacă 
este nevoie de o mai bună structurare a lui. 

Existenţa unor criterii de evaluare a şcolii în funcție de parteneriatele încheiate şi de diversitatea de 
activităţi extraşcolare, precum și introducerea programului „Școala altfel”, au avut un efect semnificativ în 
deschiderea şcolilor spre colaborarea cu artiştii şi operatorii culturali. Efectele pozitive ale acestor măsuri, 
au fost generalizate, dar nu au fost şi sistematice. Chiar dacă toate şcolile au beneficiat de pe urma lor, 
măsura în care au făcut-o a fost diferită. În general, în zona urbană, s-a menţinut diferența dintre şcolile 


centrale, care au atras mai multe programe, şi şcolile de periferie. 

Dezvoltare profesională 

Profesorii participanţi la studiul de față şi-au exprimat opiniile cu privire la propria dezvoltare 
profesională, având în vedere propriile percepții privind starea de fapt şi orizontul lor de aşteptare. Aceste 
opinii au fost examinate în relație şi cu observaţiile cadrelor didactice privind problemele cu care s-au 
confruntat şi soluţiile pe care le-au găsit. 

Analiza percepţiilor profesorilor respondenţi cu privire la pregătirea pentru valorificarea 
activităţile artistice pune în evidenţă o distribuţie a opiniilor relativ egală între existenţa, inexistența şi 
existența parțială a unor competențe adecvate pentru desfăşurarea activităților artistice. 

Opiniile privind existența unei formări adecvate a profesorilor sunt argumentate prin trimiteri la 
roluri profesionale, motivaţie, legitimitate în raport cu specializarea cerută de abordarea artelor. Buna 
prestație nu este influențată de pregătirea profesională (care există, în opinia anumitor profesori), ci de 
disponibilitate, bunăvoință, dedicație față de meserie, deschiderea umanistă. Unii profesori îşi motivează 
dorința de a se implica prin nevoia de a avea satisfacţii profesionale, de a avea confirmarea mulțumirii 
copiilor, chiar dacă modul de apreciere a profesorilor prin grilele de evaluare sau prin nivelul de salarizare 
nu-i stimulează. Mai rar, se fac referiri la găsirea unor metode sau variante de lucru care să se coreleze cu 
aşteptările copiilor şi prin care să-i abiliteze pentru a-şi formula opiniile. 

Opiniile privind existența parțială a unei formări adecvate a profesorilor sunt argumentate prin 
trimiteri la lipsa motivaţiei pentru a realiza astfel de activități, nevoia de programe de formare pentru a 
avea rezultate performante, nevoia de profesionalizare în noi roluri (de exemplu, animator) sau recursul la 
specialiști, dezavantaje datorate, în acest ultim caz, contextului în care lucrează profesorii (de exemplu, în 
mediul rural). 

Decidenţii participanţi la studiu consideră că nu există o formare adecvată a profesorilor în acest 
sens. Argumentele aduse sunt strâns legate de dezvoltarea resurselor umane: lipsa personalului calificat în 
mediul rural, obţinerea unor calificări prin demers autodidact, lipsa competenţelor de ordin artistic 
(specializări). Este semnalată, în schimb, prezența unor competenţe de ordin organizatoric. 

Perspectivele profesorilor şi ale decidenților au fost analizate, de asemenea, plecând de la soluțiile 
și recomandările propuse pentru depăşirea unor dificultăți sau pentru extinderea şi valorificarea 
activităţilor artistice în educaţie. Corelat cu starea actuală de fapt, există o categorie de profesori şi de 
decidenți care consideră că nu există probleme în viitor privind desfăşurarea, extinderea şi valorificarea 
activităților artistice. Profesorii şi decidenţii care au semnalat existența unor dificultăți cu care s-au 
confruntat consideră necesară aplicarea unor soluţii precum: programe adecvate de formare inițială şi 
continuă; abilitarea profesorilor pentru gestiunea eficientă a tuturor resurselor, pentru colaborarea cu 
specialişti şi pentru dinamizarea colaborării cu părinții sau comunitatea locală. Din perspectiva operatorilor 
culturali, pe lângă formarea profesională pe care o au artiștii și profesorii în domeniile lor de specialitate, ar 


fi utile formări care să confere unele abilități și informaţii din sfera profesională a celuilalt, cum ar fi 

centrarea pe nevoile elevilor în cazul artiștilor şi informații despre modul de lucru al artiştilor în cazul 


profesorilor. 

Referitor la percepția propriului model şi al rolurilor care decurg din această reprezentare, 
observăm că respondenții consideră necesară implicarea personală în activități artistice. De asemenea, fac 
referire la faptul că le revine sarcina de a forma creatori sub o îndrumare specializată astfel încât să 
reuşească să-i implice pe elevi, să le completeze educaţia şi să reuşească să „descopere talente noi pentru 
lumea creatorilor”; „educaţia artistică presupune faptul de a-i ajuta şi pe alţii să-şi îndrepte atenţia spre acte 
artistice de valoare” (responsabil activități educative, alternativa educaţională Waldorf). Structura 
activităţilor educative propuse (teme, contexte, modalități de interacțiune etc.) este influențată de rolul de 
facilitator pe care şi-l asumă profesorul. În același timp, constatăm că posibilitatea de formare între egali 
prin diseminarea experiențelor proprii ca exemple de bune practici este mai rar amintită. Sunt prezentate 
situații precum: comunicarea deschisă; „popularizarea reușitelor;, exemplele stimulează.”; simpozionul la 
nivel municipal pe teme interdisciplinare sau transdisciplinare; laboratoare de creație; colaborarea 
interdisciplinară, colaborarea cu parteneri, implicarea părinților în activităţi („Ca bune practici putem 
menţiona revista şcolii, Comitetul de părinți, Asociaţia părinţilor care se implică în viața şcolii, echipa de 
teatru, echipa de dansuri”). Reuşita activităţilor depinde de implicarea în activități extraşcolare doar a celor 
care doresc, sunt motivaţi, fiecare elev implicându-se în „activităţi care îl interesează direct; fiecare se duce 
în segmentul care i se potriveşte şi unde doreşte”. 

Către aspectele referitoare la sensibilizarea elevului pentru artă (atitudini) s-au canalizat cele mai 
multe dintre opiniile formulate de cadrele didactice intervievate. Astfel, educaţia artistică este văzută ca un 
proces „prin care şcoala, şi nu numai, insuflă dragostea şi atracția copiilor pentru artă” sau ca formă de 
educaţie pentru frumos a tinerilor („motiv pentru care am organizat multe activități care au avut ca 
obiectiv punerea în valoare a talentelor artistice ale elevilor prin încurajarea participării acestora la 
spectacole, galerii de artă, concursuri pe teme artistice, festivaluri”, opinie inspector). Sau: „profesorii de 
limbi străine inițiază elevii în arta comunicării și a prezentării obiectivelor locale, a muzeelor în franceză / 
engleză”. Este semnalată şi lipsa de interes a elevilor față de artă, explicabilă, în opinia unui respondent, 
prin structura planurilor de învățământ („Din cauza programelor şcolare, care au redus constant orele de 
educaţie artistica, cel puţin elevii de la țară nu mai simt nimic când văd un tablou deosebit sau ascultă o 
piesă simfonică de valoare” - director). 

În acelaşi cadru al nevoii de sensibilizare față de frumos se conturează extinderea acestui demers 
de la elevi la părinți („a-i conştientiza pe elevi şi pe părinţi de importanța acestor capacități”). 

Extinderea prezenţei formale a artei în şcoală, dincolo de literatură, muzică şi desen, este văzută ca 
o potenţială soluție pentru creșterea accesului la cultură şi implicit la beneficiile ei. Diversificarea opțiunilor 
avute în cadrul curriculumului este văzută ca o modalitate de a-i expune pe copii la cât mai multe forme de 


expresie artistică. Spre exemplu, se crede că introducerea teatrului ca materie opțională ar avea un impact 

pozitiv asupra mai multor paliere, de la creșterea aprecierii pentru artă şi a consumului cultural, la abilități 
persoanele de comunicare şi relaționare. 

Ca orizont de aşteptare, formarea pentru dezvoltarea artelor în şcoală este văzută ca o necesitate, 
atât pentru cadrele didactice, cât şi pentru artiştii şi lucrătorii din domeniul cultural. Pentru a fi relevante, 
mai ales cele pentru profesori, se consideră că ar trebui să fie de anvergură naţională. Unele persoane 
intervievate au identificat Casele Corpului Didactic drept un posibil spațiu de dezvoltare și multiplicare a 
programelor de formare destinate profesorilor. 

Profesorii identificați ca având cel mai mare potenţial de a sprijini pătrunderea artelor în școală 
sunt cei de educaţie tehnologică, de educaţie civică şi cei care îndeplinesc rolul de diriginţi. În experienţa 
artiştilor intervievaţi, profesorii care s-au implicat în activități au fost fie cei care „aveau vocaţie”, fie cei 
cărora le-au fost atribuite aceste sarcini de conducerea școlii. 

Atunci când activităţile care-i implicau şi pe profesori au venit la pachet cu o descriere detaliată a 
ceea ce se aştepta din partea lot, ele au fost bine primite. Aşteptarea ca profesorii să intuiască ce-și 
propune artistul şi de a-l susţine în activități s-a dovedit a fi de cele mai multe ori nerealistă. 

Arta amatorilor este văzută ca o resursă şi un sprijin pentru extinderea artelor la nivelul şcolii. Cei 
intervievaţi au opinat că, fără ca adulții implicați să devină profesionişti în artă, ei pot favoriza dezvoltarea 
unei infrastructuri de sprijin pentru pătrunderea artei în şcoală. Principalele amenințări la adresa grupurilor 
de iniţiativă care susțin arta amatorilor ţin de lipsa resurselor, a spaţiului de desfăşurare a activităților şi de 
faptul că sunt în cea mai mare parte iniţiative personale care dispar foarte uşor dacă inițiatorul nu le mai 
poate continua. 

Principalul obstacol perceput în propagarea mijloacelor de expresie artistică este de natură 
financiară. Pe de o parte, este invocată dificultatea de a accesa resursele necesare dezvoltării de programe 
de către artişti şi operatori culturali, iar pe de alta, este semnalată remuneraţia deficitară a cadrelor 
didactice, care este percepută ca scăzându-le semnificativ motivaţia de a se implica în orice altceva decât 
predarea materiilor curriculare. 

Mecanismul prin care se crede că s-ar putea asigura egalitatea de şanse în ceea ce priveşte accesul 
la activităţi artistice cu o dimensiune culturală este existența unor fonduri care să finanțeze astfel de 
inițiative. Principalul responsabil pentru o astfel de iniţiativă este considerat statul. Deşi mediul privat este 
văzut ca o potenţială sursa de finanțare, există voci care tratează cu suspiciune agenda unor agenți 
economici şi declară că ar fi reticenţi în a accesa un astfel de fond. 

Elevii sunt percepuți ca un factor pozitiv în ecuaţia pătrunderii artelor în şcoală, în special prin 
energia şi receptivitatea cu care vin la activităţi. Cu toate acestea, creditarea lor cu altceva decât prin 
dimensiunile nevoi şi entuziasm, nu este foarte răspândită. Utilizarea elevilor ca punte de legătură între 
artişti și şcoală, creditarea lor cu abilități organizatorice şi validarea intervenției pe baza feedbackului pe 
care ei îl pot oferi sunt insuficient explorate, după cum reiese din analiza opiniilor elevilor, a profesorilor şi 


a operatorilor culturali participanţi la studiu. 

Relația dintre reprezentanții şcolii şi cei care oferă activități educaționale cu o dimensiune artistică 


nu este întotdeauna bazată pe încredere, mai ales când propunerile vin din partea mediului 
nonguvernamental. Artiştii au remarcat suspiciunile pe care unii profesori le-au manifestat explicit în 
privința motivației de a aduce programe în şcoală, principala acuză fiind că, de fapt, scopul este de a lua la 
final banii părinţilor, această atitudine persistând chiar dacă toate activităţile erau oferite gratuit sau erau 
finanţate dintr-o sursă identificată de artist. 

Lipsa unor informații actuale şi sistematizate în privința arhitecturii instituționale a sistemului de 
învățământ şi a procedurilor ce trebuie urmate pentru a propune un program sau o activitate a îngreunat 
munca tuturor celor intervievaţi. Fiecare dintre ei a fost nevoit să descopere aceste lucruri investind 
importante resurse de timp. Chiar şi atunci când programele au fost sprijinite de decidenţi locali, cum sunt 
inspectoratele, relaţia cu școlile nu a fost neapărat una de încredere şi colaborare. 

Participanţii la studiul nostru, profesori şi operatori culturali, au subliniat în mai multe rânduri 
nevoia unui lobby la cel mai înalt nivel pentru promovarea dimensiuni artistice în educaţie și pentru 


facilitarea accesului programelor inițiate de artişti, ONG-uri şi instituţii culturale în şcoală. 

PARTEA A III-A 
EDUCAŢIA PRIN ARHITECTURĂ (STUDIU DE CAZ) 


CAPITOLUL 7 
EDUCAŢIA PRIN ARHITECTURĂ 


Pentru promovarea valenţelor educative ale unei forme de artă, atât în cadru formal, cât şi 
nonformal, este nevoie de un consorțiu de actori, care să conducă analize privind beneficiile implicării 
elevilor într-un anumit tip de activităţi, să elaboreze metodologii şi materiale educaționale, să susțină 
implementarea lor şi să evalueze impactul pe care îl au asupra beneficiarilor direcți şi indirecți. 
Arhitectura nu face excepţie de la acest proces. Mai jos vom schiţa profilul principalilor actori a căror 


participare poate contribui la promovarea educaţiei prin arhitectură în contexte formale. 


7.1. Actori cheie 


Sistemul educaţional 

Dacă ne referim la educaţie, nu putem să facem abstracție de sistemul formal. Aşa cum 
ilustrează studiul Eurydice (FACEA, 2009), o serie de ţări includ în planurile-cadru educaţia prin 
arhitectură. Nu este cazul României, care se limita la momentul efectuării studiului la zona artelor 
vizuale şi la aceea a muzicii. Între timp, reforma curriculară a adus la nivelul claselor primare o serie de 
referințe la alte forme de expresie artistică (de exemplu, artizanat, dans), care au fost integrate în 
diferite programe. 

Noile planuri-cadru pentru învățământul primar şi gimnazial nu prevăd includerea arhitecturii 
ca materie de sine stătătoare. Este posibil totuși ca, în momentul elaborării unor noi programe şcolare, 
să fie integrate elemente ce ţin de arhitectură şi mediu construit. Candidatul cel mai potrivit pentru a 
include astfel de elemente este disciplina educaţie tehnologică. 

O deosebită relevanţă pentru integrarea arhitecturii în noile programe şcolare ar putea să o aibă 
sugestiile metodologice, prin care s-ar putea recomanda și predarea în echipă, şi modul în care va fi 
transpusă în practică abordarea transdisciplinară a curriculumului. Aşa cum se va vedea din ancheta 
întreprinsă în cadrul studiului nostru, posibilitatea de a avea un specialist, în cazul de față un arhitect, 
care să susțină cadrul didactic în activităţile de la clasă ar putea avea un aport semnificativ în ceea ce 


priveşte calitatea actului educațional şi dezvoltarea de competenţe la nivelul elevilor. 

Societatea civilă 


Preocupările pentru organizarea unor activități dedicate educaţiei prin arhitectură, educaţiei urbane 
şi pentru mediu construit s-au concentrat, în mare parte, în proiecte oferite de asociaţii active, în principal, 
în marile oraşe sau în alte zone urbane. Amintim activităţile de promovare a educaţiei urbane derulate de 
către Asociaţia Komunitas!” sau ale Asociaţiei De-a arhitectura'8, legate de educaţia prin arhitectură. 

Datorită gradului de specializare necesar dezvoltării de activităţi în această zonă, persoanele 
implicate au, în genere, calificări profesionale de nivel înalt în arhitectură şi urbanism. De asemenea, ele au 
o legătură strânsă atât cu piața de servicii, publice şi private, cât şi cu organizaţiile profesionale din 
domeniu. Aceste premise fac ca programele de educaţie prin arhitectură să fie foarte bine conectate la 
realitatea contemporană, să ofere informaţii utile în contextul vieţii de zi cu zi şi să contribuie la formarea 


consumatorilor de servicii de design şi arhitectură. 


Organizaţii profesionale 


Atât la nivel naţional, cât şi la nivel internațional, există o serie de organizaţii profesionale 
menite să susțină dezvoltarea domeniului arhitecturii, una dintre componentele esenţiale fiind cea a 
educaţiei prin arhitectură. Ele pot avea fie un rol reglator, dezvoltând standarde profesionale şi 
reglementând piața de servicii, fie unul de sprijinire a membrilor în relația cu statul și cu alte entități. În 
România, există două astfel de entități dedicate promovării intereselor arhitecţilor. Ordinul Arhitecţilor 
din România!” este un for dedicat reglementării profesiei de arhitect şi promovării bunelor practici, 
bazate pe un cod etic, prin intermediul unor structuri asociative la nivel de județ, în toată ţara. Uniunea 
Arhitecţilor din România” este o asociaţie profesională de creație, similară altor organizaţii din mediul 
cultural (de exemplu, Uniunea Artiştilor Plastici, Uniunea Cineaștilor), care colectează şi gestionează 
taxa de timbru de arhitectură. 

La nivel internaţional, menţionăm existența Uniunii Internaţionale a Arhitecţilor?!, care se 
doreşte a fi o federație de organizaţii naţionale din domeniul arhitecturii şi care promovează 
dezvoltarea profesiei şi calitatea în arhitectură. Una din principalele preocupări ale organizației ține de 


programele educaționale??. 


Finanţatori 
Implementarea de programe nu poate să se dezvolte în lipsa unor finanţări direcționate către 


educaţia prin arhitectură. Până de curând doar organizaţiile profesionale lansau apeluri pentru proiecte 


Yhttp:/ /asociatia-komunitas.ro/ 
'Shttp:/ /de-a-arhitectura.ro/ 
Vhttp:/ /oar.squarespace.com/ 
%http:/ /swww.uniuneaarhitectilor.ro 
Zhttp://www.uia.archi/en 

2http:/ /www.uia.atrchi/en/se-formet 

din această sferă, alți finanțatori fiind dispuşi să contribuie doar în cazul în care era pusă în lumină o 
componentă pe care o vizau și ei (de exemplu, cetăţenie activă, preocuparea pentru mediu, valorificarea 
patrimoniului construit). 

Recent, Administraţia Fondului Cultural Naţional a luat decizia ca pentru sesiunea de proiecte 
culturale desfăşurată la începutul anului 2016 să fie creată o secţiune pentru arhitectură şi design. Acest 
fapt semnifică o evoluție majoră în modul în care este văzut rolul arhitecturii între arte, cu implicații 
practice semnificative, nemaifiind nevoie ca diferitele organizaţii să propună proiecte după tiparul de 


activități şi cheltuieli specifice altor forme de expresie artistică, cu care erau puse împreună în trecut. 


7.2. Programe de educaţie prin arhitectură 


Studiul comparativ al Reţelei Eurydice Network (EACEA, 2009), la care au participat 30 de țări 
membre, relevă faptul că amplitudinea planurilor de învățământ artistic variază în țările europene, 
reprezentând arte muzicale şi vizuale, teatru, dans și artizanat. Arhitectura face parte din curriculumul 
artistic obligatoriu în cinci contexte investigate, dintre care două (Comunitatea Flamandă a Belgiei şi 
Norvegia) o includ ca disciplină separată în curriculumul artistic obligatoriu. În Belgia (Comunitatea 
Flamandă), arhitectura este inclusă doar la nivel 2 ISCED, ca parte a „educaţiei expresiv-creative”, iar în 
Norvegia această disciplină este inclusă în curriculumul artistic obligatoriu atât pentru nivelul 1, cât şi 
pentru 2 ISCED. Arhitectura constituie o parte a unei alte discipline obligatorii (de obicei arte vizuale) în 
Estonia, Grecia şi Finlanda, la ambele niveluri ISCED. În Bulgaria, arhitectura are statut de disciplină 
opţională. 

Dezvoltarea educaţiei pentru arhitectură (urbanism, peisagistică, design), ca disciplină 
artistico-tehnică, este văzută în corelație cu educația pentru arte, în Spania”. Aşteptările legate de 
educaţia pentru arte ţintesc introducerea educaţiei pentru arte în curriculumul şcolar pe toată durata 
învățământului preuniversitar, de la grădiniță la sfârşitul liceului. Prezenţa artelor în cadrul 
curriculumului ar facilita realizarea unor proiecte transversale la nivelul şcolii, deoarece se va putea crea 
un ghid şi un spaţiu comun de lucru pentru artist şi profesor. 

Prezentăm în continuare câteva experiențe internaționale şi beneficiile acestora observate pe 
parcursul derulării unor proiecte de educaţie pentru arhitectură în colaborare cu şcoala. 

În realizarea proiectelor transversale în domeniul arhitecturii, în Spania, sunt implicate instituţii 
culturale, asociaţii de artişti, profesori, organisme locale. Modalitatea de acțiune prin intermediul unei 
reţele profesionale este considerată mai eficientă decât individual, ca organizaţie, deşi Spania se pare că 
nu a generat rețele proprii, însă a reușit să stabilească o relație, din 2012, de exemplu, cu specialişti care 


activează în UIA architecture & Children (International Union of Architects) (Raed6, 2016). 


25 Vezi Enseñanzas artísticas. Accesibil la 
http:/ /www.mecd.gob.es/educacion-mecd/areas-educacion/ estudiantes /ensenanzas-artisticas.html 

Experiențele acumulate în timp de inițiatorii de proiecte şi programe privind educația pentru 
> > 3 > 


arhitectură sunt semnificative, deşi diferite ca obiective propuse, grup ţintă vizat, impact educativ, 
resurse financiare publice/private identificate şi reţele colaborative create/mobilizate. Aceste 
experiențe permit şi o privire rezumativă asupra aşteptărilor şi nevoilor participanţilor, precum şi 
asupra oportunităţilor de dezvoltare. 

Proiectul „Maushaus Arquitectura”, din Donostia, San Sebastian, oferă cursuri anuale, pe mai 
mulți ani de studiu, de la primar la secundar. Temele abordate presupun interacțiune între arte şi 
arhitectură, utilizând metodologia Bauhaus. Există şi o ofertă de ateliere educative concepute pentru 
Museo Oteiza y Museo Guggeheim Bilbao, precum şi o revistă intitulată OER Amag! Revista de 
arquitectura para niños, realizată în colaborare cu Asociaţia finlandeză Rakennetaan kaupunki! 

Proiectul „Arquiexploradores”, Valencia, organizează ateliere dedicate copiilor în care 
abordează teme referitoare la arhitectură, urbanism şi sustenabilitate. Obiectivele educative ale 
proiectului presupun dezvoltarea aptitudinilor creative prin utilizarea metodologiei de lucru pe 
competenţe şi a metodei proiectului. În mod concret, se urmărește sensibilizarea copiilor faţă de 
domeniul arhitecturii și dezvoltarea capacităţii acestora de percepţie a spaţiului; reflecția asupra 
conceptelor de bază ale arhitecturii şi urbanismului; dezvoltarea creativității şi a atitudinii proactive; 
reflecția asupra beneficiilor realizării unui plan pentru rezolvarea unei probleme; respect față de 
diversitatea culturală, abordată prin istoria arhitecturii; sensibilizarea copiilor față de noțiuni şi criterii 
specifice dezvoltării sustenabile?+. Atelierele se adresează elevilor din învățământul preşcolar, primar şi 
secundar. 

La nivelul resurselor, inițiatorii de programe şi activități de educaţie pentru arhitectură constată 
că este nevoie de formarea profesională inițială și continuă (considerată o condiție de reușită, 
îndeplinită de Finlanda, unde şcoala este un loc de integrare socială şi de egalitate de şanse), de 
înființare de şcoli de arte și de abilitarea arhitecţilor pentru a putea lucra în mod adecvat cu copii. Din 
perspectiva oportunităţilor de dezvoltare a educaţiei pentru arhitectură, reglementările în plan educativ 
ale şcolilor spaniole privind proiectele transversale sunt văzute ca resurse pentru educaţia prin 
arhitectură sau pentru arte, în general, cu un mai mare impact formativ, cu adresabilitate către un 
număr mare de elevi şi coerenţă în timp, pe durata învățământului preuniversitar. 

Proiectul participării copiilor şi a studenților arhitecţi la ateliere de design arhitectural a presupus 
colaborarea dintre Deakin University şi Wales Street Primary School din Victoria, Australia, şi a avut ca 
scop lucrul în grup pentru realizarea unor propuneri de design arhitectural, precum şi aplicarea şi validarea 
unui model educativ al participării („Design with Children approach”, Lozanovska & Xu, 2012, p.214). La 
derularea proiectului, au participat studenți din anul întâi la Arhitectură („design partners”, J.-S. Baek & 
K.-P. Lee, 2008) şi 180 de elevi de clasa a I-a şi a IV-a din 90 de şcoli, organizați pe grupe de lucru. 


Atelierele au durat 4 săptămâni şi s-au concretizat într-un model pentru amenajarea curții şcolii (scara 


2Vezi: http:/ /rww.arquiexploradores.com /proyecto-educativo/ 
p quiexp proy 

1:20), expus şi prezentat public la încheierea proiectului. Pentru evaluarea gradului de implicare a elevilor, a 
fost aleasă scala de măsurare a participării propuse de Hart?%, în 1992, aceasta fiind una dintre cele mai 
utilizate metode. Evaluatorii apreciază că programul derulat se situează la nivel şapte şi opt din scala cu opt 
trepte concepută de Hart. De asemenea, autorii apreciază că datele obţinute pe parcursul acestei experiențe 
permit evaluarea comparativă a rezultatelor concrete ale propriului model testat cu cele ale altor modele 
existente, care vizează, de asemenea, implicarea elevului?6. 

În România, Asociaţia De-a arhitectura” promovează educaţia pentru arhitectură şi mediu 
construit sub forma unor oferte de activități şcolare şi extraşcolare. Intervenţiile în sistemul de educație 
formală au debutat prin activități extraşcolare, în anul şcolar 2013-201428, şi s-au desfăşurat într-un număr 
de 67 de clase a III-a şi a IV-a, din şcoli din Bucureşti, Timişoara, Sibiu, Arad, Cluj-Napoca, Braşov, 
Sfântu Gheorghe, Reghin, Otopeni. Au fost implicați 1620 de elevi, 62 de cadre didactice şi 55 de 
arhitecții, iar activităţile s-au derulat în română, maghiară și germană. Şcolile participante au făcut parte, 
majoritar, din sistemul educațional de masă, însă astfel de activități s-au derulat şi în sistemul educațional 
alternativ de tip Waldorf, Step by Step. Ulterior, s-a adăugat o propunere de curriculum la decizia şcolii 
(Programa școlară „De-a arhitectura. Educaţie pentru arhitectură şi mediu construit”) care a fost înscrisă 
în cadrul ofertei centrale de curriculum la decizia şcolii şi s-a adresat copiilor din clasele a III-a sau a IV-a. 

Opţionalul „De-a arhitectura” învață copiii să aplice cunoştinţele lor (care li se par de cele mai 
multe ori abstracte sau fără utilitate) în situaţii concrete din viața reală. Copiii învaţă despre arhitectura prin 
proiecte, prin joc și imaginație, prin intermediul modelului de construcție, folosind diferite 
materiale. Principalele teme de investigare sunt elementele de arhitectură, cum ar fi relația dintre mediul 
construit și natură, spaţiu, lumină şi umbră, culori, forme, materiale, structuri, amploare și proporții, masă, 
deschidere și închidere, timp şi mişcare. Dimensiunile tradiţie şi istorie culturală sunt, de asemenea, parte 
din curriculum. 

Ca ofertă de curriculum la decizia şcolii, programa „De-a arhitectura. Educaţie pentru arhitectură 
şi mediu construit” s-a implementat în sistemul de educaţie formală în anul şcolar 2014-2015, la clase de-a 
III-a şi a IV-a, în 96 de clase, totalizând 2476 elevi şi implicând 94 cadre didactice şi 98 arhitecți voluntari. 
Activitățile derulate în cadrul programei şcolare sau în sistem extraşcolar se derulează cu sprijinul 
metodologic al Asociaţiei De-a arhitectura. Prin intermediul acesteia, în şcoli profesorii lucrează în 
parteneriat cu arhitecți voluntari. Sunt asigurate resurse de învăţare şi stagii de formare inițială pentru 


derularea activităţilor în parteneriat. Nu în ultimul rând, a fost creată o platformă electronică care să 


25 Hart, R., 1992. Children’s participation: from tokenisw to chitezenship. UNICEF 

2 Modelele comparate sunt: Social Scientists for Childrens’? Model, Childrens’ Voices Model, Design with Childrens’ Model, 
Design by Childrens’ Model (Lozanovska, Xu, 2012, p.224). 

2! Vezi http:/ /www.arhiforum.ro/agora/programul-cultural-Y0R2%80%9E.de-arhitecturaYoR2%80%9D 

28 Vezi Raport de activitate 2014, pp. 8-9. Accesibil la 

http:/ /de-a-athitectura.ro/wp/wpcontent/uploads/2015/02/raport-anual-2014.pdf 

asigure vizibilitatea activităților şi comunicarea eficientă cu cei interesați să desfăşoare activități de educație 


pentru arhitectură şi mediu construit în şcoală. 


7.3. Beneficii presupuse ale educaţiei prin arhitectură 


Arhitectura reprezintă un domeniu transversal, la confluența dintre arte, tehnică şi științe exacte 
care are potenţial de a contribui la dezvoltarea tuturor celor opt competenţe cheie. În cele ce urmează vom 
prezenta elementele la care credem că educaţia prin arhitectură ar putea avea un aport semnificativ şi 
evidenţiabil prin cercetări experimentale: 

1. comunicarea în limba maternă, cate reprezintă capacitatea de a exprima şi interpreta concepte, 
gânduri, sentimente, fapte şi opinii, atât în formă orală, cât şi în formă scrisă. Educaţia prin 
arhitectură ar putea avea un impact asupra cunoștințelor (vocabular, identificarea 
caracteristicilor diferitelor stiluri şi registre de limbă, variabilitatea limbii şi a comunicării în 
diferite contexte), deprinderilor (comunicare orală şi în scris într-o varietate de situații, 
monitorizarea şi adaptarea propriei comunicări la cerințele situaţiei) şi atitudinilor (aprecierea 
calităţilor estetice şi dorința de a le promova); 

2. comunicarea în limbi străine, care pe lângă dimensiunile principale ale abilităților de comunicare în 
limba respectivă, implică şi abilitățile de mediere și înţelegere interculturală. Educaţia prin 
arhitectură ar putea avea un impact limitat asupra acestei competenţe, aceasta putând fi 
formată în măsura în care s-ar accentua cunoştinţe de vocabular tehnic provenit din alte limbi 
şi mecanismele prin care se împrumută astfel de termeni; 

3. competența matematică şi competențe de bază în stiinte şi tehnologii. Competența matematică este 
capacitatea de a dezvolta şi a aplica gândirea matematică pentru rezolvarea diferitor probleme 
în situații cotidiene, accentul punându-se pe proces, activitate şi cunoştinţe. Competenţele de 
bază privind știința şi tehnologia se referă la stăpânirea, utilizarea şi aplicarea cunoştinţelor și a 
metodologiilor de explicare a lumii înconjurătoare. Educaţia prin arhitectură ar putea avea un 
impact asupra majorităţii elementelor care descriu această competență; 

4. competența digitală implică utilizarea cu încredere și în mod critic a tehnologiei din societatea 
informaţională şi deci abilităţile de bază privind tehnologia informației şi a comunicării (TIC). 
Dezvoltarea acestei competențe prin educaţia prin arhitectură este condiționată de modalitatea 
de livrare a conţinuturilor şi opţiunile celor care coordonează activităţile; 

5. a învăța să înveți. Procesul de învăţare este legat de abilitatea omului de a-şi urmări şi organiza 
propria învăţare, fie individual, fie în grupuri, conform nevoilor proprii, precum şi de a 
conştientiza metodele şi a oportunităţile pe care le poate avea astfel. Educaţia prin arhitectură 


at putea avea un impact asupra majorităţii elementelor care descriu această competenţă; 

6. competente sociale şi civice. Competenţele sociale se referă la competențele personale, 
interpersonale şi interculturale şi la toate formele de comportament care permit fiecărei 
persoane să participe în mod eficace şi constructiv la viața socială şi profesională. Aceste 
competențe sunt legate de bunăstarea personală şi socială. Educaţia prin arhitectură ar putea 
avea un aport semnificativ, atât asupra dimensiunii sociale (lucrul în grup), cât şi asupra celei 
civice (responsabilitate pentru mediul în care trăim); 

7. spirit de inițiativă și antreprenoriat reprezintă capacitatea de a transforma ideile în acțiune. Acest 
simț presupune creativitate, inovaţie şi asumarea unor riscuri, precum şi capacitatea de a 
planifica şi gestiona proiectele în vederea atingerii obiectivelor. Educaţia prin arhitectură ar 
putea avea un impact asupra identificării de oportunități pentru activităţi personale, 
profesionale şi/sau de afaceri, precum şi iniţiativă, proactivitate, independenţă şi inovare în 
viața personală, socială şi la locul de muncă; 

8. exprimare şi sensibilizare culturală, cate implică aprecierea importanţei expresiei culturale a ideilor, 
a experienţelor şi a emoțiilor printr-o serie de canale (muzică, teatru, literatură şi arte vizuale). 
Dată fiind natura artistică pe care o incorporează, educația prin arhitectură ar putea avea un 


impact asupra majorităţii elementelor care descriu această competenţă. 


Toate aceste competențe cheie sunt interdependente, iar accentul se pune, în fiecare caz, pe 
gândirea critică, creativitate, inițiativă, rezolvarea problemelor, evaluarea riscurilor, luarea deciziilor şi 
gestionarea constructivă a emoțiilor”. 

Abordarea arhitecturii prin intermediul unei programe şcolare poate fi considerată ca făcând parte 
din curriculum transdisciplinar, deoarece aduce în centru individul cu tot ceea ce presupune el: cunoștințe 
interdisciplinare, conştiinţă, creativitate, imaginație, abilităţi teoretice, practice, artizanale, manufacturiere, 
sensibilitate şi exprimare culturală, empatie, spirit de echipă. O astfel de abordare conduce la creşterea 
conştiinţei de sine, la autovalorizare, la integrarea individului în natură şi în microclimatul sociocultural. 
Competenţele dobândite prin intermediul unui astfel de opțional ajută copilul în dezvoltarea 
competenţelor necesare vieţii viitorului adult, dezvoltă gândirea spaţială. 

Elementele de arhitectură predate în școală fac legătura cu domenii conexe, precum STEM 
(ştiinţe, tehnologii, inginerie, matematică), amenajarea teritoriului, design interior sau exterior, spaţiu verde. 
Totodată, activităţile de proiectare implică și promovează creativitatea, căutarea, încurajează elevii să 


lucreze atât individual cât şi în echipă. 


Educaţia prin arhitectură cultivă alfabetizarea vizuală şi înţelegerea procesului de proiectare; 


inspiră elevii să fie activi din punct de vedere civic, să gândească creativ, să rezolve probleme diverse şi să 


2 Vezi Recommendation of the European Parliament and of the Council on key competences for lifelong learning (2006). 18 Dec. 
2006, 2006/962/EC (European Parliament, Council of the European Union, 2006); traducere accesibilă la adresa 
http:/ /www.ise.ro/wp-content/uplpads/2015/04/Competente-cheie-curopene.pdf. 

lucreze în echipă/ să coordoneze o echipă; să construiască parteneriate cu alte echipe, să colaboreze cu 


diverşi profesionişti; introduce elevii în domenii noi, precum arhitectură, peisagistică, design, conservare 
istorică, urbanism, inginerie, construcții. Educația prin arhitectură reprezintă un vehicul pentru stimularea 
învățării şi descoperirea mai presus de disciplinele de bază, cultivă abilitățile de observare ale elevilor, 
gândirea critică, rezolvarea de probleme prin creativitate şi imaginație, experiențe de învățare 


interdisciplinară. Baza de cunoştinţe este diversificată, reprezentând însăşi ordinea din Univers. 


7.4. Competenţe vizate de programe de educaţie prin arhitectură 


O trecere în revistă a literaturii de specialitate a pus în evidenţă un gol semnificativ de cunoaştere 
în acest domeniu. Nu am putut să identificăm studii experimentale în sfera educaţiei prin arhitectură, în 
ciuda unui număr semnificativ de comunicări susținute cu ocazia unor întâlniri profesionale şi ştiinţifice pe 
această temă. În general, ele se concentrează pe aspecte descriptive ale experienţelor (modul de organizare, 
metode şi instrumente, materiale şi resurse etc.), partea de evaluare fiind limitată cel mult la impresiile 
participanţilor. "Totuşi, în promovarea programelor de educație prin arhitectură, actorii cheie implicați 
pornesc de la o serie de competenţe pe care doresc să le creeze sau să le dezvolte la nivelul beneficiarilor. 
În lipsa unor dovezi validate ştiinţific privind eventualele competenţe dezvoltate de programele de 
educaţie prin arhitectură, credem că un prim pas care trebuie făcut este determinarea unui punct de plecare 
pentru studiile viitoare. 

Pentru a merge mai departe şi a putea face o comparaţie între obiectivele propuse de diferiți actori 
cheie şi obiectivele sistemului de educaţie formal, este important să ne raportăm la documentele 
curriculare folosite în acest moment în învățământul românesc, mai precis la profilul de formare al 
elevului. Întrucât modelul pe care dorim să-l dezvoltăm vizează ciclul educaţional primar, raportarea se va 


face la nivelul funcțional de dezvoltare a elevului la finalul clasei a IV-a. 


'Tabel 16. Nivelul funcţional de dezvoltare a elevului la finalul clasei a IV-a 


Nivel funcțional 
(final de clasa a IV-a) 


Dezvoltare cognitivă şi | utilizează concepte, explică procese naturale, sociale, tehnologice, 


socio-emoţională sentimente, emoţii Contexte de 


argumentează necesitatea normelor, a valorilor şi a modelelor de | relaționare şi 
comportament; exersează drepturi și responsabilităţi în situaţii variate de | explorare 
viaţă, inclusiv în situaţii sociale atipice, își asumă roluri sociale 


Internalizarea normelor 


şi valorilor 
mai largi care 


argumentează preferințele personale, analizează propriul potenţial de 
reuşită; participă la elaborarea proiectului de dezvoltare personală; 
explorează diferite oportunităţi de pregătire şcolară şi profesională atât elemente 


Autocunoaştere şi 
reflecţie 


presupun 


alege autonom instrumente, metode şi mijloace de realizare a sarcinilor | cunoscute 


Autonomie în învăţare fu NE E A a eat 
5 de învăţare date; îşi asumă responsabilitatea pentru propria învăţare 


cât şi altele 


zi utilizează diferite tehnici de gândire şi expresie creativă pentru a rezolva |._.. 
Creativitate A inedite 
probleme şi pentru a crea un produs personal 

Aşa cum am arătat mai sus, Uniunea Internaţională a Arhitecţilor (ULA) promovează programe de 


educaţie prin arhitectură, iar în acest sens a elaborat o serie de materiale care prezintă ceea ce se presupune 


că ar putea fi impactul acestora asupra beneficiarilor. Chiar dacă lor nu le sunt ataşate studii care să le 


valideze, există un consens la nivelul comunității de practicieni că ar fi rezonabil să se creadă că există un 


impact pozitiv în această zonă generat de participarea la programe de educaţie prin arhitectură. În 


încercarea de a identifica zonele de intersecție dintre materiale elaborate de UIA, profilul absolventului de 


clasa a IV-a şi programa „De-a arhitectura. Educaţie pentru arhitectură şi mediu construit” am pus în 


paralel informaţiile referitoare la competenţe. Rezultate pot fi urmărite în tabelul comparativ de mai jos. 


Tabel 17. Analiză comparativă a competențelor vizate de programe de educaţie prin arhitectură 


Competenţe vizate 


Competenţe vizate 


limba maternă 


Identificarea de fapte, opinii, emoţii 
în mesaje orale sau scrise, în 
contexte familiare de comunicare 


Competenţe Descriptori nivel funcţional de de programa de de Uniunea 
cheie realizare (final de clasa a IV-a) CDS „De-a Internaţională a 
arhitectura” Arhitecţilor 
Comunicare în Intuirea unor concepte - Dobândirea 


vocabularului necesar 


Exprimarea unor gânduri, păreri, 
emoții în cadrul unor mesaje simple 
în contexte familiare de comunicare 


Participarea la interacțiuni în con- 
texte 
unor probleme de şcoală sau de 
viaţă 


familiare, pentru rezolvarea 


Exprimarea opiniilor cu 
privire la mediul 
construit şi la factorii 
care îi dau calitate 


A. Competenţe 
matematice 


Manifestarea 
aflarea adevărului şi pentru 
explorarea unor regularități sau 
relații întâlnite în situații familiare 


curiozității pentru 


Utilizarea numerelor în calcule 


Utilizarea, în situații familiare, a 
unor instrumente şi/sau procedee 
specifice matematicii 


Rezolvarea de probleme în situații 
familiare 


Formularea unor explicații simple, 
utilizînd terminologia specifică 
matematicii 


B. Competenţe 
de bază în 
ştiinţe şi 
tehnologii 


Explorarea mediului înconjurător în 
vederea intuirii și înțelegerii unor 
fenomene, procese şi concepte 
ştiinţifice 


Perceperea caracterului integrat al 
mediului înconjurător 


Urmărirea unor efecte 
pe care acţiunile 
oamenilor le au asupra 


mediului natural şi 
construit 
Inţelegerea mediului 


construit în termeni de 
utilitate, funcționalitate, 
aspect,  sustenabilitate, 
impact etc. 


- Conștientizarea senzo- 
rială a spaţiului 

- Înțelegerea relaţiei 
dintre mediul construit 
şi cel natural 

- Experimentarea 
metodelor analitice şi 
de rezolvare de pro- 
bleme din procesul de 
design 

Competenţe vizate 


Competenţe vizate 


Competenţe Descriptori nivel funcţional de de programa de de Uniunea 
cheie realizare (final de clasa a IV-a) CDS „De-a Internaţională a 
arhitectura” Arhitecţilor 
Utilizarea unor instrumente şi - Experimentarea de 
procedee specifice investigării me- tehnici, forme şi 
diului înconjurător şi rezolvării unor materiale 
probleme simple din mediul 
înconjurător 
Realizarea unor produse simple 
pentru nevoi curente 
Perceperea elementelor pozitive şi | - Urmărirea unor efecte 
negative induse de tehnologie pe care acțiunile oame- 
nilor le au asupra me- 
diului natural şi 
construit 
Manifestarea interesului pentru un - Înțelegerea relației din- 
mediu curat şi pentru sănătatea tre dezvoltarea dura- 
propriei persoane bilă şi calitatea vieții 
Competență Utilizarea adecvată a unor funcții şi 
digitală aplicații simple ale dispozitivelor 


digitale din mediul apropiat, cu 
ghidaj, asistență sau sprijin din 
partea adulților 


Respectarea unor norme de bază si a 
unor aspecte de rutină zilnică 
privind utilizarea în siguranță a 
dispozitivelor, aplicațiilor şi conținu- 
turilor digitale 


Identificarea intuitivă şi spontană a 
unor modalități originale de utilizare 
a dispozitivelor, aplicațiilor şi 
conținuturilor digitale în format 
video sau audio în rezolvarea de 
probleme simple şi familiare 
Utilizarea unor funcții simple ale 
dispozitivelor, aplicațiilor şi digitale 
pentru a exprima în mod personal și 
original emoţii, trăiri, fenomene, 
situaţii concrete de viață, în contexte 
familiare 


A învăța să 
înveți 


Identificarea / clarificarea 
elementelor pe care le presupune 
sarcina de lucru înainte de începerea 
activităţii, cu respectarea regulilor/ 
instrucțiunilor de realizare a unei 
sarcini 


Utilizarea surselor de învățare 
recomandate de cadrul didactic şi 
identificarea de noi surse şi moduri 
relevante de obţinere a informaţiilor 
în raport cu scopurile învăţării, sub 
îndrumarea cadrului didactic 


Utilizarea de tehnici, metode simple 
pentru a învăţa, a activa cunoștințe 
anterioare şi a înregistra informații 
(utilizarea de simboluri persona- 
lizate, notițe, rezumate, scheme, 
hărţi de idei) 

Competenţe 
cheie 


Descriptori nivel funcţional de 
realizare (final de clasa a IV-a) 


Competenţe vizate 
de programa de 
CDS „De-a 
arhitectura” 


Competenţe vizate 
de Uniunea 
Internaţională a 
Arhitecţilor 


Manifestarea curiozităţii, creativității 
şi entuziasmului în abordarea de 
sarcini noi şi neobişnuite de 
învăţare, fără teama de a greşi 


- A observa, a identifica 
probleme şi a găsi 
soluţii creative 


Cooperarea în cadrul grupului la 
sarcini de lucru şi joc, cu respectarea 
unor reguli simple de ascultare 
activă, expunere şi împărtăşire a 
cunoştinţelor, de recunoaştere şi 
respectare a sentimentelor şi a 
opiniilor celorlalți (empatie, respect, 
corectitudine etc.) 


- Capacitatea de a lucra 
în echipă 


Concentrarea atenţiei, perseverarea 
în lucru la o sarcină până la finali- 
zarea corespunzătoare, sub 
îndrumarea cadrului didactic 


Verificarea activităţii și a rezultatului 
învăţării împreună cu cadrul didactic 
pentru a identifica aspecte de 
îmbunătăţit, conştientizarea prefe- 
fințelor, intereselor şi emoțiilor 
proprii în învățare, dezvoltarea 
stimei de sine, a încrederii în 
propriul potențial de reușită 


Căutarea activă de îndrumare/ sprijin 
în învăţare din partea adulților sau a 
co-vârstnicilor 


Competenţe 
. . A . 
sociale şi civice 


Punerea în practică a unor norme 
elementare de conduită în contexte 
cotidiene 


Manifestarea unor deprinderi de 
comportament moral-civic favora- 
bile integrării în colectivitate 


Cooperarea cu ceilalți pentru 
rezolvarea unor sarcini simple de 
lucru 


Participarea la acțiuni în contexte de 
viață din mediul cunoscut, prin 
îndeplinirea unor roluri şi 
responsabilități 


- Manifestarea responsa- 


bilității față de mediul 
construit şi a conduitei 
moral-civice 


- Capacitatea de a lucra 
în echipă 


- Conştientizarea 
rolurilor, drepturilor şi 
a responsabilităților în 
crearea spaţiului 
construit 


Spirit de 
inițiativă şi 
antreprenoriat 


Utilizarea intuitivă a unor noțiuni 
specifice activității sociale şi 
economice 


Estimarea/aprecierea unor posibile 
riscuri în desfăşurarea activităților la 
care participă 


Cooperarea cu ceilalți pentru 
rezolvarea unor sarcini simple de 
implică hotărâre, 
angajament în realizarea unor 
obiective, inițiativă, creativitate 


lucru, care 


- Îniţiativă 


personală/ 
antreprenoriat 


- Capacitatea de a lucra 
în echipă 


Implicarea în activități favorabile 

Competenţe 
cheie 


Descriptori nivel funcţional de 
realizare (final de clasa a IV-a) 


Competenţe vizate 
de programa de 
CDS „De-a 
arhitectura” 


Competenţe vizate 
de Uniunea 
Internaţională a 
Arhitecţilor 


unor deprinderi de comportament 
moral-civic 


Manifestarea interesului pentru 
autocunoaştere 
Identificarea utilității unor 


meserii/profesii pentru membrii 
comunității 


Sensibilizare şi 
exprimare 
culturală 


Recunoașterea limbajelor (vizuale, 
auditive, kinestezice) care aparțin 
domeniului culturii 

Compararea propriilor mesaje şi 
expresii culturale cu cele formulate 
sau exprimate de alții 


Explorarea aptitudinilor creative 
personale în situații de învăţare 
formale, informale și nonformale 
Realizarea de lucrări creative simple, 
pornind de la valorificarea ideilor şi 
experienţelor personale 

Aprecierea factorilor estetici în viața 
cotidiană 


- Abilități de 


Recunoaşterea unor elemente 
definitorii ale contextului cultural 
local şi ale patrimoniului cultural 
național 

Compararea elementelor specifice 
muzicii, artelor vizuale şi artelor 
spectacolului în diferite epoci şi 
zone geografice 


analiză 
argumentată şi 
exercitare a spiritului 
critic, curiozitate, 
creativitate şi exprimare 
artistică 


- Capacitatea de a-şi 


folosi imaginația, sen- 
sibilitatea, gustul şi 
gândirea critică 

Descoperirea 

arhitecturii drept o sar- 
cină intelectuală crea- 
tivă de cercetare şi 
design care se folo- 
seşte de umanitate, 


cultură, natură și 
societate 
Aprecierea patrimo- 


niului architectural și a 
arhitecturii contem- 
porane 


Participarea la proiecte culturale 
organizate în context formal sau 
informal în comunitatea locală 


După cum se poate observa, suprapunerea între diferitele componente ale competenţelor cheie și 


competenţe ce se doresc a fi dezvoltate prin programe de educaţie prin arhitectură este una parțială, 


existând o justificare pentru această situație. Chiar din punct de vedere teoretic educația prin arhitectură 


poate avea o contribuţie la majoritatea, dacă nu la toate elementele competenţelor cheie. Totuşi ar fi 


nerezonabil ca programele implementate să-şi propună să aibă un impact la nivelul fiecărei componente. 


Cei care au elaborat cele două documente (programa de curriculum la decizia şcolii „De-a arhitectura. 


Educaţie pentru arhitectură şi mediu construit” şi ghidul UIA) care au fost puse în contrast cu descriptorii 


competenţelor cheie au urmărit să pună în evidență acele elemente care sunt mai apropiate de specificul 


arhitecturii şi care se presupune că ar fi mai eficiente, sub raport cost/beneficiu de învăţare. 

CAPITOLUL 8 
STUDIU EXPLORATIV 


În structurarea demersului de faţă ne-am bazat pe informaţiile colectate în studiul anterior (vezi 
cap. 6) privind capacitatea de iniţiere, organizare, derulare și evaluare a activităţilor artistice în școală. În 
opinia profesorilor şi a decidenților, există o capacitate limitată a profesorilor de a planifica un continuum 
de activități, din raţiuni care variază de la lipsa competențelor profesionale necesare la lipsa unui cadru de 
acțiune care să-i sprijine în mod coerent, în acest demers. Profesorii simt nevoia de a aprofunda practicile 
existente cu privire la feedbackul activităților educative şi de a explora dimensiuni referitoare la 
conştientizarea impactului la nivel emoţional, la dezvoltarea de abilități sau la restructurarea imaginii 
despre lume. În opinia lor, impactul acestor activităţi se observă prin efectele semnalate, de la nivelul 
activităților educative (cunoștințe, deprinderi și atitudini) până la nivelul abordărilor metodologice noi pe 
dimensiunea disciplinară, inter- şi transdisciplinară sau cu sugestii în planul politicilor educative (timp 
şcolar, parcursuri de formare, planul şcolii etc.). 

Credem că specificul arhitecturii ca domeniu cultural, cu componentele sale atât artistice, cât şi 
tehnice, face ca orice studiu în această zonă să fie nevoit să se plieze pe niște realități diferite de ale altor 
forme de expresie artistică. În acest sens, pentru a sprijini un viitor demers experimental am optat să 
investigăm opiniile şi reprezentările unui grup de persoane implicate într-un program de educaţie prin 


arhitectură la nivelul învățământului primar. 


8.1. Metodologie 


Grupul țintă 

La studiul de față au participat 43 de arhitecți voluntari, care au colaborat la derularea 
programei școlare „De-a arhitectura. Educaţie pentru arhitectură şi mediu construit”, cu un statut de 
curriculum la decizia şcolii (CDS), în şcoli din mediul urban, din toată ţara. Printre şcoli, se află şi 
instituții care funcționează în sistemul metodologiilor alternative (de exemplu, Waldorf). Aproape toți 
participanţii declară că au participat la stagiul de formare organizat de promotorul programei pentru 
arhitecţii care şi-au exprimat dorința să deruleze acest CDS. Aproape toţi arhitecții respondenţi au un 
an de experienţă în acest domeniu. Peste 60% dintre respondenţi colaborează la derularea CDS la clasa 


a IV-a. 

Cadrele didactice participante la studiu au fost în număr de 36. Ele predau în şcoli din 


Bucureşti, Sf. Gheorghe, Braşov, Arad, Constanța, Sibiu, Timişoara, Cluj-Napoca, Iași, Câmpulung 
Muscel, Turda. Din mediul rural, au fost doar două cadre didactice respondente care au optat pentru 
acest CDS. Aproximativ trei sferturi dintre respondenţi declară că statutul activităților „De-a 
arhitectura” este cel de CDS, iar pentru un sfert dintre participanți este vorba despre categoria de 
activități extracurriculare. Majoritatea profesorilor are peste 15 ani vechime în învățământ, iar aproape 
toți respondenții au participat la stagiile de formare pentru implementarea activităților programei de 


CDS. 


Temele investigate 

Am pornit de la premisa că reprezentanţii celor două tipuri de instituţii furnizoare de educație 
formală şi nonformală au maniere de reprezentare diferite despre actul şi rezultatele procesului educativ. 
Prin urmare, există o mare probabilitate ca aceştia să aibă aşteptări şi „filtre” de observare diferite în 
privinţa efectelor implementării programei școlare „De-a arhitectura” asupra procesului de învățare, a 
comportamentului, a dezvoltării competenţelor (cunoştinţe, capacități, atitudini) şi a vieţii cotidiene a 
elevilor. Din acest motiv, am recurs la prezentarea rezultatelor în manieră comparativă, subliniind 
asemănările şi diferenţele de percepţie ale profesorilor şi arhitecților voluntari. 

Pentru a aprofunda acest domeniu, ne-am propus să analizăm, într-o perspectivă cantitativă şi 
calitativă, percepțiile profesorilor şi ale voluntarilor arhitecți privind utilitatea aplicării la clasă a programei 
de educaţie prin arhitectură. Interpretarea datelor obținute prin chestionarea profesorilor şi a arhitecților 
voluntari participanţi la derularea programei şcolare de curriculum la decizia şcolii din oferta centrală s-a 


structurat pe următoarele direcții: 


I. Efecte asupra procesului de învăţare, a comportamentului, a dezvoltării competențelor 
şi a vieţii cotidiene a elevilor 
e Efectele percepute asupra procesului de învăţare şi a comportamentului elevilor 
e Potențialul opţionalului de a dezvolta diverse competenţe/ capacităţi, atitudini 
e Beneficiile elevului 


e Schimbări în modul în care elevii percep mediul construit/arhitectura din jurul lor 


II. Transferul achizițiilor învățării 
e Transferul de achiziţii ale învăţării dinspre disciplina investigată înspre alte discipline de studiu 
e Transferul de achiziţii ale învățării dinspre alte discipline de studiu înspre disciplina investigată 


e Conexiuni disciplinare pentru susținerea transferului 

III. Oportunităţi, constrângeri şi modalități de eficientizare ale predării în echipă 
e Oportunităţi privind predarea în echipă 
e  Constrângeri privind predarea în echipă 


e Modalităţi de eficientizare a predării în echipă 


IV. Optimizarea desfăşurării activităţii didactice în cadrul programei şcolare „De-a 
arhitectura? 
e Activităţi didactice facilitatoare în producerea înțelegerii la elevi 


e Aspecte percepute ca fiind apreciate de elevi 


V. Autonomizarea activității cadrului didactic în aplicarea programei şcolare „De-a 
arhitectura” 
e Dorința de autonomie 


e Nevoi de formare pentru autonomizare 
8.2. Rezultate 


Efecte asupra procesului de învăţare, comportamentului, dezvoltării competenţelor şi 


vieţii cotidiene a elevilor 


e Efectele percepute asupra procesului de învăţare şi comportamentului elevilor 
Efectele pe care profesorii şi arhitecţii voluntari le-au menţionat ca răspuns deschis la întrebarea : 

Care sunt efectele percepute/ perceptibile asupra procesului de învățare şi comportamentului elevilor? pot fi grupate în 

următoarele patru categorii: a) competenţe cognitive generale; b) competenţe socio-emoţionale/ 

noncognitive; c) competenţe specifice activității din cadrul opţionalului; d) competenţe civice. 

Efectele percepute /perceptibile asupra procesului de învăţare şi a comportamentului elevilor pe 
care le-au semnalat profesorii participanţi la acest studiu (rata de răspuns 89%), pun în evidenţă, în ordinea 
descrescătoare a frecvenţei intra- şi intercategorii, îmbunătățiri ale: 

a) competentelor  socio-emotionale, manifestate ca: atitudini fată de ceilalți: spirit de echipă, 
cooperare/colaborare/comunicare în realizarea unui produs concret; aprecierea activității şi 
contribuţiilor celorlalți; audi fată de activitate: satisfacția învățării prin realizarea unui obiect finit în 
scurt timp; curiozitatea de a explora spațiul înconjurător, de a observa ceea ce este în jur; bucuria 
învățării practice de lucruri noi, entuziasm pentru continuarea învățării/ lucrului la machetă în cadrul 
orelor; interes pentru realizarea machetei; etica muncii - aprecierea „lucrului bine-făcut”, adică cu 
„grijă şi pricepere”; interes pentru expediții; atitudini față de sine, anume: încredere în sine, stimă de sine 


crescute. 

b) competentelor cognitive generale, concretizate în: generarea de noi perspective; exprimarea liberă a 


creativității individuale în conceperea produsului, în folosirea de diverse materiale; participarea efectivă 
în luarea deciziilor (spre exemplificare, în procesul de creare a unui orăşel); construirea şi exprimarea 
propriilor opinii, susținerea punctelor de vedere cu argumente; investigarea sistematică, aprofundarea 
anumitor lucruri; orizont de cunoaştere extins, cultură generală; vocabular îmbogățit; autoevaluarea 
propriei activităţi, gestionarea independentă a anumitor situații. 

c) competentelor specifice activității din cadrul optionalului, manifestate în: observarea avizată a oraşului, a 
spaţiului locuit şi locuibil („au învăţat să privească orașul/în jur”, „au învăţat să deschidă ochii”, să 
privească „altfel” oraşul); aprecierea estetică („ochi estetic”) ; învățarea prin practică, acumularea de 
cunoştinţe despre mediul construit şi a unora cu aplicabilitate practică, care permit realizarea unui 
obiect finit, concret, în scurt timp; în egală măsură, interes pentru arhitectură, explorare/ cercetare şi 
„orientare şi organizare în spaţiu/geografică îmbunătățite”; înţelegerea „mecanismelor” urbanismului; 
familiarizarea cu aspecte teoretice specifice domeniului arhitecturii, organizarea și derularea de 
expediții tematice cu sarcini date; aplicaţii practice realizate în echipa. 

d) competente civice, exprimate ca: implicare în rezolvarea problemelor comunității, conştientizarea 
responsabilităţi personale „pentru felul în care alegem să construim” /simţ al responsabilități crescut; 
identificarea a ceea ce ar putea fi îmbunătăţit pentru a cere mai departe aceste lucruri celor care îi 
reprezintă. 

Unul dintre profesorii respondenţi la chestionar, consideră că „cele mai mari realizări sunt 
participarea efectivă în luarea deciziilor şi în procesul de creație (de exemplu, a unui orăşel), care, la rândul 
lor, au avut ca rezultat creşterea încrederii în forțele proprii, conştientizarea faptului că fiecare idee 


x» 


contează”. Profesorii au menţionat, de asemenea, o serie de efecte globale asupra activităţii şcolare în 

general, precum: o mai bună înţelegere şi integrare a cunoştinţelor din alte domenii (cazul corpurilor 

geometrice, de exemplu), creşterea disponibilității de implicare din partea tuturor elevilor, atragerea 
implicării părinților în activităţile şcolare. 

În opinia arhitecţilor voluntari (rată de răspuns 70%), efectele perceptibile asupra procesului de 
învăţare şi a comportamentului elevilor sunt îmbunătățiri la nivel de: 

a) competente socio-emolionale, concretizate în: colaborare în echipă; comunicare deschisă; respectarea 
părerilor celorlalți; asigurarea echilibrului între părerea personală şi a celorlalți; deprinderea de a gândi 
liber; stimularea capacităţii de auto-interogare, discutare cu ceilalți, reflecţie („nu iau totul ca atare, 
discută şi gândesc”); exprimarea libera a opiniilor şi argumentarea acestora; capacitate dezvoltată de 
asociere cu ceilalți pentru atingerea unui scop comun. 

b) competente specifice activității din cadrul optionalului, concretizate în observarea, în mod conştient, a mediului 
înconjurător, atât a celui construit cât şi a celui natural; aprecierea şi înţelegerea mai bună a mediului în 

x33, 


care locuim; gândirea „la scară”; însuşirea unor termeni noi specifici arhitecturii; familiarizarea cu ceea 


ce implică meseria de arhitect (arhitectură, urbanism, gândire integrată, aplicarea în plan practic a 

cunoştinţelor teoretice); dezvoltarea manualitaţii, participare activă şi conştientă la modificarea 
mediului; 

c) competente cognitive generale, implicate în:observare, interpretare, comunicare; focalizarea atenției, analiză; 
realizarea de asocieri; creativitate; simţul critic; emiterea de judecăţi de valoare; construirea opiniilor 
personale fundamentate factual, funcțional, estetic; adresarea de întrebări şi căutarea de explicații. 

d) competente civice, manifestate ca: spirit civic; responsabilizare asupra mediului construit: conştientizarea 
implicaţiilor propriilor acţiuni asupra mediului construit/ implicare în activităţi decizionale şi practice, 
care depăşesc granițele familiei şi vizează vecinătăți imediate, precum şi străzi, cartiere mai îndepărtate 
ale oraşului; respect față de comunitate. 

Unul dintre beneficiile cu impact global asupra învăţării pe care unul dintre arhitecții voluntari le 
atribuie participării la opţional este modelarea autonomiei în gândire a „omului matur”, prin exersarea 
setului de capacităţi (tehnice, decizionale, de comunicare, estetice etc.) asociat rolului de „arhitecţi ai 
propriilor oraşe”, pe care elevii au avut ocazia să şi-l asume şi să-l exercite prin activitățile desfăşurate în 
cadrul acestei discipline opționale. 

Din analiza realizată mai sus, se poate constata că, deopotrivă, cadrele didactice şi arhitecţii 
voluntari au descris efecte în plan socio-emoţional, în primul rând. Schimbările pozitive în manifestarea 
competenţelor socio-emoţionale menţionate deopotrivă de cele două categorii profesionale participante la 
studiu sunt: curiozitate față de învăţarea de lucruri noi; entuziasm pentru activitatea din cadrul 
opţionalului; atitudine activă; comunicativitate; deschidere către frumos; învăţare din plăcere, satisfacția 
învățării prin realizarea a ceva concret. Înțelegerea utilității lucrului în echipă, care era menționată de elevi 
printre principalele beneficii ale activităților artistice în şcoală (vezi cap. 6), este semnalată în cazul de față 
și prin numărul mare de ocurenţe în răspunsurile deschise ale cadrelor didactice şi arhitecților voluntari. 

Există însă şi diferențieri în ordonarea efectelor pe categorii de competenţe. Pe locul doi, spre 
deosebire de profesori, care au accentuat competențele cognitive generale, arhitecții au subliniat o serie de 
efecte, care se circumscriu mai degrabă zonei de competenţă „de specialitate”, anume: cunoştinţe despre 
forme, efectul culorii, ergonomie, estetică, proporții, sustenabilitate, mediu înconjurător; cunoaştere 


concretă şi practică prin vizitarea diverselor obiective; desenat; machetare. 


e Potenţialul opționalului de a dezvolta diverse competenţe/capacităţi, atitudini 

Frecvența cu care respondenţii au atașat aprecierea „în foarte mare măsură” fiecărui răspuns 
predefinit dintr-un număr total de 26 de variante, formulate în cadrul itemului Vă rugäm să apreciați măsura 
în care considerați că „De-a arhitectura” dezvoltă la elevi comperentele/ capacitățile, atitudinile menționate în cele ce urmează, 
a permis realizarea unor ierarhizări cu privire la diverse competenţe/ capacităţi şi atitudini dezvoltate la 
elevi prin participarea la opţional. Analizate comparativ, clasamentul alcătuit de cadrele didactice şi 
clasamentul alcătuit de arhitecți, relevă poziționări similare, dar şi diferențieri. 

Un statut privilegiat şi similar în ambele clasamente îl au gândirea creativă (locul unu) şi 


capacitatea de a realiza machete simple din diverse materiale (locul trei). De asemenea, avem aceeași 

poziţionarea în cele două clasamente pentru capacitatea de lucru colaborativ în grup (locul șase), aprecierea 


factorilor estetici în viaţa cotidiană (locul 11). Diferențe foarte mici de poziţionare (+/— un loc) se regăsesc 
la capacitatea de a privi din altă perspectivă (9 — în cazul profesorilor, 10 — în cazul arhitecţilor). 

Poziţionări la distanţe mici (+/- 2-3 locuri) sunt identificabile în ceea ce priveşte: capacitatea de 
observare a ceea ce este în jur (2 — profesori, 4 — arhitecţi); orientare în spaţiu (5 — profesori, 7 — arhitecți); 
capacitatea de sesizare a diferenţelor, de a observa modificarea contextului (din spaţiul construit, de 
exemplu) (8 — profesori, 11 — arhitecţi). 

Diferențe mari de poziţionare (+/- 4-9 locuri) se regăsesc pentru: realizarea de lucrări creative 
simple, pornind de la valorificarea ideilor şi experiențelor personale (4 — profesori, 8 — arhitecţi); 
capacitatea de a explora, cu curiozitate, spațiul înconjurător (7 — profesori, 2 — arhitecţi); gândirea critică (9 
— profesori, 17 — arhitecți). 

De remarcat este că opiniile cadrelor didactice şi ale arhitecților diferă extrem de mult (16 — 
profesori, 5 — arhitecţi) în privința măsurii în care opționalul contribuie la dezvoltarea comunicării orale 
(prezentarea activităţii şi produsului realizat, argumentare, descriere a ceea ce observă). 

Prezentăm în tabelul ce urmează și „Top 10” competenţe/capacităţi, atitudini apreciate de 


profesori şi de arhitecţii voluntari ca fiind în foarte mare măsură dezvoltate prin intermediul opționalului. 


Tabel 18. Topul opţiunilor cadrelor didactice şi arhitecţilor voluntari 


Vă rugăm să apreciați măsura în care „De-a arhitectura” dezvoltă la elevi competenţele/ capacităţile, 
atitudinile menţionate în cele ce urmează: 
Ponderea Ponderea 
Poziţia în ; A răspunsurilor A A ; răspunsurilor 
5 Cadre didactice P Arhitecti voluntari p 
clasament „în mare 5 „în mare 
măsură” măsură” 
1 Gândire creativă 96,88% Gândire creativă 96,67% 
2 Capacitate de observare a ceea ce 96.880, Capacitatea de a explora, cu 90% 
P o EA P ai Ea o 
este în jur j curiozitate, spațiul înconjurător 
3 Capacitate de a realiza machete 89 66% Capacitate de a realiza machete 90%, 
x ȘI è k 0 X $ è x 0 
simple din diverse material i simple din diverse material 
Realizarea de lucrări creative Gimat le delia iii, în acea 
simple pornind de la valorificarea o H o 
4 ple pornind de la valorifi 87,50 a mail 86,21% 
ideilor şi experienţelor persoanele J 
Comunicare orală, prezentarea 
i A s activităţii şi a produsului realizat 
5 Orientare în spaţiu 87,50% N AN i 80% 
d (argumentare, descriere a ceea 
ce observă) 
Capacitatea de lucru colaborativ Capacitatea de lucru colaborativ 
6 AP 87,50% map 76,67% 
în grup în grup 
Capacitatea de a explora, cu i n A 
7 par EE 87,50% Orientare în spațiu 76,67% 
curiozitate, spațiul înconjurător > 
Capacitatea de sesizare a Realizarea de lucrări creative 
8 diferențelor, de a observa 84.380, simple pornind de la 13,330, 
A è E 0 x i E 4 0 
modificarea contextului (din i valorificarea ideilor şi Ă 
spaţiul construit, de exemplu) experienţelor persoanele 
tiu îm ce Capacitatea de a privi din altă 
9 Gândire critică 84,38% P SA p 73,33% 
perspectivă 
Capacitatea de a privi din altă PRT NSE 
10 p Pa P 84,38% Gândire logică 70% 
perspectivă 5 

e Beneficiile elevului 

În opinia profesorilor (rată de răspuns 61%), procesul de învăţare derulat în cadrul programei 
şcolare „De-a arhitectura” ar aduce anumite beneficii la nivelul personal al elevului, în termeni de 
înțelegere, utilitate, relevanță pentru viața cotidiană, precum: mai bună înțelegere a structurii unei 
comunităţi; orientare concretă, reală în mediul înconjurător; dezvoltarea deprinderilor de măsurare şi 
calcul; înțelegerea importanței păstrării proporţiilor; atenţie față de utilitatea anumitor servicii şi clădiri; idei 
noi despre refolosirea deşeurilor (de exemplu, pentru machete); analiza obiectivă a realităţii, transpunerea 
imaginaţiei în practică; mai bună înţelegere a regulilor pentru conservarea frumuseții mediului înconjurător; 
înţelegerea relaţiei de influență dintre mediul natural-mediul construit, mai bună argumentare a opiniilor 
personale; organizare eficientă a spaţiilor, modele de organizare a diverselor încăperi (clase, case, camere); 
îmbogățirea vocabularului şi a cunoştinţelor. 

Arhitecţii (rată de răspuns 67%) consideră ca beneficiile personale se manifestă prin: înțelegerea și 
protejarea mediului înconjurător construit; cunoştinţe, capacități, deprinderi de amenajare a camerei 
personale; cultură generală; lucrul eficient în echipă, care conduce la rezultate concrete; înțelegerea că 
fiecare specialist are locul şi rolul lui în buna funcționare a unui oraş; dezvoltarea capacității de negociere; 
generozitate şi empatie; dezvoltare etapizată, în timp, a unui proiect; îmbunătățirea capacității de 
management al timpului; gândire „în ansamblu”, educaţie despre realitate, cunoaştere care deschide porți 
spre a „a privi altfel tot ce ne înconjoară, construcții, mediu, relief, oraş”; conştientizarea implicării 
personale directe în comunitate; conştiinţă civică; înțelegerea că „ceea ce învăţa ei în școală nu este rupt de 
realitate şi inutil”; învăţarea de lucruri practice; stimularea creativității, a exprimării libere; înțelegerea 
noţiunii de ergonomie a casei, clasei etc.; comportament responsabil în spațiul public; cunoaşterea 


drepturilor și a obligaţiilor de cetăţeni; educaţie estetică. 


e Schimbări în modul în care elevii percep mediul construit/arbitectura din jurul lor 

Schimbările în modul în care elevii percep mediul construit/arhitectura din jurul lor (itemul 
Constataţi, în rândul elevilor participanți la „De-a arhitectura”, schimbări în modul în care văd, percep mediul 
construit/ arhitectura din jurul lor? Vă rugăm să ne oferiti câteva exemple în acest sens) sunt desctise de profesori (rata 
de răspuns 67%), după cum urmează: observarea faptului că disfuncționalitățile din mediul construit 
„îngreunează” activitatea oamenilor; conştientizarea mai bună a calităților materialelor de construcție şi a 
adecvării utilizării lor (de exemplu, „în excursii la munte, copiii au observat ca materialul predominant din 
care sunt construite casele este lemnul știind să argumenteze de ce”), recunoaşterea stilurilor 
arhitecturale /de construcţie, a materialelor din care sunt realizate clădirile istorice; îmbunătăţirea capacității 
de identificare a culorilor, umbrelor, creşterea sensibilităţii estetice; înțelegerea dispunerii, stilului 


arhitectural, de ornare a clădirilor din jur, a mobilierului din parcuri etc.; îmbunătăţirea atenţiei pentru 


detalii ; informare mai bună despre cum este de dorit să arate spațiul urban; accentuarea spiritului critic 

față de mediul construit, creşterea interesului față de istoria şi geografia locală; abilitare suplimentară 


pentru a deveni „cetăţeni responsabili, care îşi cunosc drepturile şi doresc ca acestea să le fie respectate”. 
Transferul achiziţiilor învăţării 


Cercetarea în domeniul predării şi al mediilor care sprijină învățarea eficientă se concentrează 
asupra transferului, care se manifestă într-o varietate de forme: (a) de la un set de concepte la altul; (b) de 
la o disciplină la alta; (c) de la un an şcolar la altul; (d) din cadrul școlii în viața de zi cu zi, în activitățile 
nonformale. 

Dezvoltarea capacităţii de transfer trebuie considerată un scop major al învățării, întrucât aceasta 
este un predictor semnificativ al învăţării adaptative, flexibile, în contexte, cadre, situaţii şi sarcini de 
învățare noi. Prin urmare, proiectarea curriculară şi îmbunătăţirea efectivă a procesului de 
predare-învăţare-evaluare este necesar să asigure condiţiile pentru producerea transferului învățării. 

Ancorarea şi integrarea eficace a programei CDS „De-a arhitectura” analizate în ansamblul ofertei 
curriculare pentru disciplinele de studiu la clasa a III-a şi a IV-a nu pot fi realizate fără a identifica 
disciplinele de studiu, aspecte ale competențelor (cunoştinţe, capacități, atitudini) „cu potențial” în 
valorificare reciprocă a achiziţiilor elevilor, dinspre opţional înspre discipline de studiu din trunchiul 


comun şi invers. 


e Transferul de achiziţii ale învăţării: dinspre programa de CDS „De-a arhitectura” înspre 

alte discipline de studiu 

În economia acestui studiu, având în vedere implicaţiile curriculare, am considerat că și contribuţia 
percepută a opţionalului în cadrul ofertei globale a curriculumului național scris este o chestiune care ar 
trebui luată în considerare. 

La întrebarea Ce achizitii ale învățării în cadrul „De-a arhitectura” transferă elevii? La care dintre disciplinele 
de studiu ?, profesorii (rata de răspuns 72%), au ierarhizat disciplinele% care au beneficiat, prin transfer, de 
diversele achiziţii ale învățării elevilor după cum urmează: 1) matematica (măsurarea distanțelor; 
transformări ale unităţilor de măsură; aflarea perimetrului; corpuri geometrice, problemele de geometrie - 
corpuri geometrice şi desfăşuratele lor) și geografie (realizarea unui plan reprezentarea la scara a unor 
lucruri din realitatea înconjurătoare, de exemplu, planul clasei; puncte cardinale; relieful; orientarea şi 
citirea unei hărți, plan al clasei sau al casei; locul, scara şi proporția); 2) educaţie plastică (combinarea 
estetica a culorilor în realizarea unor compoziții artistice; pentru desen — perspectiva, estetica spațiului; 


linia — element de limbaj plastic; proporţiile, lumini, umbre, culori); 3) ştiinţe (modul de dezvoltare a 


In studiul de față, am utilizat denumirea disciplinelor potrivit planului-cadru de învățământ în vigoare, la momentul 
respectiv, în ciclul primar, pentru clasele a III-a și a IV-a. 

plantelor, protejarea mediului, surse de energie alternative; limbajul de specialitate în descrierea mediului 
înconjurător); 4) istorie (deosebiri / asemănări între culturi sesizate mult mai ușor în analiza localităţii, a 
monumentelor şi clădirilor de patrimoniu); 5) educaţie civică (munca în echipă, împărțirea sarcinilor de 
lucru, respectarea partenerului de grup, dezbaterile; grupul şi comunitatea). 

În cazul athitecţilor(rată de răspuns 65%), ierarhizarea este diferită doar pentru geografie, care 
apare pe locul 3, spre deosebire de locul 1, acordat de profesori. Avem, prin urmare: 1. matematica 
(operațiile aritmetice); 2. educaţie plastică (desen, pictură); 3. geografie (orientarea în spaţiu - recunoaşterea 


elementelor de relief, punctele cardinale, reprezentarea în plan); 4. ştiinţe; 5. educaţie tehnologică. 


e Transferul de achiziţii ale învăţării dinspre alte discipline de studiu înspre programa de 
CDS „De-a arhitectura” 

Prezentăm, în cele ce urmează, disciplinele şcolare care reprezintă „resurse” de cunoştinţe, 
capacităţi, deprinderi, atitudini ce pot fi valorificate, integrate şi aplicate în cadrul opționalului, aşa cum 
reies acestea din răspunsurile deschise oferite de persoanele chestionate. 

În opinia profesorilor, anumite cunoștințe /capacităţi dezvoltate la elevi în cadrul altor discipline 
au reprezentat un sprijin pentru desfăşurarea activităţii în cadrul programei „De-a arhitectura”: a) educaţie 
plastică: deprinderea de a picta şi a colora asociind în mod armonios culorile, cunoaşterea limbajului 
specific educaţiei plastice; estetică, simţ creativ; b) matematică: cunoaşterea unităților de măsură, 
măsurarea; algoritmi de calcul, logica în rezolvarea problemelor; noțiuni de geometrie spațială; c) educaţie 
tehnologică: deprinderi tehnice, îndemânare; materiale și texturi; d) geografie: cunoaşterea formelor de 
relief, orientare pe harta, punctele cardinale, harta fizico-geografică, resurse naturale, protejarea mediului; 
geografie locală; e) istorie: istorie locală. 

Arhitecţii opinează că în sprijinul desfăşurării activităţii din cadrul „De-a arhitectura” au venit, mai 
curând, cunoştinţe acumulate de cei mici din diverse canale TV, tip Discovery, precum şi cele din jocurile 
pe calculator. Un facilitator pentru desfăşurarea cu succes a opţionalului este considerată de arhitecți 
deprinderea de lucru în echipe, pe centre, pe care copiii din sistemul Step by step, de exemplu, o au deja 
formată. Totodată, în cazul clasei a I-a, arhitecţii sugerează o lipsă de sincronizare a prevederilor 
programelor şcolare pentru disciplinele matematica, geografie şi programa opţională „De-a arhitectura” 
(„ar fi ajutat mult geometria, geografia, matematica. Însă, majoritatea se studiază în clasa a IV-a”). 

e Conexiuni disciplinare pentru susținerea transferului 

Experiența implementării opționalului le-a permis cadrelor didactice să constate unele 
posibilități de conexiune cu alte discipline, în termeni de tematici/cunoştințe, capacităţi transferabile. 
Profesorii (rata de răspuns 61%) consideră că discipline cu care se pot face legături de conţinut 
(cunoştinţe, abilități, atitudini), în vederea unei cât mai bune implementări a programei „De-a arhitectura” 


în curriculumul școlar sunt: matematica (figuri si forme geometrice, corpuri geometrice, perimetre, unități 

de măsură), educaţie tehnologică, geografia (forme de relief), istoria (cetăţi, castele), educaţia plastică 


(dominanta de culoare, culorile complementare), limba română (casele memoriale ale scriitorilor sau ale 
unor personaje din poveşti, compuneri), ştiinţe ale naturii (surse de energie, relația de influență dintre 
mediu-climă — relief-activitatea oamenilor), desen, educaţie civică. Acest opțional este apreciat de unul 


dintre respondenţi ca fiind „un bun exemplu de transdisciplinaritate”. 


Oportunităţi, constrângeri şi eficientizarea predării în echipă 


e Oportunităţi privind predarea în echipă 

Profesorii şi arhitecţii voluntari implicați în derularea programei de curriculum la decizia școlii 
„De-a arhitectura” identifică anumite oportunități observate de ei în urma activităţilor comune. Aspectele 
semnalate trimit către dimensiunea re/ațională în cadrul interacțiunilor profesor-elevi-arhitect volutar şi către 
dimensiunea profesională, a performanțelor academice. 

Din perspectivă relațională, comunicarea şi colaborarea în cadrul orelor alocate pentru derularea 
acestei programe şcolare înseamnă pentru cadrele didactice deschidere din partea arhitecţilor, 
adaptabilitate, tact, muncă în echipă, colaborare. Pentru arhitecți, comunicarea și colaborarea este 
identificată prin atribute precum implicarea cadrului didactic, comunicare, colaborare, coeziune. În cadrul 
colaborării, este apreciat de ambii parteneri formatul de interacțiune care presupune completarea 
reciprocă. 

Cadrele didactice apreciază faptul că elevii au oportunitatea de a primi răspunsuri şi explicații 
suplimentare de la un specialist în domeniul arhitecturii, în timp ce lor le revine sarcina de a transforma 
aceste explicaţii într-un limbaj adecvat vârstei copiilor. De asemenea, cadrele didactice apreciază 
oportunitatea formativă pe care o au copiii prin aceea că li se creează contexte de învăţare în alt format de 
interacțiune („se obişnuiesc să interacționeze şi cu alt adult decât învățătorul pe care îl văd zilnic”) şi par să 
manifeste o încredere mai mare în forțele lor. Pentru arhitecți este foarte important faptul că, prin 
intermediul cadrului didactic, au un mediator pentru relația lor cu elevii. 

Percepţiile participanţilor la cercetare relevă existența unui raport profesional bazat pe 
complementaritatea rolurilor, pe recunoaşterea statutului profesional al celuilalt şi pe identificarea şi 
validarea dimensiunilor în care se poate produce un transfer de cunoaștere. În planul cunoștințelor, cadrele 
didactice subliniază importanța acestei experiențe de predare în echipă prin expertiza profesională 
adecvată, recunoscând importanța și autoritatea unei pregătiri de specialitate. Definirea actorilor care 
acționează într-un context educativ formal presupune configurarea unui statut profesional („cunoştinţele 
arhitectului îmbinate cu tactul pedagogic al învățătorului”) şi a unui domeniu de studiu („împletirea 
arhitecturii cu pedagogia”). Pentru arhitecţii voluntari, rolul profesional atribuit cadrului didactic şi apreciat 


ca reprezentând o oportunitate în plan educativ se referă la atributele strategice, organizatorice şi 


e | Arta în şcoală: concept şi practici 


reglatoare pentru procesul de învăţare și de predare. Prin urmare, relația profesională dintre cei doi actori 
este descrisă prin sintagma „ajutor reciproc în predarea disciplinei”. 

Profesorii își asumă, implicit, rolul de motivare a elevilor, aspect apreciat de arhitecți deoarece 
contează pe cadrele didactice în momentele în care este nevoie să intervină şi să regleze anumite aspecte 
concrete în derularea activităţilor la clasă. 

Din perspectivă profesională, a performanţelor academice, atribuirea în complementaritate a unor 
roluri în cadrul predării în echipă, în vederea configurării relațiilor interpersonale „conduce la identificarea 
unor aspecte privind imaginea de sine şi imaginea celuilalt. Complementaritatea rolurilor este prezentă şi în 
raportarea interlocutorilor la aspecte privind calitățile profesionale și performanţa academică. Opiniile 
exprimate de participanţii la studiu cu privire la existența unui transfer de cunoștinţe/cunoaștere relevă 


beneficii comune, semnalate ca oportunități derivate din această experienţă de lucru în echipă. 


e Constrângeri privind predarea în echipă 

Opiniile participanților la studiu cu privire la constrângerile pe care le-au identificat pe parcursul 
experienţei de predare în echipă a programei de CDS „De-a arhitectura” se referă la dimensiunea 
resurselor, a relațiilor şi a rolurilor profesionale. Aproximativ un sfert dintre cadrele didactice şi o treime 
dintre arhitecţii participanţi la studiu apreciază că nu există constrângeri privind predarea /colaborarea în 
echipă. 

Referitor la resurse, ambele categorii de respondenţi constată că timpul avut la dispoziţie este prea 
limitat pentru a putea încheia programa și a parcurge informațiile. Lipsa timpului este invocată mai 
frecvent de cadrele didactice decât de arhitecți. Câteva aspecte relevante privind gestiunea timpului în 
raport cu nevoile specifice contextului educației formale se referă la lipsa timpului sau a disponibilității de a 
elabora lecţiile împreuna, la neconcordanțele dintre programul de lucru ale celor două categorii de 
profesionişti. Constrângerile legate de lipsa resurselor financiare sunt semnalate mai des de către arhitecți 
(financiare, pentru ca am putea face mult mai mult”), în timp ce preocuparea pentru resursele materiale 
este comună şi se referă la suportul tehnic pentru buna desfăşurare a orelor, la mijloacele video necesare, 
în acord cu metodologia interactivă specificată în cadrul programei şcolare. 

Eficienţa relaţiilor de colaborare este afectată, în opinia arhitecților participanți la studiu, atunci 
când există o lipsa de interes a cadrului didactic față de programa de CDS (din motive intrinseci sau 
extrinseci, cum ar fi faptul că nu au fost implicaţi în alegerea acestui opțional). 

Colaborarea şi asumarea unor roluri în cadrul echipei poate fi afectată, potrivit opiniilor cadrelor 
didactice, de anumiţi factori care reflectă, în general, disponibilitatea de comunicare a celuilalt sau atribute 
de personalitate a arhitectului („diferență de temperamente”; „personalități diferite”). 

Asumarea unui rol limitat, ca şi lipsa de flexibilitate în anumite situații, în cadrul acestui 
parteneriat, merită o analiză mai atentă, pentru a vedea dacă profesorul se deresponsabilizează, 


rezervându-şi o poziţie pasivă sau strict legată de rolul său de control al clasei, sau trăieşte un disconfort 

profesional datorat lipsei de specializare într-un domeniul nou (influenţat și de dorința de a-şi asuma noi 


roluri). 


Implicaţiile determinantelor profesionale în derularea interacțiunii din clasă relevă nevoi de 
ajustare a modului de aplicare a programei la capacitatea de asimilare a copiilor, în cadrul unui demers 
comun de reglare a acțiunii didactice la clasă. Profesorii amintesc piedici care se explică prin lipsa 
experienţei pedagogice a arhitecţilor în construirea parcursului de învăţare a elevilor şi în adaptarea la 
nivelul grupului de elevi. Sunt amintite şi nevoi legate de cunoaşterea unei mai mari diversități de metode 
de interacțiune cu copiii şi de asigurare a conformării la regulile şcolare. 


Arhitecţii au mai resimțit şi o nevoie de configurare, în echipă, a unui limbaj profesional comun. 


e Modalităţi de eficientizare a predării în echipă 

Aproximativ un sfert dintre arhitecți, respectiv, o treime dintre cadrele didactice apreciază formula 
actuală de lucru sau nu formulează o opinie privind eficientizarea predării în echipă. Opiniile celorlalți 
respondenţi cu privire la modalitățile de eficientizare a predării în echipă se structurează pe următoarele 
direcții: 

a) disponibilitatea de a lucra împreună şi definirea unor criterii de compatibilitate a echipei 

Atât profesorii, cât şi arhitecţii consideră ca fiind o condiţie de reuşită a predării în echipă 
relaționarea dintre membrii acesteia („sa fie compatibili din punctul de vedere al personalității”). Predarea 
eficientă are ca soluție implicarea cadrului didactic în aceste activităţi, în opinia unor arhitecţi. 

b) resursele şcolii 

Existenţa în şcoli a unor echipamente necesare utilizării mijloacelor digitale ar mări eficiența 
activităților propuse în cadrul programei şi atingerea obiectivelor de învăţare care vizează abilităţile de 
observare şi de analiză a unor imagini. Dat fiind specificul arhitecturii, pentru aplicarea programei şcolare 
sunt utilizate activităţi interactive şi de explorare a spaţiului construit. În funcţie de amplasamentul şcolii, 
copiii pot avea un acces mai uşor către locuri în care există clădiri interesante sau este necesară organizarea 
unor expediţii mai îndepărtate de şcoală. În cea de-a doua situaţie, sunt necesare resurse financiare 
suplimentare şi parcurgerea mecanismelor administrative care reglementează regimul activităților din afara 
şcolii. Nevoia de resurse materiale şi financiare este corelată cu facilitarea predării în echipă prin aceea că 
activităţile de învăţare au o componentă practică, aplicativă, substanţială, ceea ce presupune organizarea 
unui număr mai mare de evenimente în mediul de învăţare formal și nonformal. 

c) îpbunătătirea resurselor de lucru la clasă 

Cadrele didactice consideră că ar putea fi îmbunătăţite resursele de lucru la clasă oferite de 
asociația care sprijină implementarea opționalului. Astfel, manualul realizat în acest scop, ar putea fi 


structurat în secțiuni cu activități adresate cadrelor didactice şi în secțiuni adresate arhitectului. Un ghid 

metodologic ar fi util profesorilor și arhitecților dacă ar explica mai detaliat rolurile participanților sau ar 
descrie fiecare moment al lecţiei, pentru predarea în colaborare. 

d) accentuarea dimensiunii practice a programei şi continuitate în timp 

În raport cu aplicarea acestui curriculum la clasă, eficienţa demersului este corelată cu organizarea 
mai multor activități educative şi extracuriculare în vederea exersării practice a noțiunilor cuprinse în 
programă şi a formării competenţelor (expediţii, ateliere etc.). Participanţii la studiu invocă aspecte 
referitoare la acumularea de experiență și la continuitatea în timp ca modalități de creştere a eficienței 
predării în echipă. Cadrele didactice consideră utilă susţinerea cursului pe o durata mai lungă, de 2-3 ani. În 
opinia lor, domeniul ar putea fi abordat şi la vârste mai mici. 

e) colaborarea pentru proiectarea lectiilor 

Colaborarea strânsă şi sprijinul reciproc sunt considerate ca atitudini determinante în reuşita 
predării în echipă. Ambele grupuri participante la cercetare consideră că este nevoie de o pregătire 
împreună, în avans, a lecţiilor. Este necesară, de asemenea, colaborarea în alegerea activităţilor de învăţare, 
dar şi o mai bună punere în scenă a predării, prin stabilirea rolul fiecărui membru al echipei în desfăşurarea 
lecţiei. Ca soluţie practică, sunt recomandate activități mai numeroase de simulare în cadrul atelierelor de 
formare dedicate profesorilor şi arhitecţilor (acţiuni văzute în complementaritate cu un ghid metodologic). 

f) colaborarea în derularea lectiilor 

Din perspectiva profesorilor, eficientizarea predării în echipă ar putea fi asigurată prin aplicarea 
unei formule de predare în care fiecărui partener îi revine câte un moment al lecţiei, alternativ, 
arhitect-cadru didactic, în funcție de temă. Astfel, s-ar asigura o implicare permanentă şi constantă a 
ambelor părți şi o împărțire a sarcinilor eficientă. De asemenea, respondenții recomandă acordarea unei 
mai mari atenţii practicii feedbackului. 

g) modalități de formare profesională 

Ambele categorii de respondenţi sunt preocupaţi de formarea profesională adecvată din 
perspectiva eficienței predării în echipă. Cel mai frecvent, participanţii la studiu consideră că este necesar 
ca participarea la cursurilor inițiale de formare să fie deja în formatul de lucru al viitoarei echipe. Aceasta ar 
aduce un capital inițial de experiență comună foarte util pentru construirea unui stil de lucru comun și 
pentru cunoaştere reciprocă. Preocuparea pentru rezolvarea nevoilor de formare, în raport cu sine şi cu 
aşteptările față de partenerul din echipă, este transpusă în aşteptări de formare pe termen mai lung, fie prin 
stagii cu o durată mai mare, fie prin stagii periodice, a căror durată să acopere anul şcolar. În acest ultim 
caz, întâlnirile formative ar putea reflecta provocările apărute pe parcurs. Nevoia de cunoaştere reciprocă 
din perspectiva dimensiunii profesionale, care are un impact semnificativ în construirea 
relaţiilor/comportamentelor de echipă, aduce, ca soluţie, disponibilitatea de formare în domeniul de 


specializare al partenerului. Există interes pentru formare între egali, care oferă oportunitatea reflecției 

asupra aşteptărilor legate de interacțiunea interpersonală şi a validării atitudinilor şi comportamentelor care 


transmit empatie şi respect profesional. 

h) strategii de comunicare pentru dezvoltarea profesională 

Respondenţii spun că îşi doresc să aibă la dispoziţie instrumente prin intermediul cărora să poată 
comunica mai bine profesional și să aibă acces la surse de feedback prin rețele accesibile tuturor celor 
implicaţi în dezvoltarea programei de CDS „De-a arhitectura”, ceea ce ar putea rezolva problemele legate 
de programul diferit de lucru din cele două profesiuni. O pagina de Facebook în care să fie logaţi toți cei 
interesați ar constitui una dintre soluţii. Există experiențe ale arhitecţilor care confirmă utilitatea 
comunicării informale („discuţiile în cadru informal au fost de ajutor în cazul echipei din care am făcut 
parte”) sau prin întâlniri periodice în afara programului şcolar. Comunicarea profesională în mediu formal 


ia în considerare specificul întâlnirilor metodice practicate în sistemul de învățământ. 


Optimizarea desfăşurării activităţii didactice în cadrul programei şcolare opționale „De-a 


arhitectura” 


e Activităţi de învăţare facilitatoare în producerea înţelegerii la elevi 

Activităţile care facilitează înțelegerea la elevi date ca exemplu de cadrele didactice fac trimiteri la: 
modalitatea de organizare şi prezentare; suportul pentru formarea de competenţe; stabilirea de conexiuni 
cu alte discipline; stabilirea de conexiuni cu viața reală. Profesorii participanţi la studiu amintesc activități 
diverse, precum: 

e jocul (jocul didactic), proiectul; activități de observare de teren prin expediţie, vizitele de 
studiu, drumeţii („copilul la această vârstă are gândire concretă şi pricepe mai bine dacă vede, 
pipăie, aude”), ateliere; brainstorming; 

e activități cu prezentări interactive: prezentări de tip digital cu imagini, ilustraţii, „De-a 
arhitectura” povestită; expoziţii de fotografii, expoziţii cu obiectele construite; vizionări video; 

e activități prin care sunt formate competenţe: competențe de comunicare prin lucru în perechi 
sau în echipa („lucrul în echipă, lucrul efectiv place cel mai mult”), prezentarea publică; 
competenţe matematice prin construcţii după un plan dat/ o temă stabilită; întocmirea de 
planuri, hărți, portofolii , desene la scară; competenţe digitale; 

e activități care facilitează conexiuni cu disciplinele şcolare: istorie, matematică, geografie, 


literatura, arte; 

e activități care facilitează conexiunea cu viața reală: observare, explicații și exemple simple din 
viața cotidiană; întâlniri cu persoane avizate în domeniul arhitecturii pe plan local; vizitarea 


unor spaţii în care arhitecții îşi desfăşoară activitatea. 


e Aspecte percepute ca fiind apreciate de elevi 

Opiniile participanţilor la cercetare cu privire la aspecte ale activităților de învățare considerate de 
aceştia ca fiind apreciate de elevi se structurează pe următoarele dimensiuni: 

a) tipurile de activități utilizate 

Pe parcursul anului şcolar, programa „De-a arhitectura” este aplicată la clasă prin implicarea 
copiilor în activități practice şi interactive şi acestea sunt considerate de către profesori şi arhitecți ca având 
un impact mare asupra gradului de satisfacţie a elevilor de clasa a I-a sau a IV-a. Dimensiunea practică 
este contextualizată prin ateliere de realizare a unor machete (activități de bricolaj, activități de desen, 
activități de concepere a unor planuri, schițe de dezvoltare urbană). Elevii apreciază, de asemenea, foarte 
mult activităţile de explorare, expedițiile urbane, vizitele. Pe durata orelor de curs, sunt utilizate mijloace 
media pentru prezentarea unor noţiuni sau informaţii noi, activități considerate şi de profesori şi de 
arhitecți ca având, de asemenea, o poziţie privilegiată în preferinţele elevilor. Ei au constatat că elevii sunt 
interesaţi să lucreze practic, să-şi facă un plan şi să-şi ducă la bun sfârşit ideile. Activităţile care presupun 
explorarea învățării prin joc şi lucrul în echipă sunt apreciate, la rândul lor, de către elevi, potrivit opiniilor 
participanților la studiu. 

b) diversificarea situațiilor de comunicare în clasă 

Modalitatea de predare în echipă le oferă copiilor posibilitatea de interacţiune într-un format nou, 
care aduce o schimbare în ceea ce priveşte comunicare frontală. Această noutate este dublată şi de 
organizarea constantă a activităţilor în formatul de lucru în echipă. Profesorii şi arhitecţii consideră că 
aceste activităţi derulate prin colaborarea profesor-arhitect sunt apreciate de elevi, contribuind la formarea 
competențele de comunicare şi de colaborare în grup. Cadrele didactice observă importanţa colaborării 
dintre arhitect şi profesor ca exemplu oferit elevilor pentru ce înseamnă munca în echipa. Astfel, elevii au 
ocazia de a observa şi de a-şi forma propria experienţă de colaborare. 

c) comunicare şi cooperare în grup 

Cadrele didactice remarcă progresul elevilor în ceea ce priveşte atitudinile şi aptitudinile de 
comunicare şi lucru în echipă: împărțirea sarcinilor de lucru, respectarea partenerului de grup, exprimarea 
propriilor opiniilor, capacitatea de a lua singur decizii şi de a accepta ideile altora, implicarea şi motivarea 
elevilor în a duce la bun sfârşit un plan. Arhitecţii voluntari consideră că elevii apreciază libertatea de 
exprimare, faptul că vin în contact cu „o materie destul de liberă, unde îşi pot exprima părerea fără să fie 
considerată greșită”, şi implicarea în discutarea unor cazuri sau teme care le solicita imaginarea unui obiect 
sau a unui ansamblu în interacțiune („discuţiile libere ce duc la înțelegerea noțiunilor noi în comparație cu 


metodele tradiționale de a preda”). 

d) creativitate 


În opinia profesorilor, elevii apreciază faptul că li se oferă posibilitatea de a pune în practică idei şi 
au ocazia să-şi valorifice imaginația, de exemplu, în construirea propriei case. Elevii apreciază „momentele 
când sunt lăsați să se exprime prin lucrări individuale sau colective”; ei „au dorința de a realiza ceva inedit, 
altceva decât la orele de abilități practice”. Creativitatea este asociată şi cu discuţiile libere. 

e) responsabilitate 

Activitățile de explorare, observare şi analiză derulate în cadrul expedițiilor le oferă copiilor ocazia 
de „a se juca de-a oamenii mari, cu responsabilităţi”. Ei au ocazia de a cunoaşte regulile de urbanism care 
ar trebui să acționeze în comunitate şi de a concepe o comunitate în funcție de aceste reguli, ca expresie a 
ideilor de frumos şi de util. Observarea și analiza oferă contexte pentru formarea spiritului critic, iar 
macheta realizată de echipele de copii ilustrează opinia copiilor față de spaţiul în care ar dori să trăiască. 

f) comportamente culturale în viața de zi cu zi 

Există o convergență a opiniilor respondenților cu privire la existența unui interes din partea 
elevilor de a cunoaște arhitectura din mediul lor de viaţă, dar şi din alte locuri din ţară sau din afara ei. 
Temele abordate, imaginile cu diverse construcţii din alte ţări, stilurile arhitectonice, poveştile locurilor, 
precum şi modalitățile de implicare a elevilor în acest proces de descoperire (prin prezentări virtuale şi prin 
explorări directe) a valorii spațiului în care trăiesc sunt apreciate de către elevi. Noţiunile specifice 
domeniului şi „multitudinea de informaţii primite de la arhitectul cu care colaborăm” îi ajută să îşi 
argumenteze ideile de intervenţie urbană şi să ofere soluţii tehnice şi estetice în proiectul urban, concretizat 
în macheta grupului şi prezentat publicului. Prin intermediul activităţilor practice, aceste cunoştinţe noi 
sunt examinate şi din perspectiva aplicabilității lor în viaţa de zi cu zi. Participanţii la studiu consideră că 
elevii apreciază „aplicabilitatea noțiunilor studiate în viața de zi cu zi” (opinie arhitect) și faptul că au 
„posibilitatea de a-și exprima şi transpune practic propriile idei, nevoi, speranţe legate de mediul în care 
trăiesc” (opinie cadru didactic) sau observă că „elevii mei şi-au însușit de-a lungul celor doi ani o 
terminologie adecvată și acum cunosc foarte multe despre ce este corect/greșit” (opinie cadru didactic). 

2) metodologia de predare şi contextele de învățare în clasă 

Feedbackul elevului privind modul de aplicare a programei este relevant pentru reglarea procesului 
de predare la clasă. Profesorii consideră că sunt apreciate de elevi învățarea prin joc, interactivitatea 
activităților, realizarea proiectelor. Sunt semnalate conexiunile realizate între activităţile din clasă, 
activităţile educative derulate în afara clasei şi oportunitățile create pentru perioada derulării programului 
„Şcoala altfel”. Arhitecţii consideră că metodologia de aplicare a programei oferă câteva oportunități de 
învăţare apreciate de elevi, cum ar fi faptul că programa accentuează dimensiunea aplicativă. Referitor la 
contextul de învăţare creat prin aplicarea curriculumului la clasă, profesorii consideră importante pentru 
elev aspecte legate de climatul nonformal; faptul că în procesul de învăţare există un parcurs clar de la 
proiect la realizarea unui produs; natura activităților de învăţare - vizitele de studiu, expedițiile; lipsa grijii 


temelor pentru acasă; perceperea timpului şcolar ca fiind lejer. 

Se observă o convergenţă de opinii între cele două categorii de respondenţi cu privire la aspectele 
apreciate de elevi, în sensul existenţei unui context stimulativ pentru învăţare. În opinia participanţilor la 
studiu, constituie elemente de feedback pozitiv din partea elevilor: oportunitățile de participare activă, 
aplicabilitatea şi diversitatea tipurilor de activități în care sunt implicați; perceperea derulării procesului ca 
având un mod mai puţin rigid de predare; interesul pentru informaţiile noi dintr-un domeniu de 


cunoaştere care are conexiuni cu mediul lor de viaţă. 


Autonomizarea activităţii cadrului didactic în cadrul programei de CDS „De-a 


arhitectura” 


Reprezentarea autonomiei profesorului a fost explorată prin intermediul opiniilor exprimate de 
cadrele didactice participante la studiu cu privire la dorința acestora de a continua să dezvolte programa 
opţională „De-a arhitectura” fără a beneficia de implicarea arhitectului şi a opiniilor privind nevoile de 
dezvoltare profesională implicate de această decizie. Informaţiile privind disponibilitatea profesorilor de a 
preda opționalul, în mod neasistat, și nevoile lor de formare au fost corelate cu răspunsurile privind 
sugestiile de eficientizare a predări în echipă formulate de cadrele didactice şi arhitecţii participanți la 


studiu. 


e Dorinţa de autonomie 

Opiniile privind autonomizarea activității cadrului didactic pentru a preda programa școlară „De-a 
arhitectura” au pus în evidenţă faptul că trei sferturi dintre profesorii respondenţi nu-şi doresc să susțină 
cursul fără ajutorul arhitectului, deoarece consideră că le lipsesc cunoștințele necesare. Totodată, ei 
remarcă faptul că, în acest moment, fiecare membru al echipei ar avea un rol bine stabilit şi că ar funcționa 
mai bine în echipă. În schimb, un sfert dintre cadre didactice respondente declară că ar putea susţine 
singuri opționalul, dar remarcă faptul că arhitectul este acela care are cunoștințe de specialitate pe care 
învățătorul nu le stăpâneşte şi că, în consecință, este de folos sprijinul unui profesionist în domeniu. O 
explicaţie pentru această opţiune ar putea fi satisfacția lucrului în echipă pe care au avut-o profesorii pe 
parcursul colaborării sau, dimpotrivă, constatarea faptului că nu pot suplini în mod corespunzător un 
specialist în domeniul arhitecturi. 

Răspunsurile la întrebarea adresată celor două categorii de respondenţi privind percepţia eficienței 
lucrului în echipă relevă prezența unor ponderi oarecum echilibrate în ceea ce-i priveşte pe profesori, în 
sensul că o treime dintre aceştia apreciază că a funcționat bine în formula existentă. O altă treime din 
numărul respondenţilor a fost de acord că eficiența predării în echipă ar creşte dacă ambele tipuri de actori 
— cadre didactice şi arhitecţi — ar participa la cursuri de perfecționare, de dorit în formula în care vor 


colabora ulterior. In fine, o altă treime dintre respondenţi a adus în discuţie necesitatea gestiunii comune, 

prin implicare personală şi împărțirea sarcinilor. Dincolo de opiniile amintite mai sus, se observă că, pentru 


ceilalți profesori respondenţi, este esenţial să existe afinități la nivel emoțional și al practicilor echipei. 

În ceea ce-i priveşte pe arhitecții chestionați în legătură cu modalitățile prin care ar putea fi 
eficientizată predarea opționalului „De-a arhitectura”, răspunsurile acestora pun în evidență faptul că 
aproape jumătate dintre participanții la studiu apreciază că predarea în echipă a funcționat bine, în cazul 
lor. Pentru îmbunătățirea acestei colaborări, ei au semnalat că ar fi benefică eliminarea sistemelor care 
încurajează birocrația: gradele didactice, punctajul aferent acordat participării la programe de dezvoltare 
profesională continuă şi alte documente care în opinia lor „omoară învățământul”. De asemenea, ei 
consideră că ar trebui găsite rezolvări şi pentru problemele legate de echiparea şcolilor cu proiectoare, 
necesare pentru predarea cursurilor, precum și de înlesnirea drumului copiilor de la şcoli la locurile pentru 
expediții. Climatul clasei este, de asemenea, adus în discuție ca posibil factor perturbator (potrivit părerilor 
exprimate de unii arhitecți, există situații în care copii şi părinții acestora nu au respect față de cadrul 
didactic, indiferent cine este acesta). Implicarea și împărțirea sarcinilor între profesor şi arhitect pentru 
buna desfăşurare a activității la clasă sunt apreciate ca fiind determinate pentru o treime dintre arhitecții 
participanți la studiu. Buna desfăşurare a orelor presupune, în primul rând, realizarea unei colaborări 
optime între arhitecți şi profesori. Din perspectiva arhitecților, cadrele didactice ar trebui sa fie motivate să 
predea acest curs, să-l vadă ca pe o oportunitate de a-i învăţa pe copii lucruri utile în viaţă, să fie dispuşi să 
înveţe o dată cu ei şi să nu cedeze la prima lecţie în care au dificultăți. De aceea, chiar dacă arhitecţii se 
simt confortabil să predea orele în cadrul programei „De-a arhitectura”, totuşi ei consideră că această 


colaborare nu ar trebui să însemne că doresc să își asume şi rolul celuilalt membru al echipei. 


e Nevoi de formare 

Profesorii şi arhitecții participanţi la studiu au afirmat că experiența predării în echipă îi ajută să 
evalueze punctele tari şi punctele slabe în aplicarea programei „De-a arhitectura” şi să aibă o perspectivă 
mai clară asupra nevoilor de formare. Analiza opiniilor exprimate de aceştia poate oferi soluții pentru 
îmbunătăţirea calității aplicării curriculumului la clasă, precum şi a programelor de formare inițială pentru 
profesorii şi arhitecţii care au ales acest tip de curriculum la decizia şcolii. În acest sens, se observă că 
nevoile de formare identificate de cele două categorii de respondenţi pot fi structurate pe următoarele 
direcții: 

a) pregătirea profesională de specialitate 

Arhitecţii consideră că ar fi utilă pentru ei o formare în domeniul pedagogiei care ar însemna: 
elemente de didactică, psihologie, cursuri de metodică, psihologia şcolarului mic, cunoştinţe 
psihopedagogice, familiarizarea cu metode şi procedee didactice (tipuri de lecţii, momentele lecţiei etc.). 
Din perspectiva cadrelor didactice, formarea ar trebui să acopere nevoi legate de cunoştinţele din 


domeniul arhitecturii: cunoaşterea temelor care trebuiesc abordate, informare de specialitate; familiarizarea 

cu noțiuni elementare, termeni tehnici din domeniul arhitecturii şi urbanismului;, aspecte de teorie a 
arhitecturii şi desen tehnic/artistic. 
b) pregătirea pentru aplicarea curriculumul la clasă 

Din perspectiva profesorilor, nevoile de formare pentru aplicarea programei la clasă presupun 
abilitarea lor pentru utilizarea materialelor de curs şi cunoaşterea a cât mai multe exemple de bună practică 
pentru implementarea acestui curriculum la clasa. Arhitecţii sunt interesați de metode interactive de 
predare care să-i ajute să fie mai adaptabili, să intre mai bine în relaţie cu copiii, să utilizeze metode/tehnici 
de prezentare care să-i ajute să cunoască mai bine nivelul copiilor şi să poată adapta noţiunile şi 
informaţiile la nivelul clasei. 

O componentă formativă considerată necesară şi de profesori şi de arhitecţi se referă la nevoia de 
abilitare pentru a lucra în echipă. Profesorul are nevoie de formare pentru „lucrul în tandem cadru 
didactic-arhitect”, iar arhitectul are nevoie de formare atât pentru lucrul în echipă cu profesorul cât şi 
pentru a interacționa cu elevii („relaționare şi sociabilitate”; „comunicare cu elevii”; „relaționarea cu 
elevii”). Reamintim faptul că aproape trei sferturi dintre profesori nu doresc să predea singuri orele din 
programa „De-a arhitectura” deoarece nu au încredere în capacitatea lor profesională de a preda acest 


opţional. 

CAPITOLUL 9 
NOTE LA UN MODEL DE EVALUARE A COMPETENTELOR 
DEZVOLTATE DE EDUCAȚIA PRIN ARHITECTURĂ 


Evaluarea impactului unei programe de tip curriculum la decizia şcolii (CDS) asupra 
competențelor elevilor se structurează printr-un demers de analiză multistadială, în funcție de 
caracteristicile elementelor vizate, dar și de resursele avute la dispoziție. 

Luând în calcul informațiile disponibile din studii anterioare, programele de educație prin 
arhitectură existente, contextul instituțional şi curricular al învățământului românesc şi informațiile 
colectate de la practicieni, vom încerca să schițăm în continuare câteva elemente relevante pentru o analiză 
sistematică a unui CDS adresat elevilor de ciclu primar şi realizat în parteneriat între o instituție de educație 
formală şi una de educaţie nonformală. 

Acest demers de evaluare propune explorarea modului în care diferiți factori specifici colaborează 
pentru atingerea unui scop comun, anume dezvoltarea competenţelor crosscurriculare, în mod special a 
celor de tip noncognitiv la elevi. Sunt luate în considerare două aspecte: situaţiile de interacțiune care 
favorizează aplicarea unor metodologii specifice în abordarea la clasă a unor domenii noi de cunoaştere, 
precum şi întâlnirea dintre reprezentanţii celor două tipuri de furnizori de educaţie (formală şi 


nonformală), cu maniere de reprezentare diferite despre actul şi rezultatele procesului educativ. 


Delimitarea conceptelor 

Un prim pas în configurarea acestui proiect constă în investigarea modalităţilor în care conceptele 
cheie ale cercetării au fost definite în literatura de specialitate şi în justificarea alegerilor operate de către 
echipa de cercetare. În cazul educaţiei prin arhitectură, este importantă plasarea ei în spectrul activităţilor 
educaţionale care utilizează mijloace de exprimare artistică. Capitolele 7 şi 8 ale studiului de față au realizat 
o trecere în revistă a modului în care arta, în general, şi arhitectura, în mod particular, ar putea avea un 
impact pozitiv asupra învățării elevilor, în cadrul activităţilor educaţionale. 

Evaluarea în zona artelor se confruntă cu o problemă majoră atunci când este vorba de definirea 
şi dezvoltarea de modele care pot fi măsurate. Nu de puține ori cercetările din sfera creativității au recurs la 
modele împrumutate din studiile privind abilităţile cognitive, cum ar fi rezolvarea de probleme, fapt care ar 
putea explica într-o anumită măsură eşecul lor în a pune în evidență contribuţia artelor la dezvoltarea 
creativităţii. 

Pentru pregătirea evaluării este, de asemenea, necesară o analiză în vederea selectării aspectelor 


transversale ale competenţelor care să facă obiectul studiului. Capitolul 7.4 a pus în evidență modul în care 

cei care realizează designul programelor de educaţiei prin arhitectură îşi reprezintă posibila ei contribuție la 
dezvoltarea de competenţe la elevi. 

Pentru realizarea analizei inițiale, este util să se ţină cont de: competențele vizate în Strategia națională 
de învățare pe tot parcursul vieţii 2015-2020, competențele generale şi specifice prevăzute în cadrul programei 
școlare de CDS; curriculumul național pentru clasa vizată; descriptorii de realizare a competenţelor cheie 
pentru nivelul funcțional (de exemplu, la finalul clasei a IV-a sau al clasei a VIII-a) etc. 

Din perspectiva cercetării implicaţiilor curriculare pe care le poate avea derularea unei programe 
de CDS, un demers evaluativ poate avea ca obiectiv studierea gradului de „acomodare” şi contribuția 
opţionalului în cadrul ofertei globale a curriculumului național. Atunci când există un format colaborativ 
nou, devine de interes şi implementarea programei în cadrul instituțional specific al clasei şi al şcolii. Din 
această specificitate (predarea într-o echipă mixtă, care include profesioniști cu specializare, viziune şi 
abordare diferite) derivă o necesitate de cercetare în direcţia identificării varietății modelelor de colaborare 
a cadrele didactice cu partenerii din zona de educaţie nonformală implicați direct în derularea programei. 
Astfel, demersul evaluativ îşi va găsi contexte de intervenţie în proiectarea didactică, desfăşurarea efectivă a 
lecţiei şi evaluarea elevilor, implicaţiile acestora asupra practicilor educaționale şi relaționale, formatul 
colaborativ şi climatul clasei în triada cadru didactic-elevi-parteneri din zona de educaţie nonformală 


implicaţi direct în derularea programei. 


Operationalizarea conceptelor 

Investigarea impactului programei de tip CDS implică analiză calitativă şi cantitativă şi poate să 
urmărească mai multe dimensiuni, cum ar fi: a) identificarea beneficiilor la nivelul dezvoltării 
competenţelor elevilor, în special, ca urmare a parteneriatul formal-nonformal în furnizarea serviciilor 
educaţionale; b) identificarea oportunităţilor şi a constrângerilor colaborării cadre didactice-parteneri din 
zona de educaţie nonformală implicaţi direct în derularea programei; c) eficientizarea predării în echipă, 
inclusiv investigarea modurilor în care cadrele didactice pot fi capacitate să implementeze în mod autonom 
un opţional, valorificând experiența de predare în echipă cu parteneri din zona de educaţie nonformală. 

Pe baza analizei studiilor relevante şi a feedbackului din partea tuturor celor implicaţi, vor trebui 
definite elementele investigate. Cu siguranță, există tentația de a urmării un număr cât mai mare de 
elemente, dar aceasta trebuie făcută în acord cu resursele disponibile. Credem că, într-o situație ideală, 
numărul elementelor investigate ar trebui să fie între 1 şi 3. Spre exemplu, ele pot fi alese dintre elementele 
care definesc nivelul funcțional stabilit pentru 1-2 competenţe cheie. În cazul nostru (opţionalul „De-a 
arhitectura”), nivelul funcțional de referință ar trebui să fie cel pentru finalul clasei a IV-a. Feedbackul din 
partea participanţilor descris în capitolul 8 poate ajuta în identificarea descriptorilor de realizare, la nivel 
funcțional, ai competenţelor cheie, convergenţi cu prevederile programei de CDS, asupra cărora 
respondenţii manifestă consens în a le considera relevante pentru evaluare. Este util de identificat în ce 


măsură elevii, cadrele didactice şi arhitecţii implicaţi în implementarea opţionalului percep beneficii ale 

rezultatelor pe dimensiunea cognitivă şi pe dimensiunea socio-emoțională (de exemplu, competențe 


interpersonale, conștiinciozitate, caracter agreabil, stabilitate emoțională, autoreglare, perseverenţă, luarea 


deciziilor). 


Formularea ipotezelor 

Corpul de studii disponibil autorilor până în acest moment a pus în evidență numeroase raporturi 
corelative între participarea la programe de educaţie prin artă şi diferite beneficii pentru elevi, dar foarte 
puţine relații cauzale. Din acest motiv, formularea predicțiilor privind evoluţia elementelor investigate pe 
parcursul studiului este un moment cheie. El ne face să ne confruntăm cu posibilitatea ca ceea ce noi 
considerăm o influență benefică să nu poată fi susținut prin date de cercetare. 

Studiile în acest domeniu sunt încă la început, astfel că orice contribuţie este binevenită. Este 
important ca predicțiile făcute să se axeze pe elemente măsurabile, pentru care există modele teoretice ce 
pot fi validate sau infirmate. 

Credem că raportarea în formularea ipotezelor la nivelul funcțional de realizare al descriptorilor 
din profilul absolventului este o strategie care ar ancora studiul în realitatea şcolii, dar nu este lipsită de 
riscuri. Faptul că se aşteaptă ca elevii să atingă descritorii din profilul absolventului la un anumit moment 
al dezvoltării lor în mediu şcolar, nu ne spune de fapt când sunt ei atingi. Dacă anumiţi descriptori sunt 
prea generali, există posibilitatea ca anumiţi observatori să considere că elevii de vârste mai mici i-au atins 


cu ușurință. 


Definirea grupului țintă 

Pe parcursul studiului am făcut de mai multe ori referire la elevii de ciclu primar ca potenţial grup 
ţintă pentru investigaţii. Evident, el poate fi schimbat. Motivul pentru care am accentuat această 
posibilitate ține de anumite caracteristici ale învățământului primar, cum ar fi predarea majorităţii orelor de 
aceeaşi persoană, dar şi existența deja a unui programe de educaţie prin arhitectură în oferta centrală, 
accesibilă la nivel naţional. Astfel, o posibilă selecție a grupului ţintă ar putea conţine elevii de clasa a I-a 
care participă la ore de educaţie prin arhitectură în regim CDS, dar nu şi extracurricular. 

Pentru înlăturarea surselor de eroare, este recomandabil să fie selectate școlile care aplică 
programa pentru prima dată, iar dacă acest lucru nu este posibil (de exemplu, datorită numărului limitat de 
clase disponibile), şcolile selectate trebuie să o fi implementat de un număr egal de ani şi în condiții 
similare. În caz contrar, există posibilitatea ca experienţele anterioare să influenţeze semnificativ aplicarea 
acesteia, pe perioada cercetării, iar comparabilitatea dintre rezultatele obținute de diferite şcoli să fie 


afectată. 

Design experimental 

Investigația de tip experimental presupune selecția a două loturi de elevi investigaţi: a) un lot 
experimental, compus din elevi care au participat la CDS; b) un lot de control, compus din elevi care nu au 
participat la CDS. 

Dacă dimensiunile populaţiei din care se extrage eşantionul o permite, se pot construi încă două 
grupuri, care să ducă totalul la patru, şi care să permită introducerea unei noi variabile: prezența sau 
absenţa pretestării. Este documentat fenomenul influențării rezultatelor de simpla participare la pretestare, 
chiar fără ca grupul respectiv să participe la intervenția propriu-zisă, demersul menționat anterior fiind în 
măsură să ne dea dimensiunea lui. Evident, dublarea numărului de grupuri participante la studiu va creşte 
resursele necesare derulării cercetării. 

Principalul factor care trebuie avut în vedere atunci când sunt delimitate etapele studiului este cât 
de plauzibil ar fi ca în perioada de timp desemnată să se producă un efect ca urmare a intervenției 
educaţionale. Dacă însuşirea unei informaţii poate fi testată la un timp relativ scurt de la introducerea ei, în 
schimb, pentru a putea spune că a fost formată o atitudine, este nevoie de o perioadă de timp în care 


atitudinea respectivă să prezinte o anumită stabilitate în comportamentul elevilor. 


Formarea grupului de lucru 

În măsura în care demersul investigativ presupune o colaborare între mai multe tipuri de actori 
(cercetători, cadre didactice, profesioniști în arhitectură), dublată de o structură instituțională care va 
reprezenta cel mai probabil atât mediul public cât şi pe acela privat, este extrem de important să se 
stabilească procedurile de comunicare în grup. Responsabilitatea coordonării procesului revine echipei de 
cercetare, iar metodologia va trebui să reflecte culturile organizațiilor din care provin membrii grupului de 


lucru. 


Eşantionarea 

Pornind de la populația disponibilă, pentru constituirea eşantionului, este necesară o fişă de 
analiză a contextului, care vizează descrierea grupului ţintă și a unităţii şcolare (date generale privind 
unitatea şcolară, date privind participarea și frecvența școlară; date privind specificul comunităţii). Din 
perspectiva diversităţii mediului familial, indicatori relevanţi ar putea fi nivelul educațional al membrilor 
familie şi consumul cultural al familiei. Performanţa şcolară este un alt element care va media constituirea 
eşantionului. Este important ca performanţele anterioare ale grupului ţintă (de exemplu, rezultatele la 
testările naționale la clasa a I-a, mediile generale din anii anteriori, performanţele şcolare la anumite 
materii, implicarea în activităţi extraşcolare) să nu fie extreme. 

În raport cu obiectivele de evaluare formulate, credem că numărul de unităţi școlare selectate se 
poate situa între 2 şi 4. Se recomandă identificarea unor resurse care să conțină date statistice despre 


grupul ţintă. La nivel național, există o serie de inițiative de colectare de date, principalele instituţii care ar 

putea avea informaţii statistice de interes fiind: Institutul Naţional de Statistică, Inspectoratele $colare, 


Ministerul Educaţie, Reţeaua Eurydice, Institutul de Ştiinţe ale Educaţiei. Şcolile în care se va derula 


cercetarea dețin astfel de date şi pot ajuta la colectarea unor informaţii suplimentare. 


Selectarea/ crearea de instrumente 
Acest proces trebuie realizat în corelație cu dimensiunile de analiză calitativă şi cantitativă urmărite 
şi cu etapa cercetării în care ele vor fi aplicate. Parcurgerea unor studii anterioare asupra temei investigate 


este extrem de utilă în căutarea unor instrumente sau a unor indicaţii privind construirea lor. 


Etapa pregătitoare: 

e chestionar de identificare a practicilor existente în derularea programei CDS şi a elementelor pe care 
participanții le consideră de interes pentru evaluare; 

e interviu informal individual/de grup cu persoane implicate în derularea programei în şcoli (profesori, 
decidenţi, parteneri din zona de educație nonformală implicaţi direct în aplicarea programei), necesar 
pentru identificarea experiențelor de învăţare relevante şi pentru identificarea vatiabilelor/ descrierea 
contextului educativ în mediu formal şi nonformal; 

e interviu cu ofertanții de programe iniţiale de formare pentru derularea activităților în școli; 

e observare la clasă pentru identificarea unor activități semnificative pentru evaluare (şi coroborarea 


informaţiilor cu datele obținute prin chestionare). 


Etapa evaluării propriu-zise: 

e fişe de observare la ore - în vederea investigării procesului de integrare şi implementare a CDS. Sunt 
urmărite gradul de participare, stimulare /motivare a elevilor în clasă; formatul de interacțiune cadru 
didactic-elev /elev-partener din afara școlii; colaborarea formal-nonformal în învăţare. Sunt urmărite şi 
nevoile de formare pentru cadre didactice /arhitecţi, etc. 

e fişe de înregistrarea a progresului elevilor pentru componentele competenţelor selectare pentru 
evaluare şi analiză de produse. 

e interviuri cu elevi, profesori, parteneri din zona de educaţie nonformală implicați direct în derularea 
programei; 

e  chestionare/jurnale de progres adresate profesorilor şi partenerilor din zona de educaţie nonformală 
implicaţi direct în derularea programei pentru identificarea opiniilor practicienilor cu privire la 
impactul elementelor din programa CDS asupra competenţelor elevilor. Sunt vizate şi schimbările 
produse în practicile educaționale, precum şi identificarea modificărilor necesare pentru o mai bună 


implementare a acestui CDS. 

e chestionare adresate participanţilor la derularea programei în format colaborativ (predarea în echipă) 
pentru identificarea de măsuri necesare îmbunătăţirii învăţării în cadrul acestui CDS, pe dimensiuni 
precum complementaritatea formal-nonformal, formarea continuă a cadrelor didactice şi a arhitecților, 
ancorarea şi integrarea eficace a exemplului de programă CDS analizată în ansamblul ofertei curriculare 


pentru disciplinele de studiu la clasa a I-a. 


Testarea instrumentelor 

Aceasta este o etapă necesară calbrării instrumentelor. Ea este cu atât mai importantă în studierea 
impactului educație prin artă, cu cât experienţele anterioare, în special în domeniul educației prin 
arhitectură, sunt foarte limitate. 

Un alt pas pregătitor ce poate fi implementat în această etapă presupune configurarea unui parcurs 
formativ pentru cadrele didactice participante la cercetare, astfel încât să existe o dinamică a situaţiilor de 
învăţare la care să participe toți elevii care formează lotul experimental, şi un calendar al derulării 


activităților similar, care să faciliteze aplicarea instrumentelor de investigație. 


Definirea calendarului cercetării 

Calendarul cercetării va trebui să reflecte atât practicile şcolare, cât şi specificul investigației. 
Timpul alocat cercetării trebuie să se coreleze, în primul rând, cu posibilitatea ca schimbarea presupusă 
prin ipoteză să poată să aibă loc și, pe cât posibil, să excludă interferenţele din partea altor factori. 

Sistemul de educaţie aduce cu sine o presiune implicită, și nu întotdeauna conştientizată, ca orice 
demers evaluativ să aibă ca punct de referinţă practicile curente de evaluare/notare și calendarul şcolar. În 
varianta extremă, acest fenomen se traduce printr-o aşteptare ca evaluarea să urmeze un întreg, an şcolar, 
să urmărească interacțiunile de la fiecare oră de curs și să aibă ca puncte de referință începutul anului 
şcolar, sfârşitul primului semestru şi finalul anului şcolar. O astfel de variantă ar fi extrem de costisitoare 
sub aspectul tipurilor de resurse implicate, dar mai ales ar fi supusă unor surse semnificative de eroare. 
Printre acestea menționăm schimbările semnificative care se produc în mod natural în dezvoltarea copiilor 
la vârstele specifice ciclului primar, dar şi multitudinea de experiențe formale şi informale la care poate fi 


expusă orice persoană într-o perioadă relativ lungă de timp (circa 9 luni). 


Aplicarea instrumentelor 


Vor fi urmate procedurile obişnuite ale unui demers de cercetare. 


Analiza datelor 


Vor fi urmate procedurile obişnuite ale unui demers de cercetare. 


Redactarea raportului de cercetare 


Vor fi urmate procedurile obişnuite ale unui demers de cercetare. 

Tabelul de mai jos sintetizează etapele descrise în acest capitol, cu referiri la posibile opțiuni pe 


parcursul investigaţiei. Ceea ce am încercat să facem a fost să corelăm informațiile obținute din diferite 


documente cu experiența celor care au construit parcursuri de educație prin arhitectură şi să subliniem la 


nivel practic cum ar putea fi aduse impreună pentru a construi un demers experimental. 


Tabel 19. Etapele unei cercetări experimentale asupra impactului educaţie prin arhitectură 


Demers Aplicare 
1. Delimitarea conceptelor | Investigarea modalităților în care conceptele cheie ale studiului au fost definite în 
literatura de specialitate şi justificarea alegerilor operate de către echipa de 
cercetare. 
2. Operaționalizarea Definirea elementelor investigate în raport cu datele de cercetare disponibile. 
conceptelor Alegerea a 1-4 elemente care definesc nivelul funcțional a 1-2 competențe cheie. 
Ex.:Competente sociale şi civice - Punerea în practică a unor norme elementare de conduită în 
contexte cotidiene 
Este necesară intersectarea definiției conceptelor alese cu documente de proiectare 
ale activităților educaționale vizate şi studii privind percepția practicienilor despre 
elementele investigate. 
3. Formularea ipotezelor Formularea predicțiilor privind evoluția elementelor investigate pe parcursul 
studiului. 
Ex.: În urma unui parcurs educațional de 8 ore de curs de tip CDS lotul 
experimental va atinge nivelul funcțional privind „punerea în practică a unor norme 
elementare de conduită în contexte cotidiene” într-o proporție semnificativ mai mare decât 
lotul de control. 
4. Definirea grupului țintă | Alegerea loturilor experimentale şi de control. 
Ex.: Patru clase a IV-a din mediul urban, dintre care două în lotul experimental şi 
două în lotul de control. Caracteristicile socio-economice ale părinţilor grupului 
ţintă vor reflecta valorile medii pe ţară (+/— o abatere standard). De asemenea, 
performanţa şcolară a grupului ţintă trebuie să fie una medie (+/— o abatere 
standard). 
5. Design experimental Se va opta pentru un design experimental care să ţină cont de specificul 
elementelor studiate şi de resursele avute la dispoziţie. 
6. Formarea grupului de Stabilirea grupului de lucru şi a modalităților de comunicare. 
lucru 
Ex.: Echipa de cercetare trebuie să propună şi să implementeze procedurile de 
comunicare într-un grup care mai cuprinde cadrele didactice implicate, 
profesioniștii în arhitectură şi reprezentații legali ai instituțiilor implicate (din 
conducerea şcolii şi din asociația/grupul de inițiativă a arhitecților). 
7. Essantionarea Pornind de la populaţia disponibilă se vor aplica proceduri de selecție a 
eşantionului, conform caractetisticilor definite anterior. 
8. Selectarea / Crearea de Alegerea instrumentelor va ţine cont de design-ul experimental. 
instrumente 
9. Testarea instrumentelor. | Nor fi urmate procedurile obişnuite ale unui demers de cercetare. 
10. | Definirea calendarului Calendarul cercetării va trebui să reflecte atât practicile şcolare, cât şi specificul 
cercetării investigației. 
Ex.: Pre-testare — 20-25 septembrie; aplicare parcurs educațional — 26 septembrie 
— 25 noiembrie (8 săptămâni de curs); Testare post intervenţie: 25 -30 noiembrie. 
11. | Aplicarea instrumentelor | Vor fi urmate procedurile obişnuite ale unui demers de cercetare. 
12. | Analiza datelor Vor fi urmate procedurile obişnuite ale unui demers de cercetare. 
13. | Redactarea raportului de | Vor fi urmate procedurile obişnuite ale unui demers de cercetare. 
cercetare 

PARTEA A IV-A 
CONCLUZII ŞI RECOMANDĂRI 


CAPITOLUL 10 
CONCLUZII 


Studiul nostru s-a structurat pe câteva direcții de cercetare care au urmărit să pună în evidență 
modurile în care este înțeleasă educația artistică de către actorii implicaţii, care sunt cadrele de referință în 
care actorii implicaţii pot interacționa, care sunt practicile în domeniul artei şi a educaţiei artistice din şcoli 
și în mediile educaționale conexe, precum şi identificarea actorilor-cheie și a resurselor necesare în vederea 
implementării unei rețele funcționale care să promoveze şi să faciliteze accesul artei şi a educației artistice 
în şcoală. 

Generozitatea temei, pe de o parte, şi nevoile stringente de reflecţie şi de selecţie a unor repere 
pentru propriile acțiuni, pe care le-am resimţit la comunitatea de practicieni (atât din domeniul educației, 
cât şi din acela al artelor şi culturii), pe de alta, ne-au determinat să ne asumăm o paletă foarte largă de 
subiecte de investigat. Utilitatea acestui demers poate fi apreciată în mod diferit, în raport cu nevoile 
imediate ale principalilor beneficiari. O parte dintre rezultatele cercetării oferă un cadru pentru dezvoltări 
ulterioare. Măsura în care am reuşit să atingem obiectivele de cercetare propuse şi gradul în care rezultatele 
sunt valoroase pentru profesioniştii din domeniul artelor şi educaţiei îşi vor găsi o confirmare în timp, 
printre altele, printr-o serie de cercetări care să completeze absenţele semnificative ale studiului actual. Nu 
putem spera decât că, în ciuda limitelor menţionate pe parcursul acestei publicaţii, informaţiile pe care 
acest studiu le aduce să se poată constitui într-un punct de pornire în dialogul dintre practicieni, precum şi 
între practicieni și decidenţii. În cele ce urmează, vom rezuma principalele concluzii care s-au desprins din 
investigarea opiniei principalilor actori implicați și o serie de recomandări, despre care credem că ar putea 


contribui la dezvoltarea domeniului. 


Concepte 

Din cele patru categorii de actori care au participat la cercetarea de față, doar reprezentanții din 
mediului artelor par a se afla într-un proces dinamic și evolutiv de construire a conceptelor. Celelate 
categorii par avea nişte ancore mult mai puternice într-o serie de concepte şi imagini relativ puțin 
dinamice, puternic influențate de modul în care se structurează învățământul formal şi de informațiile 


implicite şi explicite primite pe această cale. Spre exemplu, importanţa relativă acordată diferitelor materii 

conduce la asocieri neaşteptate precum cea dintre artă şi sport, unii elevi asociind concursurile sportive cu 


activitățile artistice. 

Chiar dacă la o primă vedere utilitatea abordării artei şi a educaţiei artistice pentru dezvoltarea 
elevilor relevă prevalența unor categorii de beneficii clar conceptualizate (de exemplu, înțelegerea 
importanței factorilor estetici în viața obişnuită, dezvoltarea de aptitudini creative, capacitatea de 
exprimare personală, voință de a dezvolta propriul său sens estetic prin practica personală a exprimării 
artistice, prin formarea capacităţilor de observare şi de analiză, a spiritului critic, prin capacitatea de 
comunicare) este vorba mai degrabă de opţiunile oferite de cercetători și bifate de elevi, decât de cadrul de 
referință cu care operează aceştia din urmă. Răspunsurile deschise ale elevilor au avut tendințe de 
formulare stereotipă, cum ar fi: „mă ajută să mă relaxez” şi „îmi descopăr talentele”, ele fiind ecoul unor 
concepţii împărtăşite de părinți şi profesori. 

Şcoala, împreună cu o serie de operatori culturali, se simte responsabilă în a promova ceea ce ea 
consideră a fi valorile artistice perene, fiind relativ puţin deschisă spre arta contemporană şi spre 
experimentul artistic. Dacă în rândul artiştilor constatăm un accent foarte puternic pus pe experiența 
personală a fiecărui participant şi pe valorizarea vieţii lor de zi cu zi, în rândul reprezentanților şcolii 
constatăm o oarecare temere de a se angaja în acțiuni care nu au ca punct de plecare valori artistice 
consacrate. 

Arta şi educaţia artistică sunt apreciate ca indiscutabil necesare pentru formarea personalității 
elevilor şi pentru dezvoltarea pe tot parcursul vieţii. Importanţa artei în planul dezvoltării personale este 
recunoscută de toţi actorii implicaţi, dar fiecare pune accent pe alte elemente sau modele de a atinge acest 
scop. 

Dimensiunea de integrare şi coeziune socială (relaționare interpersonală, toleranță față de opiniile 
celorlalți, disponibilitate pentru rezolvarea conflictelor etc.) constituie o tendință în ascensiune, aceasta 
fiind mai relevantă ca preocupare pentru operatorii culturali și mai puţin pentru profesori — în ciuda 
faptului că elevii o consideră ca fiind o motivaţie semnificativă pentru a participa la activități educaționale 
cu o dimensiune artistică. 

Facilitarea comunicării cu alte persoane, ca efect al activităţilor artistice la care au participat, alături 
de înţelegerea utilității lucrului în echipă, se află printre principalele beneficii semnalate de elevi. 
Componenta de socializare este apreciată şi de profesori ca fiind un beneficiu relevant în plan educativ. 
Dezvoltarea capacităţii de comunicare, precum şi de integrare în contextul şcolar, sunt semnalate ca 
beneficii semnificative, de asemenea, de către părinți. Climatul şcolar, disponibilitatea de interrelaționare, 
cooperarea cu ceilalți nu sunt explorate din perspectiva beneficiilor asupra prevenirii şi combaterii 
abandonului şcolar. Profesorii semnalează, rar, utilitatea artei pentru incluziunea socială a elevilor cu 
diferite probleme de adaptare sau CES. 

Aplicând o grilă de analiză asupra răspunsurilor primite privind beneficiile artei din perspectiva 


vieţii de zi cu zi constatăm că ele se structurează cu prioritate pe următoarele direcții: a) dezvoltarea unei 


my Arta în şcoală: concept şi practici 


vieţi de calitate şi a unor modele comportamentale; b) intervenţie socială, culturală, de patrimoniu, ca rol şi 
misiune; c) dezvoltarea capacităţilor de observare şi de analiză, ca suport pentru înțelegerea vieții. 
Secundar, se observă şi acordarea unei oarecare recunoașteri a contribuţiilor artei pentru a) formarea de 
cunoştinţe şi deprinderi (estetice); b) dezvoltarea capacităţii de interacțiune şi integrare socială; c) gestiunea 


relaţiilor interpersonale; d) autocunoaştere sau identificarea unor scopuri şi modele de viață. 


Activitățile artistice sunt, în principiu, incluse (în funcție de posibilități și conjuncturi favorabile) în 
planul operaţional al şcolii privind oferta de activități extraşcolare, această ofertă fiind configurată astfel 
încât să răspundă criteriilor de creștere a calității educaţiei în organizația respectivă. Elementul care face ca 
o mare parte din beneficiile asociate angajării în astfel de activități să se piardă, este lipsa, de cele mai multe 
ori, a unui proces structurat de reflectare asupra experienței. Acest fenomen favorizează menţinerea în 
rândul elevilor a unor concepte ad-hoc privind ceea ce este arta și impactul ei în viața personală şi a 
societăţii. 

O constatare importantă realizată în cadrul cercetării se referă la semnalarea şi mediatizarea slabă a 
artei în aproape toate mediile. Lipseşte o strategie de promovare a experienţelor circumscrise educaţiei 
artistice, atât la nivelul şcolii, cât și al celorlalte instituţii publice de la nivel local sau naţional. În general, se 
constată că şcoala nu explorează eficient resursele digitale (site-ul şcolii) pentru promovarea propriei 
imagini, pentru a oferi repere transparente de comunicare şi de identificare de noi oportunități de formare, 
precum şi de noi parteneri. Atât profesorii cât şi decidenţii resimt lipsa unui plan de dezvoltare care să 


urmărească în mod coerent dimensiunea educaţiei artistice. 


Practici 

Din zona şcolii, potrivit opiniilor profesioniştilor participanţi la această cercetare - elevi, părinți, 
profesori şi decidenţi - profesorii din școala sunt aceia care inițiază activități cu elemente artistice, iar 
participarea la derularea acestora a presupus adeziunea a aproape trei sferturi dintre elevi, mai puţin de un 
sfert declarând că nu au dorit să participe. Deși înțelegem că oferta educaţională nu poate să vină 
întotdeauna în întâmpinarea aşteptărilor elevilor, considerăm că procentul celor care au respins activitățile 
cu o dimensiune artistică este suficient de mare pentru a ridica unele semne de întrebare asupra adecvării 
acestei oferte. 

Iniţiativa activităţilor aparţine părinților sau elevilor în aproximativ un sfert dintre situații, un 
procent şi mai mic fiind perceput ca venind dinspre operatorii culturali, primării şi ONG-uri. Aceste 
rezultate trebuie luate sub rezerva faptului că cei investigați sub aspect cantitativ (elevii şi părinții), au 
accesul cel mai restrâns la dimensiunea formală a organizării activităţii, necunoscând de multe ori care sunt 
cei implicaţi în sprijinirea demersului organizatoric. Ca inițiatori de activităţi, profesorii declară că sunt 
sprijiniți de către operatori culturali din muzee, consilii judeţene, ONG-uri, precum şi de părinți şi de elevi 


(la nivelul liceului). 

Consultatea cu părinții şi luarea în considerare a opiniilor acestora relevă o dispunere egală a 


răspunsurilor (pozitiv/ negativ, cu observaţia că în situaţia în care au fost consultaţi, aproape trei sferturi 
dintre părinți semnalează faptul că s-a ţinut cont de opinia lor), participarea acestora însemnând, cel mai 
frecvent, susţinerea financiară şi, mai rar, doar oferirea de aprecieri/impresii la sfârşitul activităţii. 

Cele mai frecvente tipuri de activități au presupus participarea la evenimente culturale (teatru, 
concerte, spectacole de dans, filme etc.) şi vizitarea de muzee, galerii sau expoziţii. Aceasta se reflectă şi în 
observaţia elevilor privind gradul lor de implicare în derularea activităţilor care a însemnat, în principal, 
„asist la” , în comparaţie cu „particip creativ la” sau „învăţ despre”. 

Contextele de manifestare a activităților artistice sunt influențate de experiențele prealabile 
(reuşite) de la nivelul şcolii, de planificările din documentele de dezvoltare a şcolii în raport cu indicatorii 
de calitate şi de reglementările existente privind resursele financiare. Ca tipologii de activităţi, concursurile 
şi festivalurile, în cadrul unor proiecte sau inițiate la nivelul şcolii, constituie cele mai frecvente experiențe. 

Educaţia din perspectivă artistică presupune accesul la spaţii specifice. Experiențele din şcoli 
relevă că, cel mai adesea, sunt utilizate resursele de spațiu din şcoală, avute la dispoziție după încheierea 
orelor de curs. În măsura în care păstrarea locului (implicit, evitarea deplasării) reprezintă o ţintă pentru 
colectivul şcolii, sunt identificate limite iar, în anumite cazuri şi soluții pentru a colabora cu operatori 
culturali, care pot veni în şcoală. Atunci când este necesară deplasarea (fiind considerată ca mult mai 
relevantă în raport cu rezultatele educative urmărite), cadrul administrativ în care trebuie să se înscrie 
acțiunile profesorilor se dovedeşte un obstacol important, cu efecte asupra iniţiativelor, a timpului avut la 
dispoziţie pentru rezolvarea consemnelor administrative şi a gradului de motivare din partea profesorilor. 

Referitor la cadrul temporal, activităţile artistice se derulează cel mai frecvent de câteva ori pe 
semestru, dar pentru o bună parte din respondenţi ele sunt limitate la cadrul programului „Şcoala altfel”. 
Indicatorul slab de prezenţă a activităţilor artistice într-o săptămână sau o lună poate fi analizat luând în 
calcul practicile şcolare privind aplicarea curriculumului şcolar (abordare disciplinară, abordare inter- și 
transdisciplinară etc.). 

În opinia profesorilor şi a decidenţilor, există şi o capacitate limitată a profesorilor de a planifica 
un continuum de activități, din rațiuni care variază de la lipsa competenţelor profesionale necesare de care 
ei cred că ar avea nevoie, la lipsa unui cadru de acțiune care să-i sprijine în mod coerent, în acest demers. 
Profesorii simt nevoia să li se ofere un suport adecvat pentru inițierea, organizarea şi desfăşurarea 
activităţilor artistice, punând o presiune în plus pe artiştii sau operatorii culturali care vin cu o ofertă 
educaţională, cărora le cer formare. 

Datele obţinute prin intermediul cercetarii pun în evidenţă faptul că, deşi şcoala pierde teren în 
fața artiştilor şi operatorilor culturali în privința proporției de experienţe cu o dimensiune artistică pe care 
le propune elevilor, ea continuă să reprezinte locul cel mai important în care copiii şi adolescenţii îşi 
construiesc aparatul critic pentru înțelegerea experienţelor, fie că ele au avut loc în timpul orelor sau în 


afara programului şcolar. 

Deşi avem informaţii indirecte că au existat situaţii în care, după o experiență educațională cu 
dimensiune artistică, elevii au procesat experiența împreună cu un responsabil de activitate ţinând cont de 
componentele emoțională, rațională și proiectivă, niciunul dintre cei chestionați sau intervievaţi nu a 
menţionat că ar fi trecut prin sau ar fi pus în mișcare un astfel de proces complet de reflecţie. Totuşi, există 
preocupare în rândul celor care gestionează astfel de activități pentru inserarea componentei de feedback şi 
procesare a experienței educaționale cu dimensiune artistică. Aproape două treimi dintre elevi declară că au 
fost consultați asupra temei activităţii şi că la sfârșit au fost întrebaţi cum s-au simţit, dar aceste cifre 
trebuie privite prin prisma informaţiilor primite de la celelalte grupuri, care au indicat că aceste demersuri 
există, dat sunt minimale ca timp alocat şi ca profunzime a explorării. 

Există practici cu privire la feedback-ul activităţilor educative cu elemente artistice care presupun 
confirmarea valorii prin acordarea de diplome sau premii, prin recunoaşterea activităților de voluntariat. 
Din păcate, pentru profesori și elevi, acest gen de feedback ajunge să echivaleze cu rezultatele activităţii, în 
detrimentul conștientizării impactului la nivel emoţional, al dezvoltării de abilități şi al restructurării 
imaginii despre lume. 

La nivelul şcolii există practici de supervizare care permit evaluarea acestor activităţi, cărora li se 
adaugă alte practici privind stabilirea gradului de atingere a obiectivelor acestor activități prin discuţiile 
informale sau formale (consilii) ale profesorilor. Practicile din această arie, deşi încep să aibă din ce în ce 
mai mare acces la instrumente și resurse informaţionale, se află totuşi încă la început. 

Credem că ne aflăm într-un moment foarte favorabil, în care multitudinea de experienţe 
individuale sau din grupuri mici încep să se coaguleze în exemple de bună practică ce ajung să influențeze 
practica altor profesionişti din domeniu. Se observă un proces de structurare a bunelor practici în cadrul 
comunităţii profesionale şcolare, în care exemplele recunoscute de profesori sunt prezentate ca atare. Sunt 
amintite situații precum: comunicarea deschisă, mediatizarea reuşitelor („exemplele stimulează”); 
simpozion la nivel municipal pe teme interdisciplinare sau transdisciplinare; laboratoare de creație; revista 
şcolii; comitetul /asociaţia de părinţi care se implică în viaţa şcolii; echipe de teatru sau dans; colaborarea 
interdisciplinară, colaborarea cu parteneri. 

Impactul educaţiei artistice asupra şcolii se observă prin efectele semnalate, de la nivelul 
activităților educative (cunoştinţe, deprinderi şi atitudini) până la nivelul abordărilor metodologice noi, pe 
dimensiunea disciplinară, inter- şi transdisciplinară sau cu sugestii în planul politicilor educative (timp 
şcolar, parcursuri de formare, planul şcolii etc.). În această ultimă situație, o observație importantă, 
relevantă în mai multe planuri de dezvoltare a educaţiei pe termen scurt, mediu şi lung, se referă la 
importanța educaţiei artistice şi culturale în discursul public: educaţia pentru valorile artistice şi culturale nu 
poate fi făcută dacă, la toate nivelurile de intervenție ale instituțiilor publice, nu se manifestă clar 


voinţa / capacitatea de a le promova. 

Proiecţii 


Trecând de la concepții, la punerea lor în practică, ajungem inevitabil şi la dimensiunea proiectivă 
a muncii celor implicați în aducerea artei în şcoală. În ciuda existenței unei mici minorități a cadrelor 
didactice care cred contrariul, părerea prevalentă în rândul celor investigaţi este că o creştere a ponderii 
activităţilor educaţionale cu o dimensiune artistică ar fi benefică. În calea deschisă către atingerea acestui 
deziderat, se află anumite obstacole, dar şi numeroase oportunități. 

Pare a exista un consens în rândul profesorilor, decidenților şi artiştilor că cheia promovării artelor 
în educaţie este dată de formarea celor implicați în gestionarea activităților. Cei chestionați resimt atât 
nevoia propriei formări, cât şi a celor cu care ei lucrează, pentru a aduce arta în școală. Chiar dacă există 
ocazii informale de formare (în lucrul cu artiştii pentru profesori sau cu elevii pentru artişti), ele sunt 
percepute ca insuficiente pentru a atinge un nivel de profesionalizare adecvat în acest domeniu. Ceea ce se 
cere este o formare unitară şi de anvergură națională a celor implicați. 

Profesorii şi reprezentanţii mediului artistic consideră că sursele financiare avute la dispoziție 
influenţează în mod decisiv asupra activităţilor artistice. În general, se observă că resursele necesare provin 
din proiecte şi parteneriate naționale sau internaționale, de la diverse instituții (MEN, ISJ etc.), din 
contribuţii ale elevilor/părinţilor sau, mai rar, din fondul şcolii. O resursă semnificativă constă în 
parteneriatele care s-au realizat prin intermediul proiectelor sau ofertelor locale. Profesorii sunt în căutare 
de sprijin financiar (dată fiind şi nevoia de a avea materiale de lucru specifice domeniilor artistice vizate), 
însă reuşita lor depinde de oportunităţile existente la nivel local şi de (inexistența unor cadre 
administrative şi legislative care să-i încurajeze pe operatorii economici să se implice pe segmentul de 
educaţie artistică. 

Documentarea mai bună a rezultatelor, precum și validarea lor, prin instrumente puse la dispoziție 
dinspre cercetarea ştiinţifică, este acut resimțită de practicienii din domeniu, care se simt adesea fără 
argumente, atunci când sunt puși să susțină de ce este important să se investească resurse în aducerea artei 
în şcoală. Pe de o parte, ei doresc să devină capabili de a-şi documenta şi evalua proiectele, iar pe de alta, 


resimt nevoia unei certificări de natură ştiinţifică a muncii lor, dar pe care nu ştiu cum să o obţină. 


Documentarea beneficiilor educaţiei prin artă 

În raport cu documentele de politici publice europene, stimularea cooperării şi schimbului de 
experiență dintre cercetare, teorie şi practică reprezintă o prioritate, deoarece prin aceasta acțiune pot fi 
susținute în mod adecvat celelalte direcţii de dezvoltare. Studiul de față identifică o serie de posibilități de 
explorare a contextului şi a impactului artei şi culturii în educaţie prin intermediul cercetării. 

În identificarea unei liste de priorități pentru cercetare, pe termen scurt, mediu şi lung, am avut în 
atenție direcții și referințe descrise în documentele de politicii europene în acest domeniu. Parcurgând 


literatura de specialitate şi experienţele practice ale celor care folosesc educaţia prin arhitectură credem că 

există un potenţial crescut al acestui tip de activităţi de a forma competenţe şi de a avea o contribuție 
semnificativă la consolidarea unei abordări transdisciplinare în contextul educaţiei formale. 

Dificultăţile pe care le-am întâmpinat în a identifica studii experimentale în această arie credem că 
ţin de un complex de factori privind felul în care este percepută arhitectura, în general, şi educaţia prin 
arhitectură în mod particular. Un astfel de element ţine de identitatea pe care şi-a construit-o arhitectura în 
rândul artelor, în special, prin incorporarea unei puternici dimensiuni tehnice şi prin sistemul de formare şi 
organizare profesională. Aceste particularități au făcut ca arhitectura să nu constituie în conștiința publică 
prototipul artei, mai ales că ea, spre deosebire de alte arte, limitează accesul celor neinițiați la instrumentele 
ei de exprimare. Dacă muzica şi artele vizuale încurajează masiv participarea neprofesioniştilor şi arta 
amatorilor, arhitectura implică un monopol al celor cu studii formale asupra mijloacelor de expresie. În 
practică, acest fenomen a condus la limitarea programelor de educaţie prin arhitectură la cele promovate 


de asociaţii profesionale, care până în acest moment par a fi avut un contact limitat cu zona de cercetare. 


Numeroasele programe de educaţie prin arhitectură identificate la nivel internațional reflectă nu 
doar preocuparea asociaţiilor arhitecților de a-şi promova profesia şi produsele, ci şi o percepţie pozitivă în 
rândul părinților şi reprezentanților sistemelor de educaţie privind potenţialul lor impact. Sondarea 
opiniilor cadrelor didactice asupra unui astfel de program desfăşurat în România a venit să susțină această 
ipoteză. 

Aşa cum am pus în evidenţă în schițarea modelului de cercetare experimentală, există numeroase 
dificultăți şi limitări aferente unui astfel de demers. Pentru a putea pune în evidență formarea de 
competenţe, procesul de evaluare trebuie să se întindă pe o perioadă semnificativă de timp, iar acest lucru 
face greu de separat influența intervenției educaţionale de ceea ce sunt acumulări masive specifice vârstei. 

Dincolo de testarea unui set de ipoteze ce ţin de formarea unor competenţe cheie la nivelul grupului 
ţintă, credem că se pot întrevedea o serie de piste de investigație, pe care le considerăm potenţial 
valoroase: a) cercetări care vizează nivelul strategic, prin programe definite la nivelul şcolii/ comunității / national 
(explorarea perspectivelor de dezvoltare organizațională în raport cu misiunea proprie; configurarea unui 
obiectiv comun de dezvoltare a educaţiei prin intermediul artei şi culturii şi a direcțiilor de acțiune la 
nivelul comunității; deschiderea către noi parteneriate şi profesionalizarea acestora pe mai multe planuri de 
acțiune; explorarea modalităților de promovare a țintelor educative prin artă şi cultură; explorarea eficientă 
a resurselor); b) cercetări care vizează creşterea calității educației, pe mai multe dimensiuni (explorarea dimensiunii 
formative, în învăţare, predare, evaluare; explorarea oportunităţilor de a crea punți între educaţia formală şi 
cea nonformală și informală la nivelul curriculumului dezvoltat în şcoală; dezvoltarea instrumentelor de 
proiectare, dezvoltare şi evaluare a activităţilor artistice pentru creşterea calității educației; explorarea 
oportunităţilor de dezvoltare profesională şi integrare pe piața muncii); c) cercezări care vizează dezvoltarea 
resurselor umane pe noi directii profesionale (explorarea unor forme noi de comunicare profesională; dezvoltarea 
unei mai mare diversități de programe de formare inițială dedicate mai multor categorii de specialiști). 

Informaţiile colectate prin documentare şi prin contactul cu cei care aduc un astfel de program în 
şcolile din România ne-au permis să contribuim la un posibil model de studiu experimental, care să pună 


în evidență eventuale beneficii de învăţare la nivelul elevilor care l-au parcurs. Contribuțiile noastre țin 

cont de realitatea actuală din sistemul de educaţie formală, fiind posibil ca unele dintre ele să trebuiască 


redefinite, în momentul în care ar surveni anumite schimbări la nivelul reglementativ al sistemului de 
învățământ. Va fi foarte important ca în cazul în care se va apela la ele, aceste contribuții să fie trecute 


printr-un proces de reevaluare şi contextualizare. 

CAPITOLUL 11 
RECOMANDĂRI 


Pornind de la informaţiile despre sfera artelor cu o dimensiune educațională identificate prin 
intermediul cercetării noastre, vom încerca să conturăm ceea ce am putea numi, împrumutând un termen 


din psihologie, zonele proxime de dezvoltare. 


Organizare şi implementare 

e Asumarea unor obiective educative de atins prin artă şi cultură 

Afirmarea utilității artei şi a educaţiei artistice în şcoală şi în viaţa de zi cu zi de către toți cei direct 
implicaţi reprezintă un argument forte pentru coagularea unui program relevant la nivelul şcolii/la nivel 
local/la nivel naţional prin care să fie coerent şi constant structurate beneficiile formative ale acestora 
privind: dezvoltarea echilibrată din punct de vedere creativ, cognitiv, emoţional, estetic și social a copiilor 
și a tinerilor; învăţarea participativă; formarea pe competențe, în contextul unei legături mult mai bune cu 
viaţa de zi cu zi; dezvoltarea dispombilității şi a abilităţilor de a învaţă pe tot parcursul vieții. 

Cercetarea relevă faptul că nu există strategii de promovare a implicațiilor asupra dezvoltării 
capitalului uman prin intermediul artei şi culturii. Dacă anumite programe de educaţie au intrat în 
conştiinţa publică (educaţie pentru sănătate, educaţie ecologică etc.), în domeniul artistic nu există încă o 
strategie de promovare la nivelul decidenţilor. În ceea ce priveşte dezvoltarea capitalului de imagine al 
şcolii, aceasta poate fi explorată eficient cu ajutorul resurselor electronice, prin care misiunea şcolii şi 
mecanismele de comunicare şi parteneriat devin transparente şi accesibile tuturor celor interesați. Orice 
domeniu câştigă teren în măsura în care el oferă niște avantaje, iar acestea sunt promovate. În condiţiile în 
care există un consens la nivelul actorilor implicați asupra beneficiilor, prezenţa artelor în educaţie ar avea 
nevoie în acest moment de lobby şi de aducerea împreună a profesioniştilor într-o rețea capabilă să creeze 


oportunități de colaborare. 


e Definirea perspectivelor de dezvoltare organizațională 

Capitalul de experiență acumulat în cadrul şcolii trebuie organizat prin intermediul unui program 
de dezvoltare organizațională, care să proiecteze pe termen scurt, mediu şi lung indicatori pentru 
componentele referitoare la dezvoltarea de parteneriate, resurse şi oferte educative. 

Construirea unui program de dezvoltare a şcolii prin intermediul artei şi culturii poate aduce 
plusvaloare instituţiei în raport cu comunitatea, deoarece există așteptări, în acest sens, din partea 


principalilor beneficiari ai educaţiei. Prin urmare, ar fi util ca fiecare şcoală să-şi dezvolte un profil care să 

definească explicit viziunea organizației cu privire la implicarea sa în dezvoltarea educației prin artă şi 


cultură, deoarece în lipsa acestuia, profesorii se văd nevoiți de fiecare dată să consume resurse 


considerabile de energie pentru a integra activități de acest gen în oferta lor educațională. 


e Deschiderea către noi parteneriate şi asumarea unor obiective comune 

Percepţiile asupra dimensiunii administrative nu presupune doar observarea existenței unor 
piedici, ci şi a multor oportunităţi, a căror utilizare ar facilita dezvoltarea activităților educaționale cu o 
dimensiune artistică. Ne referim aici la realizarea unor documente care să reglementeze comunicarea şi 
colaborarea dintre şcoală şi comunitatea locală, documente care să asigure transparenţa şi accesul 
nediscriminatoriu la informaţii pentru o categorie de parteneri în ascensiune (operatorii culturali publici, 
ONG-uri, artişti independenţi). Ele ar contribui la schimbarea percepției asupra relației școală-operatori 
culturali, care de multe ori pare a fi influențată mai mult de disponibilitatea sau indisponibilitatea unei 
instituții de a coopera, decât de interesul elevilor. Multe sincope în comunicarea dintre şcoală şi operatorii 
culturali ar putea fi evitate dacă cele două părți ar avea aşteptări reciproce mai bine calibrate. În acest sens, 
ar fi necesară o bună cunoaştere a rolurilor pe care şi le poate asuma fiecare partener, pentru a pune 
eficient în relație educația şi arta. Din păcate, există foarte puţine contexte care să favorizeze cunoaşterea 
reciprocă. Crearea lor ar putea să revină sistemului educaţional (de exemplu, spaţii de întâlnire virtuale sau 
faţă în faţă), dar ar avea nevoie de sprijinul activ al comunităţii artiştilor şi operatorilor culturali. 

Este nevoie de asumarea unor obiective comune privind dezvoltarea educaţiei prin artă de către 
toate instituţiile interesate de educarea şi integrarea socială și profesională a membrilor comunității şi 
pentru definirea direcțiilor de acțiune pe termen scurt, mediu şi lung. Acest pas a fost semnalat de către 
mulți participanţi la cercetare ca fiind necesar pentru a da coerenţă activităților derulate în prezent în școli 


şi în afara acestora. 


e Asigurarea accesului la resurse 

Experiențele individuale sau de grup privind oportunitățile existente, piedicile şi soluţiile 
identificate de către cadrele didactice, în momentul în care au organizat și derulat activități artistice, au 
relevat nevoia de a avea cadre de acțiune care să-i ajute să rezolve mai repede probleme inerente legate de 
resursele umane, materiale, financiare sau de spaţiu. 

Sunt necesare intervenţii în plan legislativ-administrativ care să faciliteze accesul la resursele 
financiare existente sau să faciliteze parteneriatul cu agenţii economici sau cu instituțiile publice, în vederea 
accesării fondurilor necesare, în condiţiile configurării mai clare a beneficiilor reciproce. 

Din perspectiva programelor şi a proiectelor existente, se observă că promovarea artei cu o 
dimensiune educațională suferă de pe urma lipsei unor oportunități de finanțare, atât la nivel naţional, cât 


şi la nivel local. De exemplu, prin dispariția finanțărilor oferite de Administrația Fondului Cultural 

Naţional pentru această arie de intervenție, artiştii şi operatorii culturali au fost lipsiți de unul dintre cele 
mai importante instrumente de aducere a artei în şcoală. Este necesară stabilirea unor strategii coerente 
prin care atât instituţiile centrale (Ministerul Educaţiei, Ministerul Culturii), cât şi cele regionale (consiliile 
județene şi locale) să îşi identifice roluri concrete în sprijinirea financiară în acestui domeniu. Ca experiență 
pozitivă, în acest sens, este relevant de semnalat faptul că, în acest moment, unele oraşe din România au 
demarat procesul construirii unor strategii culturale, care includ şi prevederi în sensul acordării unui sprijin 
concret artei cu o dimensiune educațională. Aceasta posibilitate ar putea fi pusă în acțiune în cât mai multe 


comunități. 


Resurse umane 


e Programe de formare inițială 

Un moment decisiv pentru abordarea tematicii artelor în educaţie pare a fi cel a formării inițiale a 
profesorilor. O formare timpurie din această perspectiva, ar asigura sensibilizarea lor față de utilitatea 
stabilirii unor legături între arte, propria disciplină de predare şi finalitățile educaţiei, în sensul cultivării 
unei atitudini deschise şi al raportării la un cadru validat din punct de vedere valoric. Această intervenție 
timpurie ar putea constitui un suport profesional prin care se pot evita situaţiile, nu tocmai rare, în care 
neîncrederea în propriile capacități de abordare a domeniului artistic sau asupra valorii educaţionale a 
diferitelor activităţi îi face pe profesori să fie reticenți în ceea ce priveşte introducerea educaţiei prin artă în 
oferta educațională. 

Deşi există sistematizări conceptuale atât în domeniul artelor cât şi în cel educaţional, la nivel 
naţional nu am găsit o sistematizare a conceptelor specifice zonei de intersecţie dintre cele două, care să fie 
folosită ca bază pentru formarea profesioniştilor din domeniu. Este necesar un demers de cartografiere 
conceptuală a unor posibile profiluri ale specialistului în domeniului artelor utilizate în scop educaţional, 
care să fie mai mult decât o simplă juxtapunere a conceptelor din cele două domenii sursă. În practica 
actuală, prezența masteratelor care îmbina arta şi educația pune în evidenţă eforturile de sistematizare ale 
practicienilor din domeniu, dar pentru moment fiecare dintre ele gravitează în jurul altor concepte cheie 
(„artist pedagog”, „educaţie nonformală”, „pedagogia artei”). Ca bune practici, fiecare dintre aceste 
modele propuse este valoros, dar se dovedeşte necesară explorarea mai amplă a configuraţiilor de 
formare/ specializare, din care exemplele identificate reprezintă doar un set de abordări. 

Urmărind răspunsurile fiecărei categorii de actorii participanți la aducerea artei în şcoală, se 
observă premisele unor beneficii comune care decurg din efortul de conştientizare şi explicitare a 
conceptelor cu care operează. Bineînţeles că nevoile fiecărei categorii de actori sunt diferite şi trebuie 
abordate cu instrumente diferite. Artiştii şi operatorii culturali par a fi conştientizat mai mult decât celelalte 
categorii investigate această nevoie, dar fără îndoială ar putea beneficia de pe urma unor experiențe de 


formare în această zonă — fie ele de durată mai scurtă (ateliere) sau mai lungă (studii de licenţă / masterat). 

e Dezvoltarea de programe de formare continuă 


Percepțiile privind gradul de dezvoltare profesională în raport cu nevoile generate de punerea în 
fapt a activităților artistice (resurse, organizare, puncte tari, puncte slabe, găsirea de soluții etc.) credem că 
oferă un punct de plecare pentru construirea programelor de formare atât pentru cadrele didactice cât şi 
pentru ofertanții de activități cu dimensiune artistică din instituții cu atribuţii educative complementare, 
organizații sau inițiative particulare. 

În acest moment al dezvoltării domeniului, cei care au implementat deja activități și proiecte sunt 
o sursă foarte bună de informații care ar putea fi convertite în programe de formare continuă de scurtă 
durată. Ele vor trebui totuşi fundamentate prin intermediul modelelor teoretice și a informației disponibile 


în studii ştiinţifice. 


e Explorarea unor forme noi de comunicare profesională 

Rezultatele cercetării relevă nevoia de diversificare a strategiilor de comunicare între cadrele 
didactice, pe teme legate de obiectivele dezvoltării educaţiei artistice la nivelul şcolii, şi de abilitare pentru 
comunicarea cu persoane-resursă din afara şcolii, în vederea stabilirii contextului de acţiune în care pot sau 
trebuie să se specializeze pentru a interveni în mod competent. Liceele vocaţionale de arte ar putea furniza 
experienţe de bune practici în cadrul atelierelor de dezvoltare profesională organizate în școli (de exemplu, 
zile metodice). 

Existenţa unor forumuri (online sau față în față) dedicate profesioniştilor din acest domeniu, prin 
care ei să-şi poată comunica experiențele ar facilita transferul de informații, ar scădea costurile de pregătire 
a activităţilor şi ar putea conduce la diminuarea ratei de eşec. În acest sens, noile tehnologii pot oferi soluţii 
eficiente din punctul de vedere al costurilor, prin intermediul unor instrumente ca: grupurile de pe rețelele 
de socializare, arhivele de proiecte, instrumente de comunicare sincronă sau asincronă. Totuşi ele nu pot 
suplini în totalitate comunicare față în faţă, fiind dezirabilă construirea unor mecanisme la nivel local şi 


naţional care să faciliteze întâlnirea profesioniştilor din artă şi educație. 


Asigurarea calităţii 

e Crearea de punti între educatia formală, nonformală şi informală prin curriculum 

Analiza conceptelor şi a practicilor identificate prin intermediul studiului nostru pune în evidență 
aşteptări, oportunități şi soluţii de intervenție, care pot sta la baza unor acțiuni concrete pentru 
îmbunătăţirea calității educaţiei la nivelul curriculumului. Aceste intervenții pot fi structurate pe mai multe 
paliere de importanţă, de la curriculumul recomandat la curriculumul aplicat. Direcţiile de intervenţie în 
plan imediat (la nivelul curriculumului aplicat) privesc dimensiunea metodologică: recunoaşterea valorii 
formative şi integrarea activităților artistice în ansamblul disciplinelor şcolare; realizarea unor programe 
transversale; dezvoltarea cunoștințelor, deprinderilor şi atitudinilor din domeniile de competențe cheie 


favorizate prin educaţia artistică; transferul de metode alternative de învăţare etc. 

e Dezvoltarea de instrumente de proiectare şi evaluare 

Informaţiile obţinute prin intermediul cercetării relevă faptul că cei implicați în configurarea 
ofertei de activități educaţionale cu o dimensiune artistică au acumulat un capital de experiență privind 
proiectarea, organizarea şi desfăşurarea activităților artistice în cadrul proiectelor şcolii, al programului 
„Şcoala altfel”, al planului şcolii privind dezvoltarea ofertei de activități educative şi extraşcolare. Pentru 
creşterea eficienței acestor demersuri, este necesar să fie puse la dispoziția profesorilor unele instrumente 
prin care aceştia ar putea să-și amelioreze propriul demers. Necesitatea acestor instrumente de lucru 
pentru profesor ţine, în special, de îmbunătăţirea modalităţilor de evaluare a activităților. Dezvoltarea unei 
evaluări adecvate la nivel național a educaţiei prin artă, din perspectiva învăţării şi a formării pe 
competențe, va răspunde unei priorități formulate la nivelul politicilor publice adoptate pentru accesul egal 


la o educaţie de calitate şi pentru dezvoltarea socială, în ansamblul ei. 


e Raportarea la dezvoltarea profesională şi integrare pe piata muncii 

Mulţi profesionişti din educație continuă să considere că beneficiile educației prin artă sunt 
condiționate de talentul copiilor, ceea ce ar face ca contribuţia la formarea competenţelor să fie redusă. De 
asemenea, este larg răspândită ideea că oportunităţile deschise de artă pe piața muncii sunt limitate şi slab 
remunerate. Credem că este nevoie de programe de informare şi de formare care să permită o conectare a 
opiniilor cadrelor didactice la dovezile aduse de studii și de realitatea actuală de pe piața muncii. 

În ceea ce priveşte planul curriculumului recomandat, este necesară formularea unor direcţii de 
acţiune, prin care să se poată crea un context favorabil pentru integrarea dimensiunii artistice în școlile cu 
profil tehnologic sau economic. Luarea în considerare a artei în raport cu aceste direcţii de formare a 
elevilor la nivel preuniversitar trebuie să se facă atât dintr-o perspectivă generală, aceea a accesului tinerilor 
la o viaţă de calitate, cât şi din perspectiva concretă a specializării în domenii legate de industrii artizanale, 


prin care pot avea acces la piaţa muncii. 


Cercetare 


În final dorim să subliniem importanța continuării demersurilor de cercetare care să vizeze zona 
de educaţie prin artă. Studiul de față a identificat o multitudine de domenii de cercetare privind arta în 
şcoală — unele dintre acestea derivând din recomandările de mai sus — pentru abordarea cărora ar fi 
necesară stabilirea unei liste de priorităţi. În raport cu documentele de politici publice europene, stimularea 
cooperării şi schimbului de experiență dintre cercetare, teorie şi practică reprezintă o prioritate, deoarece 


prin aceasta acțiune pot fi susținute în mod potrivit celelalte direcții de dezvoltare. 

